மத்திய மாகாணம், பதுளை மாவட்டம்அனர்த்தம் நிறைந்த வலயங்கள்


(ஹாரிஸ்பத்துவ குறூப் நிருபர்)
மத்திய மாகாணம் மற்றும் பதுளை என்பன இயற்கை அனர்த்தம் கூடிய வலயங்களாக இனம் காணப்பட்டுள்ளன. அண்மையில் நிலவிய சீரற்ற காலநிலை காரணமாக கண்டி, மாத்தளை, நுவரெலியா மற்றும் பதுளை ஆகிய மாவட்டங்களிலேயே மண் சரிவு, தரையிறக்கம், பாறைகள், மண் திட்டுகள் இடிந்து விழல் போன்ற சம்பவங்கள் கூடுதலாக இடம்பெற்றன. 
எனவே இத்தகைய இடர்களைத் தவிர்க்கும் முகமாக 50 மில்லியன் அமெரிக்க டொலர்கள் செலவில் விசேட வேலைத் திட்டமொன்று மேற்கொள்ளப்பட உள்ளதாகவும் அதேவேளை இத்தகைய பிரதேசங்களிலிருந்து வெளியேறிய மக்களுக்கு வேறு காணிகள் பெற்றுக் கொடுக்க நடவடிக்கை மேற்கொள்ளப்படும் எனவும் அனர்த்த முகாமைத்துவ அமைச்சர் மகிந்த அமரவீர தெரிவித்தார். (ஐ)
