பிரதமர் தலைமையில் நாளை காவிரி ஆணையக கூட்டம்


9 ஆண்டுகளுக்குப் பிறகு நாளை நடைபெற உள்ள காவிரி நதிநீர் ஆணையக் கூட்டத்துக்கு பிரதமர் மன்மோகன் சிங் தலைமை வகிப்பார் என எதிர்பார்க்கப் படுகிறது.
காவிரி நதிநீரைப் பகிர்ந்துகொள்வது தொடர்பாக கர்நாடகம், தமிழகம், கேர ளம் மற்றும் புதுச்சேரி மாநிலங்களுக் கிடையே கடந்த 20 ஆண்டுகளுக்கும் மேலாக பிரச்சினை நீடித்து வருகிறது. 
இந்தப் பிரச்சினைக்குத் தீர்வு காண் பதற்காக கடந்த 1997ம் ஆண்டு காவிரி நதிநீர் ஆணையம் அமைக்கப்பட்டது. ஆனால், கடந்த 2003ம் ஆண்டுகளுக்குப் பிறகு இந்த ஆணையக் கூட்டம் நடைபெறவில்லை.
காவிரியில் தண்ணீர் திறந்துவிட கர்நாடக அரசு தொடர்ந்து மறுத்து வருவதால், நதிநீர் பங்கீடு குறித்து விவாதிப்பதற்காக, காவிரி நதிநீர் ஆணையக் கூட்டத்தைக் கூட்ட வேண்டும் என தமிழக முதல்வர் ஜெயலலிதா தொடர்ந்து வலியுறுத்தி வருகிறார். இந்நிலையில் கடந்த 3 ம் திகதி இது தொடர்பான வழக்கை விசாரித்த உச்ச நீதிமன்றம், காவிரி ஆணையக கூட்டத்தைக் கூட்டாததற்கு கடும் கண்டனம் தெரிவித்தது. இதையடுத்து, வரும் 19ம் திகதி காவிரி நதிநீர் ஆணையக் கூட்டம் நடைபெறும் என மத்திய அரசு அறிவித்துள்ளது. மத்தியில் ஐக்கிய முற்போக்குக் கூட்டணி அரசு பொறுப்பேற்ற பிறகு நடைபெறும் முதல் கூட்டம் இது என்பது குறிப்பிடத்தக்கது.
இந்தக் கூட்டத்தில் தமிழக முதல்வர் ஜெயலலிதா கலந்து கொள்கிறார். அப்போது சம்பா நெல் சாகுபடிக்காக காவிரியில் உடனடியாக தண்ணீர் திறந்துவிட கர்நாடக அரசுக்கு உத்தரவிடுமாறு ஜெயலலிதா கோரிக்கை வைக்க உள்ளார். மேலும் இந்தப் பிரச்சினைக்கு நிரந்தரத் தீர்வு காணுமாறும் அவர் வலியுறுத்துவார்.
