ராகுல் தங்கியிருந்த விருந்தினர்மாளிகை முன் ஆர்ப்பாட்டம்


அமேதி
குழுவாக செயல்படுவதை விடுத்து, கட்சி அமைப்பை பலப்படுத்துங்கள் என, காங்கிரஸ் தொண்டர்களை, அந்தக் கட்சியின் பொதுச் செயலர் ராகுல் கேட்டுக் கொண்டார். அதேநேரத்தில் விவசாயிகள் சங்க பிரதிநிதிகளை சந்திக்க, ராகுல் மறுத்துவிட்டதை கண்டித்து, அவர் தங்கியிருந்த விருந்தினர் மாளிகை முன் பாரதிய கிசான் சங்கத்தினர் ஆர்ப்பாட்டம் நடத்தினர்.
உத்தரபிரதேசம் அமேதி தொகுதி எம். பி.யான, காங்கிரஸ் பொதுச் செயலர் ராகுல், நேற்று முன்தினம் தனது தொகுதியில் கட்சியின் செயல்பாடுகள் குறித்து ஆய்வு செய்தார். 
அமேதியில் அவர் மன்ஷிக்கஞ்ச் விருந்தினர் மாளிகையில் தங்கினார். அங்கு அவரை சந்தித்துப் பேச பாரதிய கிசான் சங்கத்தினர் சென்றனர். ஆனால், அவர்களை சந்திக்க ராகுல் மறுத்து விட்டார்.
இதையடுத்து அந்த சங்கத்தைச் சேர்ந்த 24க்கும் மேற்பட்டோர் விருந்தினர் மாளிகை முன் ஆர்ப்பாட்டம் நடத்தினர். &#39;இந்தத் தொகுதியில் ராகுல் செய்ய வேண்டிய வளர்ச்சித் திட்டப்பணிகளை செய்யவில்லை. இங்கு மின் கம்பங்கள் நடுவதற்கான துளைகள் அமைத்துள்ளனர் என, பாரதிய கிசான் சங்கத்தின் பிரதிநிதி ரீடா சிங் தெரிவித்தார். இதன்பின், போராட்டம் குறித்து அறிந்த ராகுல், கிசான் சங்கத்தினரை சந்திக்க அனுமதி அளித்தார். அவர்களது குறைகளை கேட்டறிந்து அவர் தேவையான அனைத்து உதவிகளையும் செய்வதாக உறுதி அளித்தார்.
