தர்மத்தின் வடிவம்


மனிதன் தன்னைப் படைத்த அல்லாஹ்வுக்கு நன்றியுணர்வுடன் செயற்படுவது அவனது கடமையாகும். ஒவ்வொரு நாள் உதயமாகின்ற போதும் இத்தகைய நடவடிக்கைகள் அவனிடத்தில் காணப்பட வேண்டும். 
மனித உள்ளங்களுக்கிடையில் அன்பையும் பிணைப்பையும் ஏற்படுத்துவதற்கான அனைத்து வழிகளையும் மனிதன் மேற்கொள்வது காலத்தின் தேவையாகும். எமது அன்றாட வாழ்வோடு தொடர்பான பல்வேறு தர்மங்களை நோக்குவோம்...
அல்-குர்ஆன் பின்வருமாறு விளக்குகிறது; நன்மையான வற்றிலும் இறையச்சத்தை ஏற்படுத்தும் காரியங்களிலும் நீங்கள் பரஸ்பரம் உதவி செய்து கொள்ளுங்கள் பாவத்திலும் அத்துமீறும் விடயங்களிலும் நீங்கள் ஒத்துழைக்க வேண்டாம்.” (அல்- குர்ஆன்)
அபூதர் (ரழி) அவர்கள் அறிவிக்கிறார்கள்; ஸஹாபாக்களில் சிலர் நபியவர்களிடம் வந்து; அல்லாஹ்வின் தூதரே! செல்வந்தர்கள் அதிகமாக நன்மை செய்து வருகிறார்கள். நாம்தொழுவது போன்று தொழுகிறார்கள். 
நாம் நோன்பு நோற்பது போல் அவர்களும் நோன்பு நோற்கிறார்கள். தங்களின் சொத்துக்களில் மேலதிகமானவற்றை தர்மம் செய்தும் வருகின்றனர் என்று முறையிட்ட போது, தர்மம் செய்யக் கூடியவற்றை அல்லாஹ் உங்களுக்கு அமைத்துத் தரவில்லையா? என்று நபியவர்கள் கூறிவிட்டு தொடர்ந்தார்கள். 
ஸ¤ப்ஹானல்லாஹ் என்றுரைப்பது தர்மமாகும்; அல்லாஹ்வை மகத்துவப்படுத்தி மொழியப்படும் ஒவ்வொரு தக்பீரும் தர்மமாகும்; ‘அல்ஹம்துலில்லாஹ்’ என்றுரைப்பதும் தர்மமாகும்; லாஇலாஹ இல்லல்லாஹ் என்று ஏகத்துவத்தை பறைசாற்றுவதும் தர்மமாகும். நன்மையை ஏவி தீமையைத் தடுப்பதும் தர்மமாகும். 
தாம்பத்திய வாழ்வில் ஈடுபடுவதும் தர்மமாகும், என்று நபி(ஸல்) அவர்கள் கூறினார்கள். அப்போது தோழர்கள் ஆச்சரியத்தோடு ஒருவர் தனது இச்சையைத் தீர்த்துக் கொள்வதன் மூலம் நன்மையை பெற்றுக் கொள்கிறாரா? என வினவினார்கள். அதற்கு நபியவர்கள் “ஹராமான வழியினூடாக அதனைத் தீர்த்தால் பாவம் உண்டல்லவா? அதுபோலவே அதனை ஹலாலான வழிகளினூடாகத் தீர்ப்பதற்கு நன்மையுண்டு” என்றார்கள். (ஆதாரம்:முஸ்லிம்)
மனிதர்களுக்கிடையில் நீதியுடனும் நியாயமாகவும் நடந்து கொள்வது மிகப்பெரும் தர்மமாகும். பிரிந்திருக்கின்ற இருவரை இணைத்து அவர்களது குரோதத்தை தவிற்பதற்கு உதவுவதும் தர்மமாகும். பதையிலுள்ள கல், முள், எலும்புகள் அப்புறப்படுத்துவதும் தர்மமாகும்.
ஆகவே, மேற்சொன்ன வழிவகைகளினூடாக நாமும் செயற்பட்டு மேலான நன்மைகளை பெற்றுக் கொள்ள முயற்சிப்போமாக!
