ரஜினிகாந்துக்கு ஜப்பான் பிரதமர் அழைப்புஅஞ்சலி கூட்டத்தில் அவரே வெளியிட்ட தகவல்


பூகம்பம்-சுனாமியால் பாதிக்கப்பட்ட ஜப்பான் நாட்டுக்கு வருகைதரும்படி நடிகர் ரஜினிகாந்துக்கு, அந்த நாட்டின் பிரதமர் அழைப்பு விடுத்திருக்கிறார். இந்த தகவலை ரஜினிகாந்த் வெளியிட்டார்.
ஜப்பானில் பூகம்பத்தாலும் சுனாமியாலும் பாதிக்கப்பட்டவர்களுக்கு அஞ்சலி செலுத்தும் கூட்டம் ‘இந்தோ- ஜப்பான் சேம்பர் ஆப் காமர்ஸ்’ சார்பில் சென்னை யில் நேற்று முன்தினம் நடந்தது. 
கூட்டத் துக்கு அந்த அமைப்பின் தலைவர் வீர மணி தலைமை தாங்கினார். அஞ்சலி கூட்டத்தில் கலந்துகொண்டு நடிகர் ரஜினி காந்த் பேசியதாவது, ஜப்பானிய மக்கள் எவ்வளவு பெரிய துன்பங்கள் வந்தாலும் அதிலிருந்து மீண்டு, உடனே திரும்ப எழுந்துவிடுவார்கள். கடினமாக உழைக்கிற மக்கள் அவர்கள்.
அந்த மக்களுக்கு இயற்கை தொடர்ந்து இன்னல்களை கொடுத்து வருகிறது. எவ்வளவு இன்னல்கள் வந்தாலும் தியானம் – பிரார்த்தனை மூலம் அவர்கள் மீண்டும் சகஜ நிலையை அடைந்து விடுவார்கள். அவர்களுக்காக இறைவனிடம் நான் பிரார்த்தனை செய்கிறேன்.
ஜப்பானிய மக்கள் மிகவும் கட்டுக்கோப் பானவர்கள், கடமை தவறாதவர்கள், அங்கு சுனாமி வந்தபோது ஒரு புகை யிரதத்தில் டிக்கெட் பரிசோதகர் சோதனை செய்து கொண்டிருந்தார். அப்போது அவர், பயணி களிடம் ‘நம் நாட்டை சுனாமி தாக்கியிருக் கிறது. என்றாலும் நான் கடமையில் இருந்து தவறமாட்டேன்’ என்று கூறி, தொடர்ந்து தனது கடமையை செய்திருக்கிறார்.
இன்னொரு இடத்தில் மக்கள் வரிசை யாக நின்று பொருட்களை வாங்கிக்கொண்டி ருந்தார்கள். சுனாமி தாக்கியதும் அவர்கள் சிதறிப் போனார்கள். சுனாமி அடங்கிய பின் மீண்டும் அவர்கள் அதே வரிசையில் நின்று பொருட்களை வாங்கியிருக்கிறார்கள். இதுபோன்ற கட்டுப்கோப்பும், கடமை உணர்வும் தான் ஜப்பானியர்களின் மிகச் சிறந்த குணம்.
ஜப்பானுக்கு வரும்படி என்னை, அந்த நாட்டின் பிரதமரும், சில முக்கியஸ்தர் களும் அழைத்திருக்கிறார்கள். ஜப்பானிய மக்கள் மீண்டும் சகஜ நிலையை அடை வதற்காக நான் இறைவனை பிரார்த் திக்கிறேன் என்று ரஜினிகாந்த் பேசினார்.
