பெறுமதிவாய்ந்த நிலம் தாரைவார்ப்பு: கருணாநிதி குற்றச்சாட்டு


சென்னை அண்ணா மேம் பாலத்தை ஒட்டி தோட்டக்கலைச் சங்கம் அமைந்துள்ள நிலம் அரசுக்கு சொந்தமானது அல்ல என்று கூறச்செய்து தோட்டக் கலை கிருஷ்ண மூர்த்திக்கு தாரை வார்க்க ஆணைகள் பிறப்பிக்கப்பட்டுள்ளன என தி.மு.க. தலைவர் கருணாநிதி குற்றம் சாட்டியுள்ளார்.
தி.மு.க. தொண்டர்களுக்கு கருணாநிதி எழுதிய கடிதம்: சென்னை கலெக்டர் எங் கிருந்தோ செலுத்தப்பட்ட செல்வாக்கிற்கும், நெருக்கடிகளுக்கும் பணிந்து அரசு வழக்கறிஞரின் கருத்துரையை ஒப்புக்காகப் பெற்று தோட்டக்கலைச் சங்கம் அமைந்துள்ள 4 காணி, 18 கிர வுண்ட், 1,683 சதுர அடி நிலம் தோட்டக் கலைச் சங்கத்திற்கே உரியது என்று அ.தி.மு.க. ஆட்சியிலே உத்தரவிட்டுள்ளார். 
நிரந்தர நிலப்பதிவேட்டில் இந்த நிலம் அரசு நிலம் என்றே பதிவு செய்யப்பட் டுள்ளது. 100 ஆண்டுகளுக்கும் மேலாக வில்லங்கம் சரிபார்த்ததில் இந்த நிலம் அரசுக்குச் சொந்த மானதென்றே உறுதி செய்யப் பட்டுள்ளது. பல ஆண்டுகளாக இந்த நிலம் தொடர்பாக நடந்து வரும் வழக்குகளில் எந்தக் கட்டத்திலும் இந்த நிலம் தோட்டக்கலைக்குச் சொந்தமானது என்று சொல்லப்படவில்லை. 
இந்த நிலம் அரசு நிலம் என்பதால்தான் தோட்டக்கலைச் சங்கத்திடமிருந்து கைப்பற்றி தமிழக அரசின் துறைகளில் ஒன்றான தோட்டக்கலைத் துறையிடம் தி.மு.க. ஆட்சியில் ஒப்படைக்கப்பட்டது. இந்த நிலம் தோட்டக்கலை கிருஷ்ணமூர்த்தியின் சங்கத்திற்குச் சொந்தமானதென முடிவு செய்ய எவ்வித அடிப்படை முகாந்திரமும் இல்லை. அரசுக்குச் சொந்தமான இடம் என்று ஏற்கனவே முடிவு செய்ததும் கலெக்டர்தான்.
