இராணுவ முகாம்களை அகற்றினால் பயங்கரவாதம் மீண்டும் தலைதூக்கும்

ட்டின் வடக்கு, கிழக்குப் பகுதியில் இருந்து இராணுவ முகாம் கள் அகற்றப்பட்டால் தீவிரவாதமும், பயங்கரவாதமும் மீண்டும் தலைதூக்கும் என்று சர்வதேச ரீதியில் பயங்கர வாத எதிர்ப்பு நிபுணரான பேராசிரியர் ரொஹான் குணரத்ன எச்ச ரிக்கை விடுத்துள்ளார்.
இராணுவ முகாம்கள் வடக்கிலும், கிழக்கிலும் குறைக்கப்பட வேண் டும் என்று சரத் பொன்சேகா தெரிவித்த கருத்து இலங்கையில் மீண்டும் பயங்கரவாதம் துளிர்விடுவதற்கு உதவியாக அமையும் என்றும் கூறியிருக்கும் ரொஹான் குணரத்ன சில அரசியல் கட்சி களும் எல்.ரீ.ரீ.ஈ. ஆதரவாளர்களும் பயங்கரவாதம் மீண்டும் இலங்கை யிலும் இந்தியாவிலும் மற்ற நாடுகளிலும் தலை தூக்குவதற்கு உறு துணை புரிந்து வருகின்றார்கள் என்று எச்சரிக்கை செய்துள்ளார்.
இந்த சக்திகள் புலிக் கொடியையும் வேலுப்பிள்ளை பிரபாகரனின் இலட்சியத்தையும் தனிநாட்டு இலக்கையும் கைவிடாமல் செயல் பட்டு வருகின்றன என்றும் அவர் சுட்டிக்காட்டினார். கடந்த காலத் தில் சட்டமும் ஒழுங்கும் சரியான முறையில் நிலைநாட்டப்படாத காரணத்தினால்தான் யாழ்ப்பாணத்தில் பிரிவினைவாதமும் பயங்கரவாதமும் தலைதூக்க ஏதுவாக அமைந்தது எனவும் அவர் மேலும் சுட்டிக்காட்டினார்.
எஸ்.ஜே. இமானுவல், வி. ருத்திரகுமாரன் மற்றும் நெடியவன் தமிழர் களின் புதிய தலைமுறையினருக்கு எல்.ரீ.ரீ.ஈ.யின் சித்தாந்தத்தை புகட்டுகிறார்கள் என்றும் இலங்கையில் எல்.ரீ.ரீ.ஈ. துவம்சம் செய் யப்பட்டுள்ள போதிலும் அவ்வியக்கம் அமெரிக்காவின் நியூயோர் க்கிலும், நோர்வேயிலும் தலைதூக்கி இருக்கின்றது என்றும் அவர் சுட்டிக்காட்டினார்.
பயங்கரவாதம் ஒழிக்கப்பட்ட பின்னர் இன்று இலங்கையில் மக்களி டையே நல்லெண்ணமும் அமைதியும் பீதியற்ற நிம்மதியான வாழ் க்கை முறையும் இடம்பெற்றுக்கொண்டிருக்கின்றது என்று தெரிவித்த பேராசிரியர் ரொஹான் குணரத்ன, இலங்கை அரசாங்கம் இப் போது வடபகுதி உட்பட நாடெங்கிலும் துரித வேகமாக அபி விருத்திப் பணிகளை குறிப்பாக வீதி அமைப்பு நடவடிக்கைகளை மேற்கொண்டு வருகின்றமை மகிழ்ச்சிக்குரிய விடயம் என்றும் கூறினார்.
அடுத்த தசாப்தத்தில் எல்.ரீ.ரீ.ஈ. இயக்கத்தின் சித்தாந்தத்தை பரப்பி வரும் சில நாசகாரச் சக்திகளால் இலங்கைக்கு அச்சுறுத்தலை ஏற்படுத்தக்கூடிய ஆபத்து இருக்கின்றது என்றும் அவர் கூறினார்.
எனவே அரசாங்கம் தமிழர்களுடனான நட்புறவை மேலும் வலுப் படுத்தக் கூடிய வகையில் வடக்கு, கிழக்கில் பொருளாதார அபி விருத்திப் பணிகளையும் அப்பகுதி மக்களுக்கு சிறந்த வாழ் வாதாரத் திட்டங்களை அமைத்துக் கொடுக்க வேண்டும் என்றும் பேராசிரியர் ரொஹான் குணரத்ன தெரிவித்துள்ளார்.
இராணுவ புலனாய்வுப் பிரிவுக்கு கூடுதலாக நாட்டுப் பற்றுடைய பிரி வினைவாதத்தை எதிர்க்கும் தமிழர்களைச் சேர்த்துக்கொள்ள வேண் டும் என்றும் ஆயுதப் படை வீரர்களுக்கு தமிழ் மொழி அறிவை புகட்ட வேண்டும் என்றும் அவர் யோசனை தெரிவித்துள்ளார்.
வடக்கு, கிழக்கில் கூடுதலாக தமிழர்களை பொலிஸ் சேவையில் சேர்த்து வருவது ஒரு முன்மாதிரியான திட்டம் என்று பாராட்டிய அவர், இது போன்று ஆயுதப்படைகளிலும் ஐக்கிய இலங்கையை ஆதரிக்கும் தமிழ் மக்களுக்கு முக்கிய சந்தர்ப்பம் அளிப்பது அவசியம் என்றும் கூறினார்.
நாடெங்கிலும் இராணுவ முகாம்கள் இருப்பது போன்று வடக்கு, கிழக் கிலும் இராணுவ முகாம்கள் இருக்கின்றன. அவற்றைப் பார்த்து இராணுவத்தினர் சிவில் நிர்வாகத்தில் தலையிடுகின்றார்கள் என்றோ இப்பிரதேசங்களில் வாழ்கின்ற மக்களின் அடிப்படை உரிமை களைப் பறிக்கின்றார்கள் என்று எவரும் சந்தேகிக்கக் கூடாது என்றும் அவர் சுட்டக்காட்டினார்.
சரத் பொன்சேகா மீண்டும் தனது முக்கியத்துவத்தை எடுத்துக்காட்டி தமிழ் மக்களை ஏமாற்றும் எண்ணத்துடன்தான் வடக்கு, கிழக்கில் இருந்து இராணுவ முகாம்கள் அகற்றப்பட வேண்டும் என்ற கரு த்தை வெளியிட்டிருக்கிறார். இன்று சரத் பொன்சேகா வலுவற்ற செல்வாக்கற்ற ஒரு தனிமனிதர். அவர் தெரிவிக்கும் கருத்துக் களை பொதுமக்கள் பொருட்படுத்தமாட்டார்கள்.
ஜனாதிபதி அவர்கள் நல்லெண்ணத்துடன் மனிதாபிமான நோக்குடன் சரத் பொன்சேகாவிற்கு மன்னிப்பளித்து அவரை விடுவித்துள்ள போதிலும் அந்த மனிதர் தொடர்ந்தும் தன்னுடைய தேசத்தை சீர்குலைக்கும் கொள்கையை கைவிடவில்லை என்பதற்கு வடக்கு, கிழக்கில் இருந்து இராணுவ முகாம்களை அகற்ற வேண்டும் என்ற அவரது கருத்து சான்று பகர்வதாக அமைந்துள்ளது.
ஒரு நாட்டுக்கு பாதுகாப்பு அவசியம் அது வடக்கு, கிழக்கில் மட்டு மல்ல நாடெங்கிலும் நிலைநாட்டப்படுவது அவசியம். அதனால் தான் நாட்டின் நாலா பக்கங்களிலும் அரசாங்கம் இராணுவ, கடற்படை, விமானப்படை முகாம்களை வைத்திருக்கின்றது.
இந்த விடயத்தில் சரத் பொன்சேகா ஏதோ வெளிநாட்டுத் தரப்பினர் இலங்கையின் உள்நாட்டு விவகாரங்களில் தலையிட வேண்டும் என்ற ஒரு தீய நோக்கத்துடன் தான் இந்தக் கருத்தை வெளி யிட்டிருக்கின்றார். சரத் பொன்சேகா எதைச் சொன்னாலும் மக்கள் அவரது கருத்தைக் கேட்டு ஏமாந்து விடாமாட்டார்கள்.
இந்நாட்டு மக்களுக்கு தங்களை பயங்கரவாதப் பிடியில் இருந்து மீட்டெடுத்த தலைவர் ஜனாதிபதி மஹிந்த ராஜபக்ஷ மீது பெரும் மதிப்பும் நம்பிக்கையும் விசுவாசமும் இருக்கின்றது. இதனை சரத் பொன்சேகாவின் குள்ளத்தனமான கருத்துக்களினால் எவ்விதத்தி லும் மாற்றி விடமுடியாது.
