இலங்கையின் 18ஆவது கடற்படைத்தளபதியாக ரியர் அட்மிரல் ஜயநாத் கொலம்பகே பதவியேற்பு



இலங்கையின் புதிய கடற்படைத் தளபதியாக ரியர் அட்மிரல் ஜயனாத் கொலம்பகே இன்று வியாழக்கிழமை பதவியேற்றார்.
 அதனைத் தொடர்ந்து கடற்படைத் தலைமையகத்திலுள்ள அலுவலகத்தில் கடமைகளை பொறுப்பேற்றார். கொழும்பிலுள்ள கடற்படைத் தலைமையகத்திற்கு இன்று காலை விஜயம் செய்த புதிய கடற்படைத் தளபதிக்கு கடற்படையினரால் விசேட மரியாதை அணிவகுப்பு வழங்கப்பட்டது. 
கடற்படையில் சேவையாற்றிய இவர் வடக்கு கிழக்கு பகுதிகளில யுத்த காலத்தில் சிறந்த சேவையாற்றியமைக்காக அவருக்கு பல்வேறு விருதுகளும் பதக்கங்களும் கிடைத்துள்ளன. இவர் கண்டி புனித சில்வெஸ்டர் கல்லூரியின் பழைய மாணவராவார் .

