தமிழ் கட்சிகள் ஓரணியில் பிரச்சினைக்குதீர்வை ஏற்படுத்த முன்வர வேண்டும்


னப்பிரச்சினைக்கு தீர்வு காண்பதற்கு அமைக்கப்படவிருக்கும் உத்தேச பாராளுமன்ற தெரிவுக்குழுவில் அங்கம் வகிப்பதற்கு தமிழ் தேசிய கூட்டமைப்பு உட்பட அனைத்து தமிழ் கட்சிகளும் முன்வர வேண்டும் என்று ஈ.பி.டி.பி.யின் செயலாளர் நாயகமும், பாரம்பரிய கைத் தொழில் மற்றும் சிறுகைத்தொழில் முயற்சி அபிவிருத்தி அமைச்சருமான டக்ளஸ் தேவானந்தா பகிரங்க அழைப்பு விடுத்துள்ளமை உண்மை யிலேயே பாராட்டப்பட வேண்டிய ஒரு சிறந்த நடவடிக்கையாகும்.
நம்பிக்கையுடனும், அக்கறையுடனும் இனப்பிரச்சினைக்கு தீர்வொன்றை முன் வைப்பதற்கு தமிழ் கட்சிகளிடையில் பொதுவான இணக்கப்பாடு ஒன்று ஏற்படவேண்டியது அவசியமானது என சுட்டிக்காட்டியுள்ள அமைச்சர், இதனை உணர்ந்து தெரிவுக்குழுவின் ஊடாக தங்களுக்கு கிடைத்திருக் கும் அரிய வாய்ப்பை அனைத்து தமிழ் கட்சிகளும் சரியான முறையில் பயன்படுத்திக்கொள்ள வேண்டும் என்றும் யோசனை தெரிவித்திருக்கிறார்.
அமைச்சர் டக்ளஸ் தேவானந்தா ஒரு நேர்மையான சிந்தித்து செயலாற்றும் தமிழ் மக்களின் நலனில் அக்கறை கொண்டுள்ள அரசியல் தலைவ ராவார். அரசாங்கத்திற்கும் தமிழ் தேசிய கூட்டமைப்பிற்கும் இடையிலான பேச்சுவார்த்தைகளை தாம் வரவேற்பதாகவும் இப்பேச்சுவார்த்தைகளில் கூட்டமைப்பினர் உண்மையான நம்பிக்கையுடன் கலந்து கொள்ள வேண் டும். காலத்தை மேலும் இழுத்தடிக்கும் வகையிலான பேச்சுவார்த்தையாக இது அமையக் கூடாது. சில சம்பவங்களை வைத்து பார்க்கும் போது கூட்ட மைப்பினரின் நடவடிக்கை காலத்தை இழுத்தடிக்கும் செயல் போன்று தோன்று கிறது என்றும் அமைச்சர் டக்ளஸ் தேவானந்தா சுட்டிக்காட்டியிருக்கிறார்.
உத்தேச பாராளுமன்ற தெரிவுக்குழுவில் பங்கெடுத்து பிரச்சினைகள் பற்றி பேசித்தீர்த்துக்கொள்ள தமிழ் கட்சிகள் முன்வர வேண்டும். தமிழ் தேசிய கூட்டமைப்புடன் காணப்படும் இணக்கப்பாட்டை அரசாங்கத்தின் யோசனையாக தெரிவுக்குழுவின் முன்வைக்க தயார் என்று ஜனாதிபதி மஹிந்த ராஜபக்ஷ கூறியிருக்கிறார். எனவே இதனை தமிழ் கட்சிகள் சரியாக பயன்படுத்திக் கொள்ள வேண்டும் என்றும் அமைச்சர் டக்ளஸ் தேவானந்தா தெரிவித்திருக்கும் யோசனை பாராட்டுக்குரியதாகும்.
தமிழ் பேசும் மக்களின் உரிமைப் போராட்டத்தின் ஆரம்ப கால முன்னோடிகளில் தானும் ஒருவர் என்ற வகையிலும் இந்த போராட்டத் தில் இணைந்திருப்பவன் என்ற வகையிலும், நீதியான எமது உரிமைப் போராட்டம் ஏனைய தமிழ் தலைவர்களின் சுயநலப் போக்கினால் ஏற்பட்ட அழிவே, யுத்தமாக மாறி எமது மக்களை பாரிய இன்னல்களு க்கு இட்டுச் சென்றிருக்கிறது. இந்த ஆயுதப் போராட்டத்தின் ஆரம்பத்தில் தனது பங்களிப்பும் இருந்த காரணத்தினால் இதற்கான தார்மீகப் பொறுப்பை தாம் ஏற்றுக்கொள்வதாகவும் அமைச்சர் டக்ளஸ் தேவானந்தா தெரி வித்திருப்பது, அவர் தமிழ் மக்களின் எதிர்கால நல்வாழ்வின் மீது கொண்டிருக் கும் அசையாத நம்பிக்கையை எடுத்துக்காட்டுவதாக அமைந்திருக்கிறது.
தமிழ்க் கட்சிகள் ஒன்றிணைந்து ஒற்றுமையாக ஒரே குரலில் தமிழர் பிரச்சினை குறித்து அரசாங்கத்தரப்பினருடன் விட்டுக்கொடுக்கும் மனப்பான் மையுடன் யதார்த்தபூர்வமான பேச்சுவார்த்தைகளை நடத்தினால் நிச்சயம் தமிழர் பிரச்சினைக்கு ஒரு தீர்க்கமான முடிவை அரசாங்கத்தினால் ஏற்படுத்தக் கூடியதாக இருக்கும் என்ற கருத்தை தமிழ் மக்களும், தமிழ் அறிஞர்களும், சிங்கள கல்விமான்களும் வலியுறுத்தி வருகிறார்கள்.
கடந்த மூன்று தசாப்தங்களுக்கும் அதிகமாக தமிழ் மக்களை ஆறாத்துயரத்தில் ஆழ்த்தி வரும் இனப்பிரச்சினைக்கு இனிமேலும் காலதாமதமின்றி தீர்வொன்றை ஏற்படுத்துவதற்கு தமிழ்க் கட்சிகள் அனைத்தும் தங்களுக்கிடையிலான சிறு கருத்து மோதல்களையும், அபிப்பிராய பேதங்களையும் மறந்து ஓரணியில் குரல் கொடுத்து செயற் பட வேண்டுமென்று தமிழ் கல்விமான்களும், நாட்டின் மீது பற்றுள்ள மற்ற இனங்களைச் சேர்ந்தவர்களும் விருப்பம் தெரிவித்துள்ளார்கள்.
சாதாரண மொழிப் பிரச்சினையாக ஆரம்பித்த தமிழர் பிரச்சினை ஒரு புற்று நோயைப் போன்று வேகமாக பரவி பயங்கரவாதம் மற்றும் ஆயுதப் போரா ட்டத்திற்கு அப்பாவி தமிழ் மக்களை தள்ளி இறுதியில் உரிமை எதுவும் பெறமுடியாத நிலையில் தமிழ் மக்களில் பலரும் உயிரிழப்பையும், பொருள் இழப்பையும் சந்திக்க வைத்து அவர்களை இன்று வேதனை வடுக்க ளுடன் வாழ வேண்டிய வேதனைக்குரிய நிலைக்குத் தள்ளியுள்ளது.
சிங்களத் தலைவர்கள் தங்களுக்கு சிங்கள மக்கள் மத்தியில் இருக்கும் ஆதரவை தக்கவைத்துக் கொள்வதற்காக தமிழர் பிரச்சினைக்கு நியாயமா ன தீர்வொன்றை ஏற்படுத்த தயக்கம் காட்டினார்கள். அதுபோலவே தமிழ்த் தலைவர்களும் இதனையொரு அரசியல் பிரசாரத்திற்கு ஆயுதமாக வைத்து அடுத்தடுத்து வரும் தேர்தல்களில் தங்கள் கட்சி பாராளுமன் றத்திற்கு தெரிவு செய்யப்பட வேண்டுமென்ற குறுகிய நோக்கத்துடன் இனப் பிரச்சினையை விட்டுக் கொடுப்புடன் பேசித்தீர்க்க உடன்படவில்லை.
இதனால் ஏற்பட்ட படுபயங்கரமான பக்கவிளைவாக பயங்கரவாதமும், ஆயு தப் போராட்டமும் விஸ்வரூபம் எடுத்து இந்நாட்டிலுள்ள தமிழ், சிங்கள, முஸ்லிம் மக்கள் அனைவருக்குமே பேரிழப்பை ஏற்படுத்தியது. எனவே அநாவசியமான பிரச்சினைகளை எழுப்பாமல் ஒன்றிணைந்து ஒற்றுமை யாக தமிழ் மக்களின் பிரதிநிதிகள் செயற்பட வேண்டுமென்று தமிழ் அறிஞர்களும் ஏனைய சமூகங்களைச் சேர்ந்த கல்விமான்களும் விருப்பம் தெரிவித்துள்ளார்கள்.
பேச்சுவார்த்தைகள் ஆரம்பிப்பதற்கு முன்னரே அரசாங்கம், தமிழர் பிரச்சினைக்கு தீர்வை ஏற்படுத்தப் போவதில்லை. காலதாமதப்படுத்துகிறது என்றெல்லாம் கடந்த 30 ஆண்டுகளுக்கு முன்னர் சுமத்திய அதே குற்றச் சாட்டுகளை சுமத்துவதற்கு பதில் அரசாங்கத்தினால் தனது சிங்கள மக்க ளின் ஆதரவையும் தக்கவைத்துக் கொள்ளக்கூடிய நியாயமான தீர்வொ ன்றை சிறுபான்மையோர் விடயத்தில் ஏற்படுத்துவதற்கு தமிழ் தலைவர் களும் ஒத்துழைக்க வேண்டுமென்ற விருப்பம் இன்று தமிழ் மக்கள் மத்தி யிலும் தமிழ் அறிஞர்கள், சிங்கள அறிஞர்கள் மத்தியிலும் வலுப்பெற்று வருகின்றது.
தமிழ் மக்களின் வாழ்க்கையில் மீண்டும் சமாதானத்தையும் அமைதியையும் ஏற்படுத்தி அவர்களின் இழந்த உரிமைகளை மீட்டெடுப்பதற்கு சமரச பேச்சுவார்த்தைகள், ஒரு சிறந்த மார்க்கம் என்று அமைச்சர் டக்ளஸ் தேவானந்தா தெரிவித்து இருக்கும் இந்த கருத்தை தமிழ் மக்களின் அரசியல் பிரதிநிதிகள் அனைவரும் ஆதரித்து செயற்பட்டால் நிச்சயம் எங்கள் தாய்நாட்டில் இனங்களிடையே நல்லிணக்கப்பாடும், ஒற்றுமையும் தழைத்தோங்கும் என்றும் நாம் நம்பிக்கை கொண்டுள்ளோம்.
