மலையாள நடிகர்திலகன் மரணம்


மலையாள திரைப்பட நடிகரான திலகன் நேற்று அதிகாலை காலமானார்.
77 வயதாகும் திலகன் மலையாளம் மற்றும் தமிழ் திரைப்படங்களிலும் நடித்தவர். கடந்த மாதம் 23ம் திகதி மாரடைப்பால் தனியார் மருத்துவமனையில் சேர்க்கப்பட்டார். நேற்று அதிகாலை 3.35 மணியளவில் சிகிச்சை பலனின்றி அவர் உயிரிழந்தார்.
1979ம் ஆண்டு மலையாள திரைப்படம் மூலம் திரை உலகுக்கு அறிமுகமானார். தமிழ்த் திரைப்படங்களிலும் நடித்தவர் திலகன், மொத்தம் 300க்கும் மேற்பட்ட திரைப்படங்களில் நடித்துள்ளார். தேசிய மற்றும் மாநில விருதுகளையும் அவர் பெற்றுள்ளார்.
2009ம் ஆண்டு பத்மஸ்ரீ விருது திலகனுக்கு வழங்கப்பட்டது. திலகனுக்கு இரண்டு மகன்கள், இரண்டு மகள்கள் உள்ளனர்.
