அரசாங்கத்தின் மக்கள் சேவையை துரிதமாக பெற்றுக் கொடுக்கும் ICTA நிறுவனத்தின் செல்லிட நுழைவாயிலுக்கு சர்வதேச மந்தன் விருது


,லங்கைத் தகவல் தொடர்பாடல் தொழில்நுட்ப முகவர் நிலையம் அண்மையில் டில்லியில் நடைபெற்ற 2012 மந்தன் விருதியில் சிறந்த வெற்றியைப் பெற்றது. புதிய தகவல் தொழில்நுட்ப முன்னெடுப் புகளை ஊக்குவிக்க ஆண்டுதோறும் நடைபெறும் இந்தியாவின் புதுடில்லியை ஆரம்ப நிலையமாகக் கொண்ட மந்தன் விருது இவ்வாண்டு இடம்பெற்றது ஒன்பதாவது தடவையாகும்.
இவ்வருடம் 25 இந்திய பிராந்தியங்களி லிருந்தும் 20 நாடுகளிலிருந்தும் 16 பிரிவுகளுக்குக் கீழ் கிடைத்த 470 சமர்ப்பணங்களுள் இலங்கைத் தகவல் தொடர்பாடல் தொழில் நுட்ப முகவர் நிலையத்தின் சமர்ப்பணத்திற்கு முதன்மை வெற்றி விருது கிடைத்துள்ளது.
இத் தெற்காசிய, ஆசிய, பசுபிக் மந்தன் விருதுக்காக இலங்கைத் தகவல் தொடர்பாடல் தொழில்நுட்ப முகவர் நிலையம் செல்லிட நுழைவாயில் என்ற புதிய பிரயோகத்தை சமர்ப்பித்திருந்தது. இ-ஆட்சிமுறை என்ற பிரிவில் சமர்ப்பிக்கப்பட்ட இம்மென்பொருள் பிரயோகத்துக்கு இ-ஆட்சிமுறை பிரிவில் முதன்மை வெற்றி கிடைத்தது. 
இலங்கை அரசாங்கம் அதன் மக்கள் சேவையை துரிதப்படுத்தி காத்திரமான பெறுபேறுகளைப் பெற்றுக்கொடுக்கும் தனது இலக்கினை இவ்விருது மேலும் தெளிவுபடுத்துகின்றது. கடந்த மாதம் தாய்லாந்தில் இடம்பெற்ற வேறொரு சர்வதேச விருது வழங்கல் விழாவிலும் அரசாங்கத்தின் இரண்டு பிரதான திட்டங்களுக்கு விருதுகள் கிடைத்தன. என்றுமில்லாதவாறு தொழில்நுட்பத்தின் துணையுடன் மக்களுக்கு மிகவும் நட்பு ரீதியான சேவையை பெற்றுக்கொடுக்கும் அரசாங்கத்தின் முன்னெடுப்புக்கு கிடைத்த மற்றுமொரு வெற்றியாகவே மந்தன் விருது அமைகின்றது.
2012 மந்தன் விருதுக்கு இ- ஆட்சிமுறை பிரிவில் ‘இக்டாவின்’ நுழைவாயில் தவிர மூன்று வேறு செயற்திட்டங்களுக்கு வெற்றி கிடைத்தது- அவை மூன்றும் இந்திய பிராந்திய நிறுவனங்களைச் சார்ந்தவை. 
இலங்கை தகவல் தொடர்பாடல் தொழில்நுட்ப முகவர் நிலையத்தினால் சமர்ப்பிக்கப்பட்ட புத்தாக்கம் முழு நாட்டினதும் சகல அரசாங்க நிறுவனங் களையும் சார்ந்திருக்கின்றது. இக்டாவின் சமர்ப்பணத்தின் தனித்துவமும் புத்தாக்க உள்ளடக்கமும் அதன் சிறப்புத் தகுதிக்கு காரணமாக அமைந்திருந்தன.
மந்தன் விருது பெற்ற புத்தாக்கத்தின் இணைய முகவரி  இக்டாவின் இச்செல்லிட நுழைவாயில் பல சிறப்பு அம்சங்களைக் கொண்டதாகும். இலங்கை வாழ் மக்களுக்கு அரசாங்கத்தின் சகல திணைக்களங்களால் வழங்கப்படும் செல்லிட பேசி சேவைகளை மிகச் சிறப்பான முறையில் தெரிவிக்கிறது. அத்துடன் அத்திணைக்களங்களின் செல்லிட பேசி தளங்களில் உள்ள சேவைகளையும் காண்பிக்கிறது. அதுமட்டுமன்றி, இந்த நுழைவாயிலின் காரணமாக குடிமக்களுக்கு இலகுவாக தங்களுடைய தொலைபேசிகளில் அரசாங்க செல்லிட சேவை பிரயோ கங்களை பதிவிறக்கம் செய்துகொள்ளலாம். இதற்கு மேலதிகமாக ‘இக்டாவின்’ செல்லிட நுழைவாயில் மூலம் GovSMS (Government SMS) அரசாங்க குறுஞ் செய்தி அனுப்பலாம். அவ்வாறு செய்து சேவைகளைப் பெற்றுக் கொள்ளலாம்.
‘இக்டாவின்’ செல்லிட பேசி தலைவாயில் () குடிமக்களுக்கு செல்லிட பேசி மூலம் அரசாங்க சேவைகளைப் பெற்றுக்கொள் வதற்கான ஒன்றிணைந்த தளமாக வடிவமைக்கப்பட்டுள்ளது. 
எனவே இவற்றின் பிரயோகங்களை ‘ஸ்மார்ட்போன்’ மற்றும் டப்லட் பாவனையாளர்கள் மத்தியில் அரசாங்க செல்லிட பேசி சேவைகளின் பாவனையை அதிகரித்துள்ளது. அது ஏதாவதொரு இணைய இயலுமைப்படுத்தப்பட்ட ஸ்மாட்போன் அல்லது டப்லட் பிரத்தியேக கணினியின் மூலம் அணுகக்கூடிய ஒரு ஹயிபர் டெக்ஸ்ட் மாக்அப் லங்குவேஜ் அல்லது மீஉரை மார்க்ஆப் மொழியின் ஐந்தாம் இற்றைப்படுத்தலை அடிப்படை யாகக்கொண்ட ஒரு பிரயோகமாகும். அத்தோடு, குடிமக்கள் அரசாங்க நிறுவனங்களின் சேவைகள் பற்றிய விபரங்களையும் இந்த நுழைவாயிலின் வாயிலாக பெற்றுக் கொள்ளலாம். நுழைவாயிலில் அரசாங்க நிறுவனங்களின் தொடர்புகொள்ளும் தகவல்களை அறிந்துகொள்ளலாம். இதன்படி நிறுவனங்களின் முகவரி, தொலைபேசி எண், தொலைநகல் எண் மட்டுமல்ல உரிய திணைக்களத் தலைவரின் பெயர் மற்றும் படத்தைக்கூட இத் தலைவாயிலில் காணலாம்.
இக்டாவின் செல்லிட நுழைவா யிலில் அரசாங்க தகவல் மையம் அல்லது 1919ல் உள்ள சகல அரசாங்க நிறுவனங்களினுடைய தரவுகளும் ஒரு இணைய சேவையின் மூலம் ஒருங் கிணைக்கப்பட்டுள்ளன. 
இச் செல்லிட பேசி தலைவாயிலில் அரசாங்க திணைக் களங்களின் ஒவ்வொரு தகவல் மேடையிலும் செல்லிட பேசி பிரயோக தகவல்களை உட்புகுத்துவதை அமுல்படுத்த ஒரு நிர்வாகக் குழு உள்ளது.
மந்தன் விருது 2012ல் விருதுகள் பெற்றவர்களின் முழு பட்டியல் மற்றும் அது தொடர்பான விபரங்களை அறிந்துகொள்ள 
