வலுவான லோக்பாலுக்காக உயிரையும் கொடுப்பேன்

ஹசாரே
வலுவான லோக்பால் சட்டம் நிறைவேற உயிரையும் கொடுப்பேன் என்று டில்லி ஜந்தர் மந்தரில் ஞாயிற்றுக்கிழமை சாகும்வரை உண்ணாவிரதத்தை தொடங்கிய அன்னா ஹசாரே கூறினார். அவருக்கு ஆதரவு தெரிவித்து சுமார் 400 பேர் உண்ணாவிரதம் இருந்து வருகின்றனர்.
¡யிற்றுக்கிழமை விடுமுறை நாள் என்பதால் அன்னா ஹசாரேவுக்கும் அவரது குழுவினருக்கும் ஆதரவு தெரிவித்து சுமார் 10 ஆயிரம் பேர் உண்ணாவிரதத்திற்கு வந்திருந்தனர்.
வலுவான லோக்பால் சட்டத்தை இயற்ற வேண்டும், ஊழலில் ஈடுபட்டதாக அன்னா குழு அளித்த 15 மத்திய அமைச்சர்கள் மீதான புகார்களை விசாரிக்க வேண்டும் என்ற கோரிக்கைகளை வலியுறுத்தி ஹசாரே குழுவில் உள்ள சமூக ஆர்வலர்கள்அரவிந்த் கேஜரிவால், மணிஷ் சிசோடியா, கோபால் ராய் ஆகியோர் இம்மாதம் 25 ஆம் திகதி முதல் காலவரையற்ற உண்ணாவிரதத்தைத் தொடங்கினர்.
அவர்களுக்கு ஆதரவாக முதல் நாளில் ஆயிரக் கணக்கில் கூட்டம் வந்தது. இரண்டாவது நாளில் சொற்ப அளவிலேயே ஆதரவாளர்கள் வந்தனர். இந்த நிலையில், யோகா குரு பாபா ராம்தேவ்
ஜந்தர் மந்தருக்கு வந்து அன்னா குழுவை ஆதரித்துப் பேசினார். அப்போது தனது ஆதரவாளர்கள் சுமார் இரண்டாயிரத்துக்கும் மேற்பட்டோரை அவர் ஜந்தர் மந்தருக்கு வரச் செய்திருந்தார்..
இதற்கிடையே, உண்ணாவிரதம் தொடங்கிய நான்கு நாட்களுக்குள் தங்கள் கோரிக்கைகளை மத்திய அரசு நிறைவேற்றாவிட்டால் ஞாயிற்றுக்கிழமை முதல் அன்னா ஹசாரேவும் காலவரையற்ற உண்ணாவிரதம் இருப்பார் என்று போராட்டக் குழுவினர் எச்சரிக்கை விடுத்தனர். ஆனால், இதற்கு மத்திய அரசு தரப்பில் எந்த பதிலும் வரவில்லை.
இந்த நிலையில் ஞாயிற்றுக்கிழமை ஜந்தர் மந்தரில் உண்ணாவிரதம் தொடங்கிய அன்னா ஹசாரே பேசியது, ‘ஊழல் முற்றிலுமாக ஒழிக்கப்பட வேண்டும் என்றால் வலுவான லோக்பால் சட்டத்தை நிறைவேற்ற வேண்டும். ஆனால், மத்திய அமைச்சரவையில் ஊழல் கறை படிந்துள்ள 15 மத்திய அமைச்சர்கள் இருக்கும் வரை அது நிறைவேறாது.
