கைம்பெண்கள் மற்றும் வலது குறைந்தவர்களுக்குஒளிமயமான எதிர்காலம் உதயமாகும்


இலங்கையில் பொதுவாக பெண் உரிமையைப் பற்றி பகிரங்கமாக மேடைகளில் பேசப்படுகின்ற போதிலும், நடைமுறையில் பெண் உரிமை அந்தளவுக்கு செயற்படுத்தப்படவில்லை என்ற உண் மையை நாம் மறந்துவிட முடியாது.
பெண் உரிமையை வைத்து எத்தனையோ அரச சார்பற்ற அமைப்புகள் சர் வதேச மற்றும் தேசிய ரீதியில் மகாநாடுகள் மற்றும் கருத்தரங்குகள், ஒன்றுகூடல்களை நடத்தி இலட்சக் கணக்கான பணத்தை விரயம் செய் கின்ற போதிலும், பெண் உரிமையைப் பாதுகாப்பதற்காக இவை உருப் படியான செயற்திட்டங்களை நிறைவேற்றி வருகின்றன போன்று வெளி த்தோற்றத்திற்கு தென்பட்டாலும், அடி மட்டத்தில் இதன் மூலம் எங்கள் நாட்டின் வறுமையில் துன்புற்றுகொண்டிருக்கும் பெண்களுக்கு அந்தள வுக்கு நிவாரணம் கிடைத்திருக்கின்றது என்று எவராலும் திட்டவட்டமாக கூறமுடியாது இருக்கிறது.
பெண் உரிமை சம்பந்தமாக வெளிநாடுகளில் நடைபெறும் மகாநாடுகளில் இங்குள்ள அரச சார்பற்ற அமைப்புகளின் பிரதிநிதிகள் ஒரு செப்புக் காசு கூட செலவிடாமல் சென்று பல நாட்கள் அங்கு சகல வசதிகளு டனான ஹோட்டல்களில் தங்கி மகாநாடுகளிலும், கருத்தரங்குகளிலும் கலந்துகொண்டு திரும்புவார்கள்.
அவர்களால் பெண்களுக்கு நிவாரணம் அளிக்கக்கூடிய எந்தவொரு உதவி யையும் பெருமளவில் செய்ய முடியாது இருக்கிறது. வெறுமனே பெண் உரிமை பற்றி நூல்களை ஆங்கிலம், சிங்களம், தமிழ் மொழிகளில் அச் சிடுவதற்காகவும் இந்த அரச சார்பற்ற அமைப்புகள் பெருமளவு பண த்தை செலவிடுகின்றன. 
அவை நாட்டின் நாலாபக்கங்களில் தங்கள் கிளை களையும் ஏற்படுத்தி, அவற்றில் நல்ல சம்பளம் கொடுத்து பலரையும் வேலைக்கு அமர்த்தி இருக்கின்றன. கொழும்பிலுள்ள அவற்றின் தலை மையகங்களிலுள்ள உயர் உத்தியோகஸ்தர்களுக்கு 1 இலட்சம் ரூபா வரை சம்பளம் கொடுக்கப்படுகின்றது.
இவ்வளவு பணத்தை செலவிடும் இந்த அரச சார்பற்ற அமைப்புகள் அதில் 10 சதவீதத்தையாவது கஷ்டப்படும் பெண்களின் மேம்பாட்டிற்காக செல விடுகிறது என்று எவருமே தங்கள் மனதைத் தொட்டு சொல்லமுடியாது இருக்கிறது.
எல்லோருமே பெண் உரிமையை ஒரு தொனிப்பொருளாக வைத்து தங்கள் சுயநலத்திற்காக பெண் உரிமையை பயன்படுத்துகிறார்களே ஒழிய, அப லைப் பெண்களுக்கு இதுவரை சிறந்த வாழ்க்கை ஒன்றை அமைத்துக் கொடுப்பதற்கு ஒருவரும் அடிமட்டத்தில் உதவி செய்ததாக கூறமுடியாது.
தங்கள் அமைப்புகளை நிர்வகிப்பதற்காக ஒரு மாதத்திற்கு சுமார் 30 இல ட்சம் ரூபாவை செலவிட்டு வரும் சில அரச சார்பற்ற அமைப்புகள் ஓரிரு மாதங்களுக்கு ஒரு தடவை எங்காவது இருக்கும் பின்தங்கிய கிராமங்க ளுக்கு சென்று அங்குள்ள வறுமையில் மூழ்கியிருக்கும் பெண்களுக்கு 20, 25 தையல் இயந்திரங்களை அன்பளிப்புச் செய்வார்கள் அல்லது சக் கரநாற்காலிகளை அன்பளிப்புச் செய்வார்கள்.
சில சந்தர்ப்பங்களில் வீட்டுக்கு தேவையான சமையல் பாத்திரங்களைக்கூட இந்த அரச சார்பற்ற அமைப்புகள் பெற்றுக்கொடுப்பது உண்டு. சில அமைப்புகள் பெண்களுக்கு தொழிற் பயிற்சிகளையும் வழங்குவதை நாம் அவதானித்து இருக்கிறோம்.
ஒட்டுமொத்தமாக பார்க்கும் போது எந்தவொரு அமைப்பும் இந்த பெண்க ளுக்கு நிரந்தரமாக தங்கள் வாழ்க்கை பிரச்சினைகளை தீர்த்து வைப்ப தற்கான ஒரு நல்ல தொழில் வாய்ப்பை அல்லது சுயதொழில் செய்வதற் கான அடிப்படை வசதிகளையும் நிதியுதவிகளையும் செய்து கொடுத்த தாக தெரியவில்லை.
சுனாமியினாலும் 30 ஆண்டுகால யுத்தத்தினாலும் தங்கள் கணவன்மாரை யும், குடும்பத்திலுள்ள வருமானத்தை பெற்றுக் கொடுக்கும் வயதுவந்த ஆண் பிள்ளைகளையும் இழந்து துன்பப்படும் கைம்பெண்களும் ஆதர வற்ற ஏனைய பெண்களும் தொடர்ந்து வறுமையிலேயே துன்புற்றுக் கொண்டிருக்கிறார்கள்.
இவ்விரு அனர்த்தங்களினால் எங்கள் நாட்டில் சுமார் 80 ஆயிரம் முதல் ஒரு இலட்சம் வரையிலான விதவைகள் இருப்பதாக சமீபத்தில் எடுக்க ப்பட்ட புள்ளிவிபரங்களிலிருந்து தெரிய வருகிறது. இவர்களின் இரு ண்டு போன வாழ்க்கையில் ஒளியை பரப்புவதற்கு இதுவரையில் எவ ருமே ஆக்கபூர்வமான உதவிகளை செய்திருப்பதாக கூறமுடியாது.
அரசாங்கம் எத்தனையோ பிரச்சினைகளுக்கு முகம் கொடுக்க வேண்டி இருக்கின்ற போதிலும், நாட்டிலுள்ள விதவைப் பெண்களுக்கு உதவி செய்து அவர்களை சில சமூக விரோதிகளின் தொல்லைகளிலிருந்து பாது காப்பதற்கும் சுனாமியினாலும், யுத்தத்தினாலும் அழிவுற்று இருக்கும் அந்தப் பெண்களின் இருப்பிடங்களை மீள்நிர்மாணம் செய்து, அந்தக் குடும்பங்களிலுள்ள வயது வந்த பிள்ளைகளுக்கு ஏதாவது தொழில் வாய் ப்பை பெற்றுக்கொடுத்து, அந்த கைம்பெண்களுக்கு சுயதொழில் ஆரம் பிப்பதற்கு இலகு அடிப்படையில் அரச வங்கிகளிடமிருந்து கடனை பெற் றுக்கொடுப்பதற்கும் இப்போது நடவடிக்கைகளை எடுத்து வருகின்றது.
ஓமந்தையில் மீன்பிடி வலைகளை தயாரிக்கும் தொழிற்சாலை ஒன்றை சமீ பத்தில் ஒரு இந்தியர் எமது நாட்டவர் ஒருவருடன் கூட்டுச்சேர்ந்து ஆர ம்பித்திருக்கிறார். இவர், தமது இந்த தொழிற்சாலையில் சுமார் 200 பேரு க்கு தொழில்வாய்ப்பை கொடுக்க தயாராக இருப்பதாக அறிவித்திருக்கி றார். இந்த நல்ல மனிதர் இவ்விதம் தமது தொழிற்சாலையில் வேலை வாய்ப்பை பெற விரும்புபவர்களுக்கு சில நிபந்தனைகளையும் விதித்தி ருக்கிறார். 
இங்கு வலைகளை தயாரிக்கும் பணிகளை கைம்பெண்களுக் கும், வலது குறைந்தவர்களுக்கும் மாத்திரமே தாம் வேலை வாய்ப்பை பெற்றுக் கொடுப்பேன் என்றும் அறிவித்திருக்கிறார். தன்னிடம் பணி புரிய வருபவர்களுக்கு இரண்டு கைகளும், கண் பார்வையும் நன்றாக இருந்தால், அவர்களுக்கு தாம் தொழில் வாய்ப்பை கொடுப்பேன் என்று அவர் கூறியிருக்கிறார்.
இத்தகைய முன்மாதிரியான புருஷர்களைப் போன்று எமது நாட்டிலுள்ள ஏனைய அரச மற்றும் தனியார் துறை அமைப்புகளும் சமூகத்தில் அடிமட்டத்திலுள்ள கைம்பெண்களுக்கும், வலது குறைந்தவர்களுக்கும் உதவி செய்ய முன்வருதல் அவசியமாகும்.
