இரும்பு பெண்மணி மெரில் ஸ்ட்ரீப்


ஒஸ்கர் விருதுகளில் சிறந்த நடிகைக்கான விருதுக்கு மெரில் ஸ்ட்ரீப் தேர்ந்தெடுக்கப்பட்டுள்ளார். இங்கிலாந்தின் முன்னாள் பிரதம ரும், 20ம் நூற்றாண்டின் நீண்ட நாள் பிரதமரும், ‘இரும்பு பெண் மணி’ என்று போற்றப்பட்டவரு மான மார்கரெட் தட்சர் வரலாற்றை அடிப்படையாகக் கொண்டு எடுக்கப்பட்ட ‘தி அயன் லேடி’ திரைப்படத்தில் தட்சராக சிறப்பான நடிப்பை வெளிப்படுத்தி இந்த விருதை தட்டிச் சென்றார்.
நிகழ்கால தொழில்நுட்ப ஜாலங்கள் ஏதும் இல்லாமல் கருப்பு - வெள்ளை படமாக தயாரிக்கப்பட்ட இந்தத் திரைப்படத்திற்காக ஒஸ்கர் தவிர்த்து, கோல்டன் குளோப், நியூயோர்க் திரைப்பட விமர்சகர்கள் வட்டத்தின் விருது. இலண்டன் திரைப்பட விமர்சகர்கள் வட்டத்தின் விருது போன்ற பத்துக்கும் மேற்பட்ட விருதுகளையும் இவர் பெற்றுள்ளார்.
இதுவரை இவர் ஒஸ்கருக்கு 17 முறையும், கோல்டன் குளோப்பிற்கு 26 முறையும் பரிந்துரைக்கப்பட்டார். பரிந்துரைக்கப்பட்டவர்களுக்கெல்லாம் விருது கிடைத்து விடுவதில்லை. இந்த விதியை மீறி இதுவரை மூன்று தடவை ஒஸ்கர் விருதுகளையும் 8 கோல்டன் குளோப் விருதுகளையும் பெற்றார்.
1979 ஆம் ஆண்டு “கிராமர் வெர்ஸஸ் கிராமர்” என்ற திரைப்படத்திற்காக முதல் ஒஸ்கர் விருதைப் பெற்றார். இரண்டாவது முறையும் ‘சோபிஸ் சாய்ஸ்’ (1982) என்ற படத்தில் சிறப்பான நடிப்பை வெளிப்படுத்தியதற்காகப் பெற்றார். நவீன திரைப்பட சகாப்தத்தின் திறமையான நடிகை எனவும், மரியாதைக்குரிய நடிகை எனவும் இவரை வர்ணிக்கிறார்கள்.
விருது குறித்து மெரில் ஸ்ட்ரீப் என்ன சொல்கிறார்! எனக்கு விருது வழங்கப்பட்டதும் ‘மீண்டும் இவளுக்கு எதற்கு ஒஸ்கர் விருது’ என்று பலர் கேட்கக்கூடும். அதைப்பற்றி நான் கவலைப்படவில்லை. எனக்கு நன்றாகத் தெரியும், நான் மீண்டும் இந்த இடத்திற்கு வரப்போவதில்லை என்று. மகிழ்ச்சியான இந்த நேரத்தில் என் பழைய நண்பர்கள், புதிய நண்பர்கள், சக நடிகர்கள் என அனைவருக்கும் எனது நன்றியைத் தெரிவித்துக்கொள்கிறேன்.

விளையாட்டு சாதனங்களில் தொடங்கிய ரோபோக்கள் படிப்படியாக ஆதிக்கத்தை வளர்த்து கார் தொழிற்சாலைகள், கனகரக சாதனங்கள் உற்பத்தி வகையில் புகுந்தன. பின்னர் மருத்துவமனைகளில் சில குறிப்பிட்ட சத்திர சிகிச்சைகளையும் வெற்றிகரமாக செய்து சாதனை நிகழ்த்தின. 
தற்போது ஜெர்மனி நாட்டில் கார்ல்ஸ் ருதி நகரை சேர்ந்த ஒரு நிறுவனத்தினர் ஓவியம் தீட்டும் ரோபோவை கண்டுபிடித்துள்ளனர். இந்த ரோபோ முன்பு அமர்ந்தால் போதும் 10 நிமிடங்களில் நமது உருவத்தை மிகவும் தத்ரூபமாக வரைந்து விடும். அதன் செயல்பாடு குறித்து இதனை வடிவமைத்த நிறுவனத்தின் விஞ்ஞானி மார்டினா ரிசெர் கூறுகையில், இதில் உள்ள கமரொ மனித உருவத்தை படம் எடுத்து நுட்பமான மென்பொருள் உதவியுடன் ரோபோ கரங்களுக்கு அது கட்டளையிடப்பட்டு உருவம் வரையப்படுகிறது என்றார்.
