இ. போ. ச. பஸ்ஸில்கஞ்சா கடத்திய இருவர் கைது


(ஹாலிஎல தினகரன் நிருபர்)
கஞ்சா ஏழு கிலோவுடன் இருவர் கைது செய்யப் பட்டுள்ளனரென எல்லப் பொலிஸார் தெரிவிக்கின்றனர்.
தனமல்வில பகுதியில் இருந்து பண்டாரவளை நோக்கி பயணித்த இ. போ. சபைக்கு சொந்தமான பஸ்ஸில் கஞ்சா கடத்திச் சென்றபோது இராவாண எல்லவில் வைத்து பொலிஸார் குறித்த பஸ்ஸை சோதனையிட்டபோது பிரயாணியொருவரிடமிருந்து மூன்று (3) கிலோ கஞ்சா கண்டுபிடிக்கப்பட்டது. 
அதனையடுத்து குறித்த நபரை தொடர்ந்து விசாரணைக் குட்படுத்திய போது, அவர் வழங்கிய தகவல்களின்படி இன்னுமொருவர் தனமல்வில பகுதியில் வைத்து நான்கு (4) கிலோ கஞ்சாவுடன் கைது செய்யப்பட்டார். 
கைது செய்யப்பட்ட இருவரும் கஞ்சா கிலோ (7) ஏழும், நேற்று (23) பண்டாரவளை நீதிமன்றில் ஆஜர்படுத்தியதாக எல்லப் பொலிஸார் தெரிவித்தனர். (ஐ-ஞ)
