கூடுதல் ஊதியம் தரும் துறையாகவெளிநாட்டு வேலைவாய்ப்பு



இலங்கைக்கு அந்நிய செலாவணியை ஈட்டித் தருகின்ற தொழில் துறைகளில் வெளிநாட்டு வேலைவாய்ப்பு பிர தான இடத்தை வகிக்கிறது. மத்திய கிழக்கு நாடுகள் உட்பட பல்வேறு நாடுகளிலும் தொழில் புரிகின்ற இலங்கை யர்கள் ஈட்டுகின்ற வருமானம் எமது நாட்டுக்கு வருவதனால் எமக்கு அந்நிய செலாவணி வருமானம் கிடைக்கிறது.
வெளிநாட்டு வெலைவாய்ப்பானது இலங்கையர்களைப் பொறுத்த வரை முன்னரைப் போல சிரமம் நிறைந்ததாக இப்போது இல்லை. முன்னைய காலங்களில் எமது நாட்டிலிருந்து சாதா ரண தொழிலாளி ஒருவரால் மத்திய கிழக்கு நாடொன்றுக்கு மாத்திரமே வேலைவாய்ப்புக்காகச் செல்லக் கூடியதாக இரு ந்தது. தற்போது பல்வேறு நாடுகளுக்கும் இலங்கையர்கள் தொழில் வாய்ப்புக்காகச் செல்கின்றனர்.
அக்காலத்தில் மத்திய கிழக்கு வேலைவாய்ப்புக்குச் செல்வதற் காக இங்குள்ள முகவர்களிடம் பணத்தைக் கொடுத்து ஏமாந் தவர்கள் ஏராளம். இப்போதெல்லாம் நிலைமை அவ்வாறில்லை. பணத்தைக் கொடுத்து ஏமாறாதபடி மத்தியகிழக்கு தொழில் வாய்ப்புக்குச் செல்லும் ஏற்பாடுகள் இன்று நடைமுறையில் உள்ளன. 
வெளிநாட்டு வேலைவாய்ப்புப் பணியகத்தின் அங் கீகாரம் பெற்ற முகவர்கள் நாட்டில் உள்ளனர். இவர்கள் ஊடாக வெளிநாட்டு வேலைவாய்ப்புப் பணியகத்தில் பதிவு செய்து தொழிலாளர்கள் வெளிநாடு செல்ல முடியும். இத்த கைய உரிய நடைமுறையைப் பின்பற்றுவதன் மூலம் தொழி லாளர்களுக்கு பாதுகாப்பு உத்தரவாதங்கள் கிடைக்கின்றன.
உள்நாட்டு முகவர்களிடம் ஏமாற வேண்டிய ஆபத்து இல்லை. அதேசமயம் வெளிநாடு சென்ற பின்னர் அங்கு எதிர்கொள் கின்ற தொந்தரவுகள் மற்றும் அநீதிகள் தொடர்பாக உரிய இட த்தில் முறையிடவும் வசதியேற்படுகிறது. அது மாத்திரமின்றி இங்குள்ள வெளிநாட்டு வேலைவாய்ப்புப் பணியகத்தில் பதிவு செய்து கொண்டு வெளிநாட்டு வேலைவாய்ப்புக்காகச் செல்கின்ற தொழிலாளி ஒருவர் தொடர்பான நலன்களில் அர சாங்கம் உரியபடி கவனம் செலுத்தி சட்ட நடவடிக்கைகளை மேற்கொள்ளவும் வழியேற்படும். மத்திய கிழக்கு உட்பட எந்தவொரு நாட்டுக்கும் வேலைவாய்ப்புக்காகச் செல்லும் தொழிலாளர்கள் இது தொடர்பான அறிவை பூரணமாகப் பெறுதல் அவசியமாகும்.
வெளிநாட்டு வேலைவாய்ப்பை அதிகரிக்கும் நோக்குடன் எமது அரசாங்கம் பல்வேறு ஊக்குவிப்புத் திட்டங்களை மேற்கொ ண்டு வருகிறது. மத்திய கிழக்கு மற்றும் ஏனைய பல நாடு களில் நிலவும் தொழில் வெற்றிடங்களில் இலங்கையர்களு க்கு வாய்ப்பை ஏற்படுத்திக் கொடுக்கும் பொருட்டு அந்நாடு களின் ஒத்துழைப்பை இலங்கை அரசாங்கம் பெற்று வருகி றது. இவ்வாய்ப்புகளைப் பயன்படுத்துவதில் எமது இளைஞர், யுவதிகள் போதிய கவனம் செலுத்துவது முக்கியம்.
அரசாங்கத் தொழில் மோகம் என்பது இலங்கையில் அக்காலம் தொட்டு மக்களிடம் நிலவி வருகிறது. ஆனால் இச்சிந்தனை தவறானதாகும். இன்றைய உலக பொருளாதார முன்னேற்ற த்தை எடுத்து நோக்குவோமானால் கூடுதல் வருமானம் தருகி ன்ற துறையாக தனியார் தொழில்துறையே விளங்குகிறது.
அத்துடன் உயர் கல்வித் தரங்களுக்குரிய தொழில்வாய்ப்புகளும் தனியார் துறைகளிலேயே அதிகம் உள்ளன.
நவீன தொழில் துறைகளுக்குரிய கற்கைநெறிகளைப் பூர்த்தி செய் வோர் உள்நாட்டில் மாத்திரமின்றி வெளிநாடுகளிலும் கூடுத லான ஊதியத்துடன் தொழில்களைப் பெற்றுக்கொள்கின்ற வாய்ப்பு தற்போது உள்ளது. அரசாங்கத் தொழில்களைப் பெறும் நோக்குடன் நீண்ட காலமாகக் காத்திருக்கும் இளை ஞர்,. யுவதிகள் இவ்விதமான வேலைவாய்ப்புக்குரிய கற்கை நெறிகளில் நாட்டம் செலுத்த முன்வர வேண்டும்.
இலங்கையர்கள் பதினெட்டு இலட்சம் பேர் தற்போது வெளி நாடுகளில் தொழில் புரிந்து வருகின்றனர். இவர்களில் அநேக மானோர் மத்தியகிழக்கு நாடுகளிலேயே தொழில் புரிகின்ற னர். மத்தியகிழக்கு வேலைவாய்ப்பென்பது வெறுமனே வீட் டுப்பணிப்பெண் தொழிலென்ற நிலைமை தற்போது மாறி வருகிறது. எமது மக்கள் அந்நாடுகளில் பல்வேறு தொழில் துறைகளில் வேலை பார்க்கின்றனர். தொழில் பெறுவதற்காகக் காத்திருக்கும் இளைஞர் சமுதாயம் இவ்விடயத்தில் கவனம் செலுத்துவது சிறந்தது.
