நுவரெலியாவில் சீரற்ற காலநிலை : இயல்பு வாழ்க்கை பாதிப்பு



நுவரெலியா மாவட்டத்தில் தொடர்ந்து பெய்து வருகின்ற மழையினால் மக்களின் இயல்பு வாழ்க்கைப் பெரிதும் பாதிப்படைந்துள்ளது.

இதனால் நீர்த்தேக்கங்களின் நீர் மட்டம் உயர்வடைந்துள்ளன. மேல்கொத்மலை நீர் தேக்கத்தின் நீர் மட்டம் உயர்வடைந்ததைத் தொடர்ந்து வான்கதவுகள் இன்று காலையில் திறந்து விடப்பட்டன. இதன் காரணமாக கொத்மலை ஓயாவின் கீழ்ப்பகுதியிலுள்ள மக்கள் அவதானமாக இருக்குமாறு நுவரெலியா மாவட்டச் செயலாளர் அறிவித்துள்ளார்.

இந்த நிலையில் அட்டன் - கொழும்பு பிரதான பாதையில் கித்துல்கலவுக்கும் வட்டவளைக்குமிடையில் பனிமூட்டம் காணப்பட்டதால் வாகன சாரதிகள் பல்வேறு அசௌகரியங்களுக்கு உள்ளாகியுள்ளனர்.

