பழங்குடியினருக்காக போராடிய கன்னியாஸ்திரி படுகொலை


கேரளாவைச் சேர்ந்த கன்னியாஸ்திரி வல்சா ஜார்கண்டில் பழங்குடியினர் நலனுக்காக போராடி வந்தார். இந்த நிலையில் இவர் மர்மமான முறையில் தூக்கிலிடப்பட்டு கொலை செய்யப்பட்டுள்ளார். 52 வயதான இந்த கன்னியாஸ்திரி எர்ணாகுளத்தின் வாழக்கலா பகுதியைச் சேர்ந்தவர். சுரங்கை மாஃபியா கும்பலிடம் இருந்து தனக்கு அடிக்கடி கொலை மிரட்டல் வந்ததாக கொச்சியில் உள்ள தனது குடுபத்தினரிடம் அவர் முன்பு கூறியிருக்கிறார். கொலை நடந்த இடத்தில் நக்ஸலைட்டுக்களின் பிரசுரங்கள் கண்டெடுக்கப்பட் டுள்ளன. எனினும் விசாரணையைக் குழப்புவதற்காக இவ்வாறு செய்யப்பட்டிருக்கலாம் என பொலிஸார் சந்தேகிக்கின்றனர்.
