ஆண் துணையின்றி வாழ்ந்த பெண்ணின் வீட்டில் நுழைந்து பணம், நகைகள் திருட்டு


இரண்டு பிள்ளைகளுடன் ஆண் துணையின்றி வாழ்ந்த பெண்ணின் வீட்டில் நுழைந்த திருடர்கள் அங்கிருந்து சுமார் மூன்றரை லட்சம் ரூபா பெறுமதியான பணம், நகைகளைத் திருடிச்சென்ற சம்பவம் மல்லாகத்தில் இடம்பெற்றுள்ளது.
மல்லாகம் சோடாக் கம்பனி ஒழுங்கையில் உள்ள வீட்டில் இந்தத் திருட்டு இடம்பெற்றுள்ளதாக தெல்லிப்பழை பொலிஸ் நிலையத்தில் முறையிடப்பட்டுள்ளது.
இது சம்பந்தமாகத் தெரியவருவதாவது; குறிப்பிட்ட பெண் தனது பிள்ளைகளுடன் வீட்டில் உறங்கிய வேளையில் வீட்டின் கதவைத் திறந்து உள் நுழைந்த திருடர்கள் அலுமாரியில் வைக்கப்பட்டிருந்த சுமார் ஆறரைப் பவுண் பெறுமதியான தங்க நகைகளையும் மற்றும் ஒரு லட்சத்து இருபத்தையாயிரம் ரூபா பெறுமதியான பணத்தையும் திருடிச் சென்றுள்ளதாக முறையிடப்பட்டுள்ளது.
இந்தத் திருட்டு சம்பந்தமாக தெல்லிப்பழை பொலிஸார் விசாரணைகளை மேற்கொண்டு வருகின்றார்கள். கடந்த 24 ஆம் திகதி இத் திருட்டு சம்பவம் இடம்பெற்றுள்ளது

