அரசுடனான இணக்கப்பாடு தீர்வுக்கு வழிவகுக்கும்

னாதிபதித் தேர்தலா அல்லது பாராளுமன்றத் தேர்தலா முதலில் நடக்கப் போகின்றது என்பது பற்றிப் பல்வேறு ஊகங்கள் வெளியிடப்படும் பின்னணியில் கூட்டணி அமைக்கும் முயற்சியில் அரசியல் கட்சிகள் தீவிரமாக ஈடுபட்டிருக்கின்றன. ஐக் கிய தேசியக் கட்சி ஒருபுறத்தில் கூட்டணி அமைக்க முயற்சிக்கின்றது. மறுபுறத்தில் மக்கள் விடுதலை முன்னணியும் தனியான கூட்டணி அமைக்கப் போவ தாகக் கூறுகின்றது. இதேநேரம் தமிழ் பேசும் மக்களைப் பிரதிநிதித்துவப்படுத்தும் கட்சிகள் கூட்டாகச் செயற்பட வேண் டும் என்ற கருத்தும் முன்வைக்கப்படுகின்றது.
தமிழ் பேசும் மக்கள் முகங்கொடுக்கும் பிரதான பிரச்சி னை கூட்டணி அமைப்பதா இல்லையா என்பதல்ல. இனப் பிரச்சினைக்குத் தீர்வு காண வேண்டும் என்பதே தமிழ் பேசும் மக்களின் பிரதான எதிர்பார்ப்பு. அந்த எதிர்பார்ப்பை நிறைவேற்றுவதற்குத் தமிழ், முஸ் லிம் கட்சிகளின் தனித்துவமான கூட்டணி இன்றைய தேர்தல் முறையின் கீழ் பலனளிக்கும் எனக் கூறுவ தற்கில்லை. மேலும், தமிழ் பேசும் மக்களின் அபி லாஷையை முழுமையாகப் பிரதிபலிக்கும் தீர்வு நடைமுறைக்கு வருவதற்குச் சாதகமான சூழ்நிலையும் இப்போது இல்லை. இந்த நிலையில் இனப் பிரச்சி னைக்குத் தீர்வு காண்பதற்கான அணுகுமுறை யதார்த்த பூர்வமானதாகவும் நடைமுறைச் சாத்தியமானதாகவும் இருக்க வேண்டியது அவசியம்.
சிறுபான்மையினக் கட்சிகள் தனித்து நின்று எதையும் சாதிக்கக் கூடிய சூழ்நிலை இப்போது இல்லை. ஏதாவ தொரு பிரதான தேசியக் கட்சியுடன் ஏற்படுத்திக் கொள்ளும் இணக்கப்பாட்டுக்கூடாகவே இனப் பிரச்சி னைக்கான தீர்வை அடைய முடியும். எந்தக் கட்சியு டன் இணக்கப்பாட்டை ஏற்படுத்துவது என்பதையிட்டும் இன்றைய நிலையில் பொருத்தமான அணுகுமுறை எது என்பதையிட்டும் சரியான முடிவை எடுப்பதிலேயே தீர்வுக்கான சாத்தியமும் சாத்தியமின்மையும் தங்கியு ள்ளன. அரசியலமைப்புத் திருத்தத்துக்கூடாகவே அரசி யல் தீர்வை நடைமுறைப்படுத்த முடியுமென்பதால் அதற்குப் பொருத்தமான முடிவைச் சிறுபான்மையினக் கட்சிகள் மேற்கொள்ள வேண்டும்.
இன்றைய நிலையில் அரசியலமைப்புத் திருத்தம் சாத்திய மில்லை. அதற்குத் தேவையான மூன்றிலிரண்டு பெரும் பான்மை அரசாங்கத்திடம் இல்லை. எதிரணிக் கட்சிகள் அரசாங்கத்தை எதிர்ப்பதிலேயே தீவிர கவனம் செலுத்துவதால் மூன்றிலிரண்டு பெரும் பான்மை பெறு வதற்கு அவற்றின் ஆதரவை எதிர்பார்க்க முடியாது, எனவே, பதின்மூன்றாவது அரசியமைப் புத் திருத்தத்தின் கீழான மாகாண சபையை முதலில் ஏற்றுக் கொண்டு அதிலிருந்து முழுமையான தீர்வுக்காக முயற்சிப்பது தான் நடைமுறைச் சாத்தியமான வழிமுறை.
பதின்மூன்றாவது அரசியலமைப்புத் திருத்தம் வட மாகா ணத்தைத் தவிர மற்றைய எல்லா மாகாணங்களிலும் நடைமுறையில் இருக்கின்றது. வட மாகாணத்திலும் பதின்மூன்றாவது திருத்தத்தை நடைமுறைப்படுத்துவத ற்கு அரசாங்கம் தயாராக இருக்கின்றது. அத்தோடு, பதின்மூன்றாவது திருத்தத்திலும் பார்க்கக் கூடுதலான தீர்வொன்றை நடைமுறைப்படுத்துவதையும் கொள்கை யளவில் அரசாங்கம் ஏற்றிருக்கின்றது. எல்லாவற்றுக் கும் மேலாக இன்றைய அரசாங்கமே மீண்டும் ஆட்சி அமைக்கக் கூடிய நிலையில் உள்ளது.
இந்த நிலையில் சிறுபான்மையினக் கட்சிகள் இன்றைய அரசாங்கத்துடன் இணக்கப்பாட்டை ஏற்படுத்திச் செயற் படுவதே இனப் பிரச்சினைக்கான அரசியல் தீர்வை அடைவ தற்குப் பொருத்தமான வழி. அரசாங்கம் மூன்றிலிரண்டு பெரும் பான்மையைப் பெறக்கூடிய விதத்தில் தேர்தல் முடிவு அமை யும் பட்சத்தில் இனப் பிரச்சினைக்கான அரசியல் தீர்வு சாத்தியமாகும்.
