கெய்ன் நிறுவனத்துக்கு பெட்ரோபெஃட் விருது


		
இந்தியாவின் முன்னிலையானதும் ஆசியாவில் மிக வேகமாக வளர்ந்து வரும் எரிபொருள், எரிவாயு நிறுவனமுமான கெய்ன் இந்தியாவுக்கு &#39;&#39;பெட்ரோபெஃட்&#39;&#39; விருது வழங்கப்பட்டுள்ளது.
இந்திய மத்திய பெற்றோலியத்துறை அமைச்சர் ஜெய்ப்பால் ரெட்டி தலைமை யில் டெல்லியில் அண்மையில் நடை பற்ற வைபவத்தில் கெய்ன் இந்தியா வின் பிரதம நிறைவேற்று அதிகாரி ராகுல் தீர் இவ்விருதை பெற்றுக் கொண்டார்.
ஓ.என்.ஜி.சி. எனப்படும் எண்ணெய் மற்றும் இயற்கை எரிவாயுக் கழகத்துடன் இணைந்து கெய்ன் இந்தியா மங்களா எரிபொருள் பரிமாற்று குழாய் திட்டத்தை மிக சிறப்பாக முன்னெடுத்தமைக்காகவே 2012ஆம் ஆண்டுக்கான பெப்ரோபெஃட் விருது கெய்ன் நிறுவனத்துக்கு வழங்கப் பட்டுள்ளது. 
இந்தியாவின் உள்ளூர் எரிபொருள் உற்பத்தியில் 20 வீதத்தை வழங்கும் மிக முக்கியமான திட்டமாக மங்களா திட்டம் கருதப்படுகின்றது. 
679 கிலோமீற்றர் தூரத்தை கொண்ட உலகின் மிக நீளமான எரிபொருள் குழாய் திட்டமாக இது அமைந்துள்ளமை சிறப்பம்சமாகும்.
இந்தியாவின் ஏனைய பகுதிகளுக்கு எரிபொருள் சுத்திகரிப்பு பணிகளுக்காக ராஜஸ்தானிலிருந்து 75 வீதமான எரிபொருள் இக்குழாய் மூலம் அனுப்பி வைக்கப்படுகின்றது.
