மனிதனின் அடிப்படைத் தேவையான அடையாள அட்டைகள் ஒரே நாளில் வழங்கப்படுகிறது


சுமார் 60 ஆண்டுகளுக்கு முன்னர் இலங்கையில் தேசிய அடை யாள அட்டைகளோ வேறு எந்த தனிமனிதனின் அடையாளத்தை நிரூபிக்கக்கூடிய ஆவணங்கள் எதுவும் இருக்கவில்லை. 
அன்று பத்திரிகை நிருபர்களுக்கு கூட தங்கள் அடையாளத்தை எடுத்துக் காட்டக் கூடிய ஆவணங்கள் எதுவும் இருக்கவில்லை. பத்திரிகை நிறுவனம் ஒன்று வெளியூர்களில் உள்ள தங்கள் நிருபர்கள் தந்தி மூலம் செய்திகளை அனுப்புவதற்காக ஒரு சிவப்பு நிற அட்டையை மாத்திரம் கொடுப்பதுண்டு.
அந்த சிவப்பு அட்டையை வைத்துக்கொண்டு நிருபர்கள் தமிழில், சிங்களத்தில் அல்லது ஆங்கில மொழியில் எழுதும் செய்திகள் தந்தி மூலம் சம்பந்தப்பட்ட பத்திரிகைக் காரியாலயங்களுக்கு ஓரிரு மணித்தியாலங்களுக்குள் சென்றடையும். அந்த தந்திகளை கால தாமதமின்றி பத்திரிகை காரியாலயங்களுக்கு கொண்டு சென்று விநியோகிப்பதற்காக தபால் திணைக்களத்தின் உத்தியோகத்தர்களு க்கு சிவப்பு நிறத்தில் மோட்டார் சைக்கிள்கள் கூட கொடுக்கப் பட்டிருந்தன.
அன்று தபால் திணைக்களம் மிகவும் வேகமாக சுறுசுறுப்பாக இயங்கி யது. நாட்டின் எந்தவொரு பகுதியில் இருந்தும் அனுப்பப்படும் தந்திகள் அதே தினத்தில் சுமார் 3 அல்லது 4 மணித்தியாலத்தினுள் உரிய முகவரியை சென்றடையும். அன்று தொலைபேசி இணைப்பு களை நாட்டின் எந்தவொரு பகுதிக்கும் இலகுவில் எடுத்துவிட முடியாது. 
ஓரிடத்தில் இருந்து இன்னுமொரு வெளியூரில் உள்ள இடத்திற்கு தொலைபேசி இணைப்பை ஏற்படுத்திக் கொள்வதற்கு தொலைபேசி பரிவர்த்தனை நிலையத்துக்கு உரிய இலக்கத்தையும், நகரத்தையும் தெரிவித்து, அந்த இணைப்பை ஏற்படுத்திக் கொடுங் கள் என்று கேட்டதற்கு பின்னர் சுமார் 8 அல்லது 9 மணித்தியால ங்கள் காத்திருக்க வேண்டியிருக்கும்.
அதனால் மக்கள் செய்திகளை உடனுக்குடன் அனுப்புவதற்கு தந்தி யையே பயன்படுத்தினார்கள். ஒரு வீட்டுக்கு தந்தி செய்தியொன்று வந்துவிட்டதென்றால் ஏதோ ஒரு உறவுக்காரரின் மரண செய்திதான் வருகிறதென்று அந்த வீட்டிலுள்ளவர்கள் அஞ்சி நடுங்குவார்கள்.
அவ்விதம் வேகமாக செயற்பட்டு வந்த தந்திச் சேவை இன்று இய ற்கை மரணத்தை எய்திவிட்டது. அது போன்றே துரிதகெதி தபால் சேவையும் அன்று இருந்தது. காலையில் கொழும்பில் ஒரு கொழு ம்பு முகவரிக்கு அனுப்பப்படும் துரிதகெதி தபால் அதே தினத்தில் அந்த முகவரிக்கு வந்து சேர்ந்துவிடும். அது போன்றே நாட்டின் எந்தவொரு இடத்திலிருந்தும் அன்று அனுப்பப்படும் தபால்கள் மறுநாள் சம்பந்தப்பட்ட முகவரிக்கு போய்ச் சேர்ந்துவிடும்.
ஆனால் இன்று ஓரிடத்தில் இருந்து இன்னொரு இடத்திற்கு தபால்கள் சென்றடைவதற்கு 10 நாட்களாவது எடுக்கின்றன. இது கழுதை தேய்ந்து கட்டெறும்பாகிய கதையாகும். நாம் ஆரம்பத்தில் கூறிய அடையாள அட்டைகளைப் பற்றி மீண்டும் சில சுவையான கருத்துக்களை தெரிவிப்பது பொருத்தமாக இருக்கும்.
அன்று அதாவது 65 ஆண்டுகளுக்கு முன்னர் அரிசி கூப்பன் புத்தகங் களே மக்களுக்கு ஒரு அடையாள அட்டையாக மிகவும் பெறு மதியான அரச ஆவணமாக இருந்தது. அரிசி கூப்பன் புத்தக த்தை காட்டினால் சம்பந்தப்பட்டவர் எந்த இடத்தில் வசிக்கிறார் என்ற விடயத்தையும் பொலிஸார் தெரிந்து கொள்ள முடியும்.
வெளிநாடு செல்வதற்கு முன்னர் ஒருவர் தன்னுடைய அரிசி கூப்பன் புத்தகத்தை உணவு ஆணையாளர் திணைக்களத்தில் சமர்ப்பித்து அங்கிருந்து ஒரு சான்றிதழைப் பெற்ற பின்னரே அவருக்கு வெளி நாடு செல்வதற்கான வீசாவையும், விமான டிக்கட்டையும் வாங்கக் கூடிய அளவிற்கு அரிசி கூப்பன் புத்தகம் பெறுமதிமிக்க ஒரு அரச ஆவணமாக இருந்தது.
1972 ஆம் ஆண்டிலேயே ஸ்ரீமாவோ பண்டாரநாயக்க அம்மையார் பிரதம மந்திரியாக இருந்த போது தேசிய அடையாள அட்டையை வழங்கும் நடைமுறை முதல் தடவையாக இலங்கையில் அறி முகம் செய்து வைக்கப்பட்டது. 
அன்று அறிமுகம் செய்து வைக் கப்பட்ட தேசிய அடையாள அட்டைகளை வழங்கும் திட்டம் இன்று நாட்டின் பாதுகாப்புக்கு ஒரு சிறந்த ஆவணமாக அமைந் தது. ஒருவரின் அடையாள அட்டையைப் பார்த்து அவரது குடும்ப பூர்வீகத்தையே பொலிஸார் தெரிந்து கொள்ள முடியும்.
இந்த தேசிய அடையாள அட்டைகள் வங்கிகளில் கணக்கு வைப்ப தற்கும், பொதுப் பரீட்சைகளில் தோற்றுவதற்கும், வெளிநாட்டு கட வுச்சீட்டுகளை பெறுவதற்கும் உதவியாக இன்று அமைந்துள்ளது. முன்பு ஒருவர் தேசிய அடையாள அட்டைக்கு விண்ணப்பித்து சுமார் 3 அல்லது 4 மாதங்கள் காத்திருந்தாலும் அடையாள அட்டையொன்றை பெற்றுக்கொள்வது கஷ்டமாக இருந்தது.
இதனால் அடையாள அட்டைகளைப் பெறுவதில் சில மோசடிகளும் இடம்பெற்றன. சில ஊழியர்களுக்கு இலஞ்சம் கொடுத்து அவசர தேவைகளுக்காக அடையாள அட்டைகளை பொதுமக்கள் வாங் கிக் கொள்ளுமளவுக்கு அடையாள அட்டைகளின் பெறுமதி உயர் நிலையில் இருந்தது.
மக்களின் நாளாந்த வாழ்க்கைக்கு அடையாள அட்டைகளின் முக்கி யத்துவத்தை உணர்ந்து கொண்ட இன்றைய அரசாங்கம் அடை யாள அட்டைகளை வழங்குவதில் ஒரு நவீன செய்முறையை கடைப்பிடித்து வருகின்றது. 
ஒரு நாள் சேவையின் கீழ் ஒருவர் தேசிய அடையாள அட்டைக்கு விண்ணப்பித்தால் 2 மணி நேரத் திற்குள் அடையாள அட்டையை வழங்கும் நடவடிக்கை 2012 ஆம் ஆண்டு ஜனவரி மாதம் முதல் நடைமுறைப்படுத்தப்படுமென்று ஆட்பதிவுத் திணைக்களத்தின் ஆணையாளர் ஜகத் பீ. விஜேவீர தெரிவித்துள்ளார்.
தினமும் சுமார் ஆயிரம் பேர் ஒரு நாள் சேவையின் கீழ் அடையாள அட்டையை பெற்றுக்கொள்வதற்காக திணைக்களத்திற்கு வருகை தருகின்றனர். இந்த மக்களுக்கு அதிக கஷ்டத்தைக் கொடுக்காமல் ஒரே நாளில் அடையாள அட்டையை வழங்கும் திட்டம் இன்று வெற்றிகரமான முறையில் இப்போது நடைமுறைப்படுத்தப்படுகிறது.
கல்விப் பொதுத் தராதர பரீட்சைக்குத் தோற்றும் மாணவ, மாணவி களும் திணைக்களத்திற்கு வராமலேயே தங்கள் பாடசாலை அதிபர் ஆசிரியர்கள், பெற்றோர் அல்லது சகோதரர் மூலம் தங் கள் விண்ணப்பப் படிவத்தை சமர்ப்பிக்க முடியுமென்று திரு. ஜகத் பீ. விஜேவீர தெரிவித்தார். அவர்களுக்கும் இவ்விதம் ஒரே நாளில் அடையாள அட்டைகள் கொடுக்கப்படும்.
