தமிழ், சிங்கள பாடசாலைகள் ஒன்றிணைந்துநடத்திய புதுவருட விளையாட்டு போட்டி


(அக்குறணை குறூப் நிருபர்)
மாத்தளை கவுடுபெலல்லயில் இன ஐக்கியத்தை எடுத்துக் காட்டும் வகையில் தமிழ், சிங்கள பாடசாலைகள் ஒன்றாக இணைந்து சித்திரைப் புதுவருட விளையாட்டுப் போட்டி ஒன்றை நடத்தின.
மாத்தளை கவுடுபெலல்ல என்ற கிராமத்தில் உள்ள கவுடுபெலெல்ல சிங்கள வித்தியாலய மாணவர்களும் கவுடுபெலெல்ல கலைமகள் தமிழ் மகா வித்தியாலய மாணவர்களும் இப்போட்டிகளில் கலந்துகொண் டனர். சிங்கள வித்தியாலயத்தின் அதிபர் வண. 
இம்புல் பிட்டியே பியதிஸ்ஸ தேரர் மற்றும் கவுடுபெலல்ல இந்துக் கோவில் குருக்கள் சற்குமாரன், கவுடுபெலல்ல கலைமகள் மகா வித்தியாலய அதிபர் எஸ். பாலசுப்பிரமணியம் ஆகியோரின் பூரண ஆதரவுடன் இப்போட்டி இடம்பெற்றது. 
போக்குவரத்துத் துறைப் பிரதி அமைச்சர் ரோகன திசாநாயக்கா மாத்தளை வலய கல்விப் பணிப்பாளர் மகிந்த எஸ். யாப்பா, மாகாணப் பிரதிக் கல்விப் பணிப்பாளர் எம். பொரகொல்ல ஆகியோர் இவ் வைபத்தில் கலந்துகொண்டனர்.
