இலங்கை அகதிகளை அவுஸ்திரேலியாஅனுப்பிய தரகரிடம் கியூ பிரிவு விசாரணை


இலங்கை அகதிகளை, ஏர்வாடி கடற்கரையிலிருந்து அவுஸ்திரேலியாவிற்கு படகில் அனுப்ப, திட்டம் தீட்டிய தரகரிடம் கியூ, பிரிவு பொலிஸார், விசாரித்து வருகின்றனர். இராமநாதபுரம் மாவட்டம் ஏர்வாடி, சிக்கல் பகுதிகளில், கடந்த சில நாட்களாக, இலங்கை தமிழர்களின் நடமாட்ட் அதிகமாக இருந்து வருகிறது. இவர்கள், பக்தர்கள் என்ற போர்வையில், ஏர்வாடி தர்கா வளாகத்தில் தங்கி வந்ததை, கியூ பிரிவு பொலிஸார் இரகசியமாக கண்காணித்தனர்.
இங்குள்ள ஏழை மீனவர்களிடம், ஆசை வார்த்தைகள் கூறி, அவர்களிடமுள்ள மீன்பிடிப் படகை, கூடுதல் விலைக்கு வாங்க முயற்சிகள் நடந்தது. படகை கேரளா கொண்டு சென்று, அங்கு புதிய வர்ணம் பூசி, அதில், அகதிகளை அவுஸ்திரேலியா அழைத்துச் செல்ல, திட்டம் தீட்டினர். ஏர்வாடி அருகே, செங்கல் நீரோடையை சேர்ந்த ரமேஷ் (42) தரகராக செயல்படுவதாகவும், அவுஸ்திரேலியா அழைத்துச் செல்ல, 14 பேரிடம், தலா ஒரு இலட்சம் ரூபா வாங்கியதாகவும் தெரிய வந்தது. கடந்த ஞாயிற்றுக்கிழமை ரமேஷ் மற்றும் அவருக்கு உடந்தையாக இருந்த கடுக்காய் வலசை மனோகரன் ஆகியோரிடம் கியூ பிரிவு பொலிஸார் விசாரணை நடத்தினர்.
