தேசிய வீரர் கலாநிதி ரி.பி. ஜhயாவின் சமூக மேம்பாட்டுப் பணிகள்

இன்று அன்னாரின் 123வது ஜனன தினம்

எப்.எம். பைரூஸ்...-
அரசியல் துறையில் மட்டுமன்றி கல்வி மேம்பாட்டுத் துறையிலும் காத்திரமான பங்களிப்பை நல்கிய ஒரு தேசிய வீரரும், சமூகத் தலைவருமான கலாநிதி ரீ.பி. ஜாயா என்றென்றும் நினைவு கூரப்படுகிறார்.
அவரின் நினைவுகள் காலமெல்லாம் நிலைத்தவை.
ஆரம்பத்தில் ஆசிரியப் பெருந்தகை யாக அவரை நாம் பார்த்தோம்.
பின்னர் பொறுப்புவாய்ந்த ஒரு பெரும் கல்வி நிலையத்தின் அதிபராக அவர் ஆக்கபூர்வப் பணிகளை செய்தார்.
அரசியலில் ஈடுபட்ட அவர் நேர்மை மிக்க அரசியலை நடத்தினார். அமைச்சராகவும் ராஜதந்திரியாகவும் கலாநிதி ஜாயாவின் சேவைகள் நாட்டுக்கும், சமூகத்துக்கும் கிடைத்தன.
அவரை ஒரு நடமாடும் பல்கலைக்கழகமாக முஸ்லிம் சமூகம் பார்த்தது. முஸ்லிம்கள் கல்வித் துறையில் மேன்மை நிலையை அடைய அவர் பாடுபட்டார்.
அவரின் எழுத்துக்களும், பேச்சுக்களும் கல்வி முன்னேற்றத்தை எடுத்து இயம்பின.
கல்வித் துறையில் பின்னடைவு கலாசார ரீதியில் தனிமைப்படுத்தப்பட்ட தன்மை அரசியல் துறையில் ஒதுக்கப்பட்ட நிலை...
முஸ்லிம் சமூகம் இவற்றிலிருந்து விடுபட வேண்டுமென ஜாயா விரும்பி பணியாற்றினார்.
ஆறே ஆறு ஆசிரியர்கள்; 59 மாணவர்கள். இப்படியான சூழலில் கொழும்பு ஸாஹிரா கல்லூரியின் அதிபர் பொறுப்பை அவர் ஏற்றுப் பணி செய்தார்.
முஸ்லிம்களின் கல்வியின் கேந்திர நிலையமாக ஸாஹிராக் கல்லூரியை மாற்ற அவர் பெரும் பங்களிப்பு செய்தார்.
ஸாஹிராக் கல்லூரியின் கிளைகளை நாட்டின் பல்வேறு பாகங்களிலும் அவர் ஆரம்பித்து முஸ்லிம் கல்வி நிலை உயர பாடுபட்டார்.
இன்று மீண்டும் ஸாஹிரா அதன் பழைய பொலிவை அடைந்து வருகிறது.
அண்மையில் ஸாஹிரா நடத்திய &quot;ஸாஹிரா நடைபவனி&quot; இக் கல்லூரியின் வளர்ச்சி, அபிவிருத்தி, பொன்னான எதிர்காலத்தை எடுத்துக் காட்டிவிட்டது.
ஸாஹிராவில் இருந்து கலாநிதி ரீ.பீ. ஜாயா அன்று இளைப்பாறும் வேளை 3500 மாணவரும் 150 ஆசிரியர்களும் இருந்தனர் என்றால் அந்த மகா மனிதரின் கல்விப் பணிகள் எத்தகைய அளவு உயர்ந்தவை என்பது தெளிவாகிறது.
முஸ்லிம் பெண் கல்வியின் அவசியத்தையும் அவர் வலியுறுத்தினார். பெண் தலைவிகளையும், சீர்திருத்தவாதிகளையும் உலகுக்கு அளித்த மதத்தை சேர்ந்த நாம் முஸ்லிம் பெண்களின் கல்வி உயர்ச்சிக்கும் பாடுபட வேண்டுமென அவர் கூறினார்.
இத்தலைவரின் அரசியற் பணிகளும் முத்திரை பதித்தவைகளாகும்.
1924 முதல் 1931 வரை இவர் சட்ட நிரூபண சபையில் அங்கம் வகித்து சேவையாற்றினார்.
1936 முதல் 1947 வரை சட்ட சபையில் இவர் அங்கம் பெற்று அரசியல் பணிகளைத் தொடர்ந்தார்.
இலங்கை அரசியலில் உருப்பெற்ற முதலாவது அமைச்சரவையிலும் கலாநிதி ஜாயா இடம்பெற்றார்.
தொழில், சமூக நல சேவைகள் அமைச்சராக இவர் பெரும் சேவைகளைப் புரிந்து மக்களின் நன்மதிப்பைப் பெற்றார்.
புதிய தொகுதி நிர்ணய முறையின் கீழ் உருவாக்கப்பட்ட பாராளுமன்ற அங்கத்தவராகவும் கலாநிதி ஜாயாவின் சேவைகள் நாட்டுக்குக் கிடைத்தன.
ஐக்கிய இலங்கை, தேசத்தின் ஒற்றுமை, அரசியல் ஐக்கியப்பாடு இவற்றில் நாட்டம் கொண்ட கலாநிதி ஜாயா சிங்களப் பெரும்பான்மைத் தலைவர்களுடன் இணைந்து சேவையாற்றினார்.
தேசிய காங்கிரஸ¤டன் இணைந்து பாடுபட்ட இவர் சேர். பொன்னம்பலம் இராமநாதன் சேர் ஜேம்ஸ் பீரிஸ் போன்ற தலைவர்களுடன் இணைந்து தேச விடுதலைக்குப் பாரிய பங்களிப்பு செய்தார்.
கலாநிதி ஜாயா பாராளுமன்றத்தின் ஊடாக காத்திரமான பணிகளைத் தொடர்ந்தார். முஸ்லிம்களைப் பொறுத்தவரை அவர்களின் நலன்களுக்கு வாதாடும் பிரதம பேச்சாளராக அவர் விளங்கினார்.
குடியேற்ற நாட்டுச் செயலரிடம் சட்ட நிரூபண சபையில் முஸ்லிம்களு க்கு அதிக பிரதிநிதித்துவம் வழங்கப் பட வேண்டுமென கலாநிதி ஜாயா வலியுறுத்தினார்.
பஞ்சாப் பல்கலைக்கழகம் இவருக்கு கெளரவ கலாநிதிப் பட்டம் வழங்கியது. பாகிஸ்தானில் இலங்கையின் உயர் ஸ்தானிகராகவும் ஜாயா பணியாற்றினார்.
வெள்ளிக்கிழமை நாள் முஸ்லிம்களுக்கு முக்கிய நாளாகும். அத்தினத்தில் இடம்பெறும் ஜும்ஆத் தொழுகை விசேடமாகும்.
ஜும்ஆத் தொழுகைக்கு விடுமுறை வழங்குவது தொடர்பான மசோதாவில் 1925ம் ஆண்டு ஜனவரி 29ம் திகதி பேசிய கலாநிதி ஜாயா, பிரித்தானிய சாம்ராஜ்யத்திலுள்ள ஏனைய அரசாங்கங்களுடன் முஸ்லிம்களின் ஜும்ஆ தொழுகை விடுமுறை தொடர்பாக ஏற்கனவே சம்மதித்து உள்ளனர்.
இலங்கை அரசு இந்த மசோதாவில் வேண்டப்படும் இந்த நியாயமான கோரிக்கையை வழங்க தயக்கம் காட்டத் தேவையில்லை.
ஸ்ரெய்ஸ் ஒப்பந்தம் வாயிலாக இச்சலுகை (சென்னை) - மத்ராஸ் மாநிலத்திலும் வங்களாதேசத்திலும் ஏற்கனவே வழங்கப்பட்டு உள்ளதாக ஜாயா பாராளுமன்றத்தில் கூறினார்.
பாகிஸ்தான் அரசு வழங்கிய பாகிஸ்தான் பிரஜா உரிமையையும் அவர் பணிவுடன் மறுத்தார்.
ஜாயாவை தேசிய வீரராகப் பெருமைப்படுத்திய இலங்கை அரசு அவரின் நினைவாக தபால் முத்திரையும் வெளியிட்டது.
அவரின் பெயரில் ஒரு பாடசாலை உருவானது. கொழும்பில் ஒரு வீதிக்கும் அவரின் பெயர் இடப்பட்டது.
கலாநிதி ஜாயாவின் நினைவாக கொழும்பு ஆனந்தா கல்லூரிக்கு அருகில் ஜாயா நினைவாக மண்டபம் ஒன்றை நிர்மாணிக்க அகில இலங்கை முஸ்லிம் லீக் திட்டங்களைத் தீட்டியிருந்தது.
இந்த ஜாயா ஞாபகார்த்த கட்டடக் குழுவின் அங்கத்தவராக பாராளுமன்ற பேரவை உறுப்பினரும் கலாநிதி ஜாயாவின் நம்பிக்கைக்குரிய மாணவ ருமான ஏ.எச்.எம். அஸ்வர் இருக்கிறார்.
புனித மதீனாவில் மரணிக்கும் பாக்கியத்தைக் கலாநிதி ஜாயா ¦ப்றார். &quot;ஜன்னதுல் பக்கீயில்&quot; அவர் நல்லடக்கமும் செய்யப்பட்டார்.
மர்ஹும் துவான் புர்ஹானுத்தீன் ஜாயாவுக்கு &quot;ஜன்னதுல் பிர்தவ்ஸ்&quot; நற்கவளபதி கிடைக்க இன்றைய நாளில் வல்ல அல்லாஹ்வைப் பிரார்த்திப்போம்.
