அம்பகமுவவில் செஞ்சிலுவைச் சங்கம்


அம்பகமுவ செஞ்சிலுவைச் சங்க கிளை அண்மையில் ஆரம்பிக்க ப்பட்டது. இவ் வைபவம் மஸ்கெலிய 320 ஏ பிரிவுக்கு பொறுப்பான கிராம சேவையாளர் என். சுரேஸ் தலைமையில் மஸ்கெலியா சென் ஜோசப் தமிழ் மகா வித்தியாலய பிரதான மண்டபத்தில் நடைபெற்றது.
இவ்வைபவத்தில் கலந்து கொண்ட நுவரெலியா மாவட்ட செஞ்சிலுவைச் சங்க நிறைவேற்று அதிகாரி சமன் சந்திரசிறி கலந்துகொண்டு இச்சங்க கிளைக்கு பொறுப்பானவர்களை தெரிவுசெய்ய ஏற்பாடு செய்தார்.
நிர்வாக சபையின் தலைவர், செயலாளர், பொருளாளர் உட்பட ஆறு பேர் தெரிவு செய்யப்பட்டனர்.
தலைவராக கே. சுரேஸ்குமாரும், உபதலைவராக திலக் பத்மசிறியும், செயலாளராக எஸ். அலகேசும், பொருளாளராக எஸ். சுரேஸ¤ம், நிறைவேற்றுக் குழு அங்கத்தவர்களாக என். ஏ. சி. ஜயலத், பி. இருசன், எஸ். சித்திலிங்கம், எம். வளர்மதி, ஆர். தியாகு ஆகியோரும் தெரிவு செய்யப்பட்டனர்.
இக் குழுவின் நோக்கம் அம்பேகமுவ பிரதேச சபைக்கு உட்பட்ட பகுதியில் மக்களுக்கு அவசியமான சேவைகளை வழங்குவதே ஆகும். (ஐ - ஈ)
