சேனைப் பயிருக்கு ஈடாக மரக்கறி செய்கை ஊக்குவிப்பு


(ஊவா சுழற்சி நிருபர்)
மொனராகலை மாவட்டத்திலும் சேனைப் பயிருக்கு ஈடாக மலையக மரக்கறிகளையும் உற்பத்தி செய்யவென ரூபா 750,000/- ஊவா மாகாண விவசாயத் திணைக்களம் ஒதுக்கியுள்ளது.
மொனராகலை மாவட்டத்திலுள்ள தேர்தெடுக்கப்பட்ட பிபிலை, மெதகம, நன்னப்புராவ போன்ற பிரதேசங்களில் சேனைப் பயிர்ச் செய்கைக்கு ஈடாக மலையக மரக்கறி வகைகளையும் உற்பத்தி செய்ய நடவடிக்கை மேற்கொண்டுள்ளதாக மாகாண விவசாயத் திணைக்களம் அறிவித்துள்ளது.
இதற்கென மானிய முறையில் உரம் மற்றும் தெளிகருவிகள், மருந்துகள் வழங்கவுள்ளதாகவும் கோவா, பீற், கறி மிளகாய் போன்றவற்றுக்கான விதைகளையும் இங்குள்ள விவசாயிகளுக்கு விநியோகிக்கப்படவுள்ள அதேவேளை சிறந்த சந்தை வாய்ப்பினைப் பெற்றுக்கொடுக்கவும் நடவடிக்கை மேற்கொள்ளப்பட்டும் வருகின்றது.
பொருளாதார அபிவிருத்தி அமைச்சு ஏலவே பிபிலை பிரதேசத்தில் கறி மிளகாய் பயிர் செய்கைக்கென பூரண அனுசரணை வழங்கியுள்ளமை குறிப்பிடத்தக்கது. 
(ஐ - ஞ)
