கருணாநிதி மகள் செல்விமீது மோசடி வழக்கு


சென்னை வளசரவாக்கம் ஜானகி நகரைச் சேர்ந்த நெடுமாறன் உயர் நீதிமன்றில் ஒரு வழக்கு தொடர்ந்தார்.
அதில் சோழிங்க நல்லூர் அருகே தாழம்பூர் கிராமத்தில் முன்னாள் முதல்வர் கருணாநிதி மகள் செல்விக்கு சொந்தமான 294 ஏக்கர் இடத்தை எனக்கு விற்பனை செய்ய கடந்த 2007ம் ஆண்டு முன்வந்தார். இதற்காக செல்வியின் மருமகனும், பவர் ஏஜெண்டு மான ஜோதிமணி என்பவர் என்னிடம் நிலத்தை விற்க விலை பேசினார். மொத்தம் 5 கோடியே 14 லட்சத்து 50 ஆயிரத்துக்கு பேசி முடித்து முன் பணமாக 3 கோடியே 50 இலட்சம் ரூபாய்க்கு காசோலை மற்றும் ரொக்கமாக கொடுத்தேன்.
பணத்தை பெற்றுக் கொண்ட பின்னர் அவர்கள் அந்த இடத்தை என் பெயருக்கு மாற்றித் தராமல் காலம் கடத்தினர். இத னால் நான் கொடுத்த பணத்தை திருப்பி கேட்டேன். ஆனால் அவர்கள் பணத்தை திருப்பித்தராமல் இழுத்தடித்தனர். சந்தேகம் அடைந்த நான் விசாரித்தபோது அந்த இடத்தை ஏற்கனவே ஜி. எஸ். கே. வேலு என்பவருக்கு விற்று இருப் பதும், அந்த உண்மையை என்னிடம் மறைத்து விலை பேசி பணம் பெற்று மோசடி செய்து இருப்பதும் தெரிய வந்தது. 
இது குறித்து விளக்கம் கேட்க ஜோதிமணியை தொலை பேசியில் தொடர்பு கொள்ள பல முறை முயன்றேன். என் அழைப்புக்களை அவர் ஏற்க வில்லை. இதையடுத்து செல்வி வீட்டுக்குச் சென்று கேட்டபோது என்னை அவர்கள் தாக்கி வெளியே விரட்டி கொலை மிரட்டல் விடுத்தனர். இது குறித்து சென்னை பொலிஸ் ஆணையரிடம் கடந்த ஆண்டு செப்டம்பர் 21ந் திகதி புகார் செய்தேன். அந்த மனுவை அவர் தியாக ராயநகர் துணை ஆணையர் மற்றும் இன்ஸ்பெக்டர் ஆகியோருக்கு அனுப்பி வைத்தார். ஆனால் இது வரை என்னை அழைத்து விசாரிக்கவும் இல்லை. அவர்கள் மீது வழக்குப் பதிவு செய்யவும் இல்லை. மேலும் அவர்கள் செய்த மோசடி தொடர்பாக எந்த நடவடிக்கையும் எடுக்கப்படவில்லை.
எனவே என் புகார் மீது வழக்குப் பதிவு செய்து உரிய நடவடிக்கை எடுக்கும்படி பொலிஸ் ஆணையர், துணை ஆணையர் இன்ஸ்பெக்டர் ஆகியோருக்கு உத்தரவிட வேண்டும்.
இவ்வாறு வழக்கில் கூறியிருந்தார்.வழக்கை விசாரித்த உயர் நீதிமன்ற புகாரின் அடிப்படையில் சட்டப்படி நடவடிக்கை எடுக்க பொலிஸ் ஆணைய ருக்கு உத்தரவிட்டது. இதைத் தொடர்ந்து மத்திய குற்றப் பிரிவு பொலிஸார் செல்வி அவரது மருமகன் ஜோதிமணி ஆகியோர் மீது வழக்குப் பதிவு செய்தனர்.
