வெலிக்கடையிலிருந்து வவுனியாவுக்கு தமிழினி மாற்றப்பட்ட கதை-2

2012 ஜுலை 2 திங்கட்கிழமை தமிழினியின் வாழ்வில் மறக்க முடியாத நாளாகும். அன்றுதான் 40 வயதான முன்னாள் விடுதலை புலிகளின் மகளிர் அரசியல் பொறுப்பாளாரான இவர் பூந்தோட்டம் புனர்வாழ்வு நிலையத்தில் தனது புனர்வாழ்வு காலத்தை தொடங்கினார். இவரது விடுதலைக்கு புனர்வாழ்வு ஒரு முன் நிபந்தணையாகும்.

இவர் தனது ஒரு வருடகால புனர்வாழ்வு பயிற்சியின்போது கணினிப்பயிற்சி பெறுவார். தற்போதைய நிலவரப்படி அவர் அடுத்த வருடம் ஜுலை மாதம் விடுவிக்கப்படத் தகுதி பெறுவர். அதிகாரிகள் திருப்தியடையும் வகையில்  இவர் நல்ல முறையில் நடந்து கொண்டால் புனர்வாழ்வுக் காலம் குறைக்கப்படலாம். இவர் நடத்தை திருப்தியற்றதாக காணப்படின் புனர்வாழ்வு காலம் மேலும் நீடிக்கப்படலாம். என்னவாயினும் அதி சிரேஷ்ட முன்னாள் பெண் புலி முடிவில்லாத சிறைவாசதிற்கு அனுப்பபடாமல் சுதந்திரத்தின் வாசல்படிக்கு வந்துவிட்ட வாய்ப்பை பெற்றுக்கொண்டனமை அதிஷ்டமானதே.

சிவகாமியின் விதவைத் தாய் கடந்தவாரம் கிளிநொச்சியிலருந்து பூந்தோட்டம் வந்து அவரை பார்த்துவிட்டு போனார். நோர்வேயிலுள்ள தமிழினியின் சகோதரருக்கு தமிழினியிடம் தொலைபேசியில் பேச அனுமதி வழங்கப்பட்டது.
கிளிநொச்சியில் வாழும் இன்னொரு சகோதரி அடுத்த வாரம் இவரை பார்க்க வரவுள்ளார். தமிழினிக்கு திருமணமாகிய இன்னொரு சகோதரன் உள்ளார். உணர்ச்சிகள் கட்டு மீறிய நிலையில் தாய்க்கும் மகளுக்கும் இடையில் நடந்த சந்திப்பின்போது தமிழினி, 'என்னை மன்னியுங்கோ' என திரும்பத் திரும்பக் கூறி அழுதார். மகளுக்கு புன்ரவாழ்வு கிடைக்கவுள்ள செய்தி தொலைபேசி மூலம் தெரிவிக்கப்பட்டபோது பேச முடியாமல் போன தாய் தொலைபேசியில் விம்மி விம்மி அழுதார். புனர்வாழ்வின் பின் என்ன செய்யவுள்ளார் என தமினியிடம் கேட்டபோது 'அம்மாவிடம் போய் அவரோடு இருப்பதை தவிர வேறு எதுவும் இல்லை' என்று மட்டும் கூறினார்.

அண்மைக் காலமாக தமிழினியின் சட்டரீதியான நலன்களை கவனித்து வருகின்ற சட்டவுரைஞரான மஞ்சுளா  பத்திரஜாவுடன் பேசும் வசதி தமிழினிக்கு வழங்கப்பட்டது. கஷ்டப்பட்டோருகாக பல வழக்குகளில் இலவசமாக பேசியுள்ள பத்திராஜ, தமிழினிக்காகவும் கட்டணமின்றி தனது சேவையை வழங்கியுள்ளார்.

தமிழினி பூந்தோட்டத்துக்கு மாற்றப்பட்டபின் நோர்வேயிலுள்ள அவரது சகோதரி, சட்டவுரைஞருடன் தொலைபேசியில் தொடர்பு கொண்டு கட்டணம் பற்றி கேட்டபோது கட்டணம் இல்லை என பத்திரஜா கூறியுள்ளார்.

ஓரளவு சரளரமாக சிங்களம் பேசக் கூடிய தமிழினி பத்திரஜாவுக்கு தாராளமாக நன்றி தெரிவித்தார். தனக்காக அவர் செய்தவற்றை தான் ஒரு போதும் மறக்கப் போவதில்லை என அவர் அடிக்கடி கூறினார். இச்த சட்டவுரைஞர், சட்ட ஆலோசனைகள், சேவைகளை வழங்கியது மட்டுமன்றி தமிழினிக்கு தனிப்பட்ட ஆலோசனை, தார்மீக ஆதரவு என்பவற்றையும் வழங்கியுள்ளார்.

ஊடகங்களில் தற்போது சித்திரிக்கப்படும் தோற்றம் போலன்றி  'உண்மையான' தமிழினி தற்போது பரிதாபகரமான உருவத்தில் காணப்படுகின்றார். முன்னைய புகைப்படங்களில் உள்ள வீரியமான பூரிப்பான சீருடையணிந்த தமிழினி போல அவர் இப்போது இல்லை. மெலிந்து நொடிந்துபோன தமிழினி முன்னைய அளவில் அரைவாசியாக உள்ளார்.

சிறைவாசம்

சிறையிலிருந்த காலத்தில் அவர் சோர்ந்து விரக்தியுற்றிருக்கிறார். எதிர்காலம் பற்றிய நிச்சியமின்மை, மற்றும் நீண்ட சிறைவாசம் என்பன அவரை மோசமாக பாதித்தது. அவர் வாழ்க்கை வெறுத்துப்போய் இருந்தார். அவர் கொழும்பிலிருந்த போது, பயம் மற்றும் நிதிப்பிரச்சினை காரமாக அவரது குடும்ப அங்கத்தினர் எவரும் பார்க்க வரவில்லை.
இந்த நிலையில் சட்டவுரைஞர் பத்திராஜ மினவும் மனமுடைந்து சோர்ந்து போய்விட்ட தமிழினிக்கு தார்மீக பலமாக விளங்கினார். அவர் தமிழினிக்கு தொடர்ந்து உற்சாகமூட்டினார். கஷ்டங்கள் விரைவில் முடிவுக்கு வந்துவிடும் எனக் கூறி அவர் நம்பிக்கை இழந்து விடாமல் உற்சாகமூட்டினார்.

பத்திராஜ தமிழியின் வழக்குரைஞர் மட்டுமன்றி உத்தியோகப்பூர்வமற்ற வழிகாட்டியாகவும் விளங்கினார். வெலிக்கந்தைக்கு பதிலாக பூந்தோட்டத்துக்கு மாற்றம் கேட்குபம்டி தமிழினிக்கு ஆலோசனை கூறியவர் பத்திராஜதான். புனர்வாழ்வு பயிற்சியின் ஒரு பகுதியாக கணினி பயிற்சியை கேட்கும்படி தமிழினிக்கு ஆலோசனை கூறியவரும் இவர்தான்.

மஞ்சுள பத்திராஜ, தமிழினியின் சட்டவுரைஞர் ஆகிய சூழலை இங்கு குறிப்பிடுவது பொருத்தமானதாக இருக்கும். தமிழினியின் சிறைவாசம் ஆரம்பித்த காலத்தில் பத்திராஜ தமிழினியின் சட்டவுரைஞராக இருக்கவில்லை. தொடக்கத்தில் தமிழ் தேசிய கூட்டமைப்பின் யாழ்ப்பாண நாடாளுமன்ற உறுப்பினரான அப்பாத்துரை விநாயகமூர்த்தி தமிழினியின் சட்டவுரைஞராக இருந்தார்.

சட்ட ஆலோசனை, சேவைகள் தேவைப்படும் தடுப்பிலுள்ளவர்களின் நலன்களை கவனித்த ஒரு அரசசார்பற்ற நிறுவனத்தில் விநாயகமூர்த்தி பணியாற்றினார். தமிழினி, தமிழீழ விடுதலை புலிகளின் சிரேஷ்ட உறுப்பினராக இருந்தமையால், அவர் கைது செய்யப்பட்போதும் தடுப்புக்காவலில் வைக்கப்பட்டதும் பலரினதும் கவனத்தை ஈர்த்தது.

தமிழீழ விடுதலை புலிகளும் அவர்கள் சார்பான உலக தமிழ் புலம்பெயர்ந்தோரும் ஆத்திரப்பட்டனர். தமிழினி சையனைட் உட்கொண்டு சாகாமல் பாதுகாப்பு படைகளிடம் சரணடைந்ததால் அவர்கள் கோபமடைந்தனர். அரசுடன் சேர்ந்துக் கொண்டு, இன்னும் பிடிப்படாமம் இருக்கும் ஏனைய தமிழீழ விடுதலைப் புலிகள் உறுப்பினர்களை காட்டிக் கொடுக்கும் முன்னாள் புலி உறுப்பினர்களுடன் இவரும் சேர்ந்துவிட்டார் என்னும் நச்சுக் கருத்து பரப்பப்பட்டது. இக்கட்டுரையாசிரியர் இதுபற்றி முன்னரும் எழுதியுள்ளார். ஆயினும் இந்த குற்றச்சாட்டு உண்மையில்லை என நிரூபிக்கப்பட்டுள்ளது.

இந்த பின்னணியில் தமிழினியின் சட்டத்தரணியாக அ.விநாயகமூர்த்தி தனது கட்சிக்காரர் மீதான அக்கறையை திடீரென குறைத்துவிட்டார். அவர் தமிழினி சார்பில் நீதிமன்றில் ஆஜராவதை நிறுத்திகொண்டார். இதற்கான காரணம் தெளிவாக  தெரியவில்லை. தமிழினியை துரோகியென கருதிய தீவிரவாத புலம்பெயர்ந்தோரின் அழுத்தத்துக்கு விநாயகமூர்த்தி மசிந்துவிட்டார் என்னும் ஊகமொன்றும் உள்ளது.11 – 20

பத்திராஜ

காரணம் யாதாகவிருப்பினும் விநாயகமூர்த்தி, தமிழினியை கைவிட்டு அவருக்கு சட்டவுரைஞர் இல்லாமல் செய்துவிட்டிருந்தார் என்பது உண்மை. இந்த சந்தர்ப்பத்தில் நோர்வேயிலிருந்த தமிழினியை சகோதரி, துஷித் ஜோன்தாஸன் என்னும் சட்டவுரைஞரை ஏற்பாடு செய்தார். ஜோன்தாஸன் இந்த விடயத்தை மஞ்சுளா பத்திராஜ என்னும் சக வழக்குரைஞரின் கவனத்துக்கு கொண்டுவந்தார். பத்திராஜ கருணை அடிப்படையில் தமிழினியின் நலன்களை கவனிக்க சம்மதித்ததார். இதன் பின் ஜோன்தாஸனின் நெறிப்படுத்தலில் தமிழினி சார்பில் பத்திராஜ ஒழுங்காக ஆஜரானார்.

முன்பு இப்பத்திகளில் எழுதப்பட்டது போல இலகுவில் உணர்ச்சியூட்டப்படக்கூடிய வயதில் இலட்சிய வேகத்துடன் தமிழீழ விடுதலைப் புலிகள் அமைப்பில் சேர்ந்த வடக்கு, கிழக்கை சேர்ந்த பல இளம் ஆண், பெண் இளைஞர்கள் பற்றிய விளக்கத்தை தமிழினியின் அநுபவம் வழங்குகின்றது. அவர்கள் கனவுகள் சிதைந்து வாழ்வு நொறுங்கி உருக்குலைந்து போயுள்ளனர். வாய்ப்புக் கிடைத்தவர்களில் பலர் உள்ளதைக்கொண்டு புதுவாழ்வை தொடங்க முயல்கின்றனர். வாழும் சூழல் எவ்வளவு மோசமானதாயினும் உயிர் பெறுமதியானது என்பதையும் உயிர் வாழ்தலின் அவசியம் என்ன என்பதையும் பல முன்னாள் புலி உறுப்பினர்கள் இப்போது உணர்ந்துகொண்டுள்ளனர்.

சாதகமான சூழல்கள் பொருந்தி வந்தமையால் நிரந்தர சிறைவாசத்துக்குப் பதிலாக தமிழினியால் தற்காலிக புனர்வாழ்வை பெற முடிந்துள்ளது. இவரைப் பொறுத்தவரையில் மூன்று தனித்தனி நிகழ்வுகளின் போக்குகள் சங்கமித்தன. இது அவருக்கு நன்மையானது. புனர்வாழ்வு அடிப்படையிலான இவரது விடுதலை இவரை போன்ற நிலைமையிலுள்ள ஏனையோருக்கு நம்பிக்கை தரும் கட்டியமாக உள்ளது.

முதலாவது நிகழ்வுப்போக்கு சட்டத்துறையில் உண்டானது. வவுனியாவில் பிடிபட்ட பின் தமிழினி கொழும்புக்கு கொண்டுவரப்பட்டு விசாரிக்கப்பட்டு, பிரதான நீதவான் நீதிமன்றங்களில் ஆஜர்செய்யப்பட்டார். இதன் பின் மேல் விசாரணைக்காக வெலிக்கடையில் தடுத்துவைக்கப்பட்டார்.

தமிழீழ விடுதலைப் புலிகளின் உயர்மட்ட தலைவர் என்ற வகையில் குற்றப் புலனாய்வு திணைக்களம் (சி.ஐ.டி) பயங்கரவாத விசாரணை திணைக்களம் (ரி.ஐ.டி.) தேசிய புலனாய்வு மற்றும் இராணுவ புலனாய்வு போன்ற போன்ற பல்வேறு அமைப்புக்கள் இவரை தனித்தனியாகவும் விசாரணைக்குட்படுத்தின.

சில சமயம் இவர் விசாரணைக்காக வெலிக்கந்தையிலிருந்து வெளியே கொண்டு செல்லப்பட்டார். அவரது சட்டவுரைஞர் மஞ்சுளா பத்திராஜ இந்த செயலுக்கு ஆட்சேபம் தெரிவித்தார். இது தொடர்பில் கொழும்பு பிரதான நீதவான் ஒரு விசாரணைக்கு உத்தரவிட்டார். ஆயினும் எந்தவொரு கட்டத்திலும் எவராலும் உடல் ரீதியாக துன்புறுத்தப்படவோ அல்லது மிருகத்தனமாக தாக்கப்படவோ இல்லை என்பதை கூறியாக வேண்டும். தயக்கமின்றி வெளிப்படையாக கேள்விகளுக்கு பதிலளித்தமை இவர் மென்மையாக கையாளப்பட்டதக்கு உதவிய காரணியாகும்.

விசாரணைகள் முடிந்தபின் இவர் பற்றிய அறிக்கை சட்ட மா அதிபர் திணைக்களத்துக்கு அனுப்பப்பட்டது. வழக்கு தாக்கல் செய்வதற்கு போதிய விடயங்கள் இருப்பின் இவர் மீது மேல் நீதிமன்றத்தில் வழக்கு தாக்கல் செய்யப்படும். ஆனால் சட்ட மா அதிபர் திணைக்களம் தீர்மானம் ஏதும் எடுக்காமல் தாமதித்துவந்தது. சட்ட மா அதிபர் திணைக்களம் இழுத்தடித்ததனால் வழக்கு விசாரணைகள் பல தடவை ஒத்திவைக்கப்பட்டன. தமிழினி மீது வழக்கு தாக்கல் செய்யபடவுமில்லை. அவர் விடுதலை செய்யப்படவுமில்லை சட்ட மா அதிபர் திணைக்களம் கோவையை பரிசீலனை செய்கின்றது என பொலிஸார் திரும்பத் திரும்ப கூறிவந்தனர் தமிழீழ விடுதலைப் புலிகளின் உயர்மட்ட தலைவர் தொடர்பான விடயத்தில் பாதுகாப்பு நிறுவனம் ஒரு தீர்க்கமான முடிவை எடுக்க முடியாமல் இருந்தமையால் சட்ட மா அதிபர் திணைக்களத்தின் செயற்பாடுகள் முடங்கியிருந்தன.

தீர்மானம்

இவ்வாறு விளைந்த தாமதத்தின் காரணமாக, பொலிஸ் திணைக்களத்திற்கும் சட்ட மா அதிபர் திணைக்களத்திற்கும் விடயத்தை இழுத்தடிக்காமல் தீர்மானம் எடுக்கும்படி கட்டளையிட வேண்டுமென அவரது சட்டவுரைஞர் மஞ்சுளா பத்திராஜ நீதிமன்றத்தை வேண்டினார். உணர்வுபூர்வமான இந்த வேண்டுகோளின்போது தமிழினி தமிழீழ விடுதலைப் புலிகளினுடனான தொடர்பால் வழமையான சுதந்திரமான வாழ்வு இளமைக்காலத்தில் அவருக்கு மறுக்கப்பட்டது என சுட்டிக்காட்டினார். இப்போது சட்ட மா அதிபர் திணைக்களத்தின் நீண்ட தாமதத்தால் அவர் தடுத்துவைக்கப்பட்டிருப்பதால் அவருடைய எஞ்சிய வாழக்கைக் காலத்திலும் சாதரண வாழ்வு அவருக்கு மறுக்கப்பட்டுள்ளது என்பதை பத்திராஜ எடுத்துரைத்தார்.

வாழ்வு இளமைக்காலத்தில் அவருக்கு மறுக்கப்பட்டது என சுட்டிக்காட்டினார் இப்போது சடட மா அதிபர் திணைக்களத்தின் நிண்ட தாமதத்தால் அவர் தடுத்துவைக்கப்பட்டிருப்பதால் அவருடைய எஞ்சிய வாழ்க்கை காலத்திலும் சாதரண வாழ்வு அவருக்கு மறுக்கப்பட்டுள்ளது என்பதை பத்திராஜ எடுத்துரைத்தார்.

தமிழினியின் நிலைமையை விளங்கிக்கொண்ட கொழும்பு பிரதான நீதவான் ரஷ்மில் சிங்கப்புலி அறிவு பூர்வமான பார்வையுடன் செயற்பட்டார். வழக்குத் தொடருநர் (இவ்விடத்தில் சிஐடி) விரைந்து செயற்பட்டு மேல் நீதிமன்றத்தில் வழக்கு தொடரப்படவுள்ளதா இல்லையாவென சட்ட மா அதிபர் திணைக்களத்திலிருந்து உறுதியான கருத்தை பெற்றுக்கொள்ள வேண்டுமெனப் பணித்தார்.

இந்த விடயம் மீண்டும் நீதிமன்றத்துக்கு வந்தபோது தமிழினிக்கு எதிராக வழக்குத் தாக்கல் செய்யப்ப போவதில்லை என சட்ட மா அதிபர் திணைக்களம் அறிவித்துள்ளதாக குற்றப் புலனாய்வுப் பொலிஸார் நீதிமன்றத்தில் அறிவித்தனர். தமிழினி ஒத்துப்போவராயின் தமிழினிக்கு புனர்வாழ்வு வழங்க நடவடிக்கை எடுக்கலாம். எனவும் சட்ட மா அதிபர் திணைக்களம் பொலிஸுக்கு ஆலோசனை வழங்கியிருந்தது. இது காலவதியில் தமிழினி விடுவிக்கப்படுவதற்கு முன்னோடி நடவடிக்கையாக இருந்தது,

தமிழினி புனர்வாழ்வு பெற விரும்புவாரா என அறியும்படி  அவரின் சட்டவுரைஞரான பத்திராஜவிடம் பிரதான நீதிபதி சிங்கப்புலி கூறினார். இறுதியான விடுதலைக்கு புனர்வாழ்வு பெறுவதே கடவுச்சீட்டு என்பதை அறிந்திருந்த தமிழினி, புனர்வாழ்வுக்கு விருப்பம் தெரிவித்தார். இதன் பின் தமிழினி புனர்வாழ்வு பெற விரும்புவதாக நீதிமன்றுக்கு பத்திராஜ அறிவித்தார். இதை தொடர்ந்து பிரதான நீதவான், புனர்வாழ்வு பெறுவதற்காக வெலிக்கடையிலிருந்து பூந்தோட்டம் புனர்வாழ்வு முகாமிற்கு மாற்றுமாறு உத்தரவிட்டார்.

சட்ட ரீதியாக வெளிப்படையாக சட்ட நிறுவனங்களுடனான செயல்முறைகள் முதலாவது நிகழ்வு போக்காக அமைந்த போது, பகிரங்கமானதென சொல்ல முடியாத அரை குறையான பகிரங்க நிகழ்வு போக்குகள் இரண்டும் காணப்பட்டன.

இந்த நிகழ்வு போக்குகள் சில சமயங்களில் ஒன்றோடு ஒன்று விரவியும் ஒரே இடத்தில் குவிந்தும் ஒருமித்தும் இயங்கின. இந்த போக்குகளின் உச்சம் விடுதலைக்கு இட்டுச் செல்லும். புனர்வாழ்வு பாதைக்கு தமிழினியை இட்டுச் சென்றது.

இரண்டாவதும் ஒரளவு பகிரங்கமானதுமான நிகழ்வு போக்கு அரசியல் புலத்தில் நிகழ்ந்தது. தமிழ் தேசிய கூட்டமைப்பின் தலைவர்கள் சிலரின் கோமாளிக் கூத்துக்கள் மோசமானதாயினும் கட்சியின் ஒட்டுமொத்தமான செயற்பாடு பாராட்டுக்குரியது.

தமிழ் தேசிய கூட்டமைப்பு தனக்குரித்தான வழியில் தமிழ் மக்களின் மேம்பாட்டுக்காக மிகுந்த முயற்சி எடுக்கின்றது என்பதை மறுக்க முடியாது. குறைந்த பட்சம் தமிழ் தேசிய கூட்டமைப்பின் சில அங்கத்தவர்கள், தமிழ் மக்கள் முகங்கொடுக்கும் சில பிரச்சினைகளுக்கு தீர்வு காண்பதில் ஆக்கபூர்வமான நடவடிக்கை மேற்கொள்ள முயன்று வருகின்றனர்.

கைதிகள் 

தமிழ் கைதிகள் மற்றும் தடுத்து வைக்கப்பட்டுள்ளோர் பற்றிய பிரச்சினை முக்கியத்துவம் உள்ள விடயமாகும். தமிழீழ விடுதலை புலிகளுடன் தொடர்பான குற்றங்களுக்காக அல்லது சந்தேகத்தின் பேரில் நூற்றுக்காணக்கான தமிழர்கள் சிறையில் உள்ளனர்.

அரசை பொறுத்தவரையில் இவை பயங்கரவாத குற்றங்கள். சிறையிலுள்ளவர்கள் பயங்கரவாத குற்றவாளிகள் அல்லது பயங்கரவாத சந்தேக நபர்கள். ஆனால், தமிழ் அரசியல்வாதிகளின் கருத்தில் இவர்கள் யாவரும் அரசியல் கைதிகள். 'ஒருவருக்கு பயங்கரவாதி இன்னொருவருக்கு சுதந்திர போராளி' எனும் பழமொழி இங்கு பொருந்துகின்றது.

அண்மைய ஒரு கணக்கெடுப்பு குற்றவாளிகள் 328 பேரும் சந்தேகத்தில் தடுத்து வைக்கப்பட்டோர் 638 பேரும் இருப்பதாக காட்டியது. 2009 மேயில் தமிழீழ விடுதலை புலிகள் சந்தித்த அனர்த்தத்தின் பின்னர் சரணைடந்த 10,000க்கும் மேற்பட்ட முன்னாள் போராளிகள் புனர்வாழ்வளிக்கப்பட்டு விடுதலை செய்யப்பட்டுள்ளனர்.

அதே சமயம் இதற்கு முன் கைது செய்யப்பட்டு சிறையில் வைக்கப்பட்டோர் இன்னும் சிறையில் வாடுகின்றனர். இப்படியானவர்கள் தண்டனைகள் இரத்து செய்யப்பட்டு அல்லது குறைக்கப்பட்டு அல்லது விரைவுபடுத்திய வேறு சட்ட ரீதியான செயற்பாடுகளின் மூலம் விரைவில் விடுதலை செய்யப்பட வேண்டும் என்ற கருத்து பொதுவாக தமிழர்களிடம் காணப்படுகின்றது.

இவ்வாறான தமிழ் பொது கருத்து இயல்பாகவே தமிழ் தேசிய கூட்டமைப்பின் நிலைப்பாட்டுடன் ஒத்துபோகின்றது. தமிழ் தேசிய கூட்டமைப்பின் இந்த நிலமையை கருத்தில் கொண்டு சில நடவடிக்கைகளை மேற்கொண்டு வருகின்றது.

இந்த பிரச்சினையை ஜனாதிபதி மஹிந்த ராஜபக்ஷ உட்பட வேறு பல அமைச்சர்களுடனும் பேசியதோடு நில்லாமல், இரா. சம்பந்தனும் தமிழ் தேசிய கூட்டமைப்பின் நாடாளுமன்ற உறுப்பினரும் சட்டத்தரணியுமான சுமந்திரனும் சில மாதங்களுக்கு முன் பாதுகாப்பு செயலாளர் கோட்டபாய ராஜபக்ஷவை சந்தித்து, பச்சாத்தாபத்தின் அடிப்படையில் மன்னிப்பு வழங்குமாறு கேட்டனர்.

பாதுகாப்பு செயலாளர் நிலமையினை சாதகமாக பரிசீலனை செய்து ஒரு நல்ல தீர்வை வழங்குவதற்கு சம்மதித்தார். இன்னுமொரு பக்கத்தில் ஜனாதிபதி ராஜபக்ஷவை சுமந்திரன் சந்தித்து, ஜனாதிபதி தனது விசேட அதிகாரத்தை பயன்படுத்தி சரத் பொன்சேகாவை விடுதலை செய்யதது போன்று சிறைத்தண்டனை பெற்ற குற்றவாளிகளின் தண்டனை காலத்தை குறைக்க வேண்டும் என கேட்டுக்கொண்டார்.

ஏற்கனவே நீண்ட கால சிறைத் தண்டனை அனுபவித்தவர்களை முன்னுரிமை அடிப்படையில் விடுவிக்க வேண்டும் என கேட்டு பன்னிருவர் கொண்ட பெயர் கொண்ட பட்டியலொன்றை ஜனாதிபதியின் செயலாளர் லலித் வீரதுங்கவிடம் சமர்ப்பித்தார்.

ஆயினும் தடுப்பிலிருந்து 234 தமிழர்கள் சாகும் வரை உண்ணாவிரதம் என்ற இயக்கத்தை முன்னெடுத்த போது நிலைமை மாறிப்போற்று. முன்னரும் பல அடையாள உண்ணாவிரதங்கள் சுழற்சி முறை உண்ணவிரதங்கள் என்பன நடந்துள்ளன.

ஆயினும் இந்த முறை நிலைமை கடுமையானதாக காணப்பட்டது. கொழும்பு தடுப்பு காவல் சிறையில் 179 பேரும் வவுனியாவில் 33 பேரும் களுத்துறையில் 22 பேரும் உண்ணாவிரத்தில் ஈடுபட்டனர்.

உண்ணவிரத்திலிருந்தவர்களுடன் ஐக்கியத்தை வெளிப்படுத்துவதற்கான தமிழ் தேசிய கூட்டமைப்பு ஒரு அடையாள உண்ணாவிரதத்தை நடத்தியது.

சம்பந்தன்

தமிழ் தேசிய கூட்டமைப்பின் நாடளுமன்ற உறுப்பினர்களான அப்பாத்துரை விநாயகமூர்த்தி, சுமந்திரன் மற்றும் ஸ்ரீதரன் ஆகியோர் உண்ணாவிரதமிருந்த கைதிகளை சந்தித்து அரசாங்கம் நடவடிக்கை எடுப்பதாக கூறியுள்ளதால் உண்ணாவிரதத்தை கைவிடும் படி கேட்டுள்ளனர். எனினும் போலி வாக்குறுதிகளை கேட்டு தாம் அழுத்து போயுள்ளதாக கூறி மறுத்து விட்டனர். உண்ணாவிரதம் ஆறாவது நாளை எட்டிய போது உண்ணாவிரத்தின் பால் கவனத்தை ஈர்த்த இரா சம்பந்தன் விரைவான நடவடிக்கை எடுக்க கோரி மே 21 இல் நாடாளுமன்றத்தில் விசேட அறிக்கையை விடுத்தார்.

அமைச்சரும் சபை முதல்வருமான நிமல் சிறிபால டி சில்வா, இதற்கு சார்பாக செயற்பட்டார். இதன் பின் சில தமிழ் தேசிய கூட்டமைப்பின் உறுப்பினர்களு மற்றும் அரசாங்கத்தை சேர்ந்தவர்களுக்கும் இடையில் ஒரு கூட்டம் நடந்தது.

அந்த கூட்டத்தில் தடுப்பிலுள்ளோர் குற்றச்சாட்டப்பட்ட பின்னர் வாழ்வு அழிக்கப்படுவர் அல்லது விடுவிக்கப்படுவர் என உறுதியளிக்கப்பட்டது. இதை தமிழ் தேசிய கூட்டமைப்பு நாடாளுமன்ற உறுப்பினர்கள் உண்ணாவிரமிருந்தவர்களுக்கு தெரியப்படுத்தியதை அடுத்து உறுதிமொழியை ஏற்றுக்கொண்டு உண்ணாவிரத்தை கைவிட்டனர்.

இதன் பின்புலத்தில் சிறையிலிருப்போரை குறிப்பிட்ட கால புனர்வாழ்வு பயிற்சி பின் விடுவிக்கும் சாத்தியம் பற்றி அதிகார பீடத்தினர் ஆராய தொடங்கினர்.  நோக்கம் நேர்மையானதாக இருந்த போதிலும் பணிக்குழு ஆட்சியளரின் வழமையான அசமந்த போக்கினால் காரியங்கள் மெதுவாக நகர்ந்தன.

தமிழ் தேசிய கூட்டமைப்பின் நாடாளுமன்ற உறுப்பினர் சுமந்திரன், இந்தப் பிரச்சினை பற்றி மீண்டும் பாதுகாப்பு செயலாளர் கோட்டாபய ராஜபக்ஷவை நாடாளுமன்ற கணக்குகள் குழுக் கூட்டத்தில் சந்தித்தபோது பேசினார். இந்தப் பிரச்சினையின் சட்ட நுணுக்கங்களை சுமந்திரனுடன் ஆராய்ந்த பாதுகாப்பு செயலாளர், தாமாகவே விரும்பி புனர்வாழ்வு பெற முன்வரும் தடுப்பிலுள்ளவர்களை விடுவிக்கும்படி சிபாரிசு செய்வதாக கூறினார்.

இந்த நிகழ்வுகள் நடந்துகொண்டிருந்த போது தமிழினியின் வழக்கு நிதிமன்றத்தில் விசாரிக்கப்பட்டுக்கொண்டிருந்தது. தமிழினியை புனர்வாழ்வின் பின் விடுவிப்பது தொடர்பான பிரச்சினைக்கு உயர்மட்டத்தில் இருந்து தீர்வு வரவேண்டியிருந்தது. ஏனெனில் இரு கொள்கைத் தீர்மானம் சார்ந்த விடயமாக இருந்தது. இது தொடர்பில் பாதுகாப்பு செயலாளரின் பங்களிப்பும் தேவையாக இருந்தது.

கோட்டாபய ராஜபக்ஷ, இந்தப் பிரச்சினையை உயர்மட்ட மாநாடொன்றில் ஆழமாக ஆராய்ந்து தமிழினியை புனர்வாழ்வின் பின் விடுவிக்க அதிகாரமளிக்கும் தீர்மானத்துக்கு வந்தார். இந்த தீர்மானம் முறையான வழியில் குற்றப்புலனாய்வுப் பிரிவினருக்கு அறிவிக்கப்பட்டது.

குற்றப்புலனாய்வுப் பிரிவினர் தமது கடமைப்படி இதை நீதிமன்றத்துக்கு அறிவித்தனர். இதைத் தொடர்ந்து சட்டவரைஞர் பத்திராஜ, ஜூன் 20இல் தமிழினியை சந்தித்து அவரது சம்மதத்தை பெற்றுக்கொண்டார். கொழும்பு பிரதான நீதவான் சிங்கப்புலி ஜூன் 22 இல் புனர்வாழ்வுக்கு அனுப்பப்பட வேண்டுமென கட்டளையிட்டார்.

தமிழினியை புனர்வாழ்வின் பின் விடுவிக்க எடுத்த தீர்மானம் இனி நல்லவை நடக்கும் என்பதை கட்டியம் கூறுவதாக அமைந்தது. புனர்வாழ்வின் பின் விடுவிக்கப்படுவதற்காக வழக்கு தாக்கல் செய்யப்படாத தமிழினி போன்று தடுப்பிலுள்ள ஏனையோரையும் விடுவிக்க வகை செய்யும் செயல்முறைகளை ஆரம்பிக்கும்படி பாதுகாப்பு செயலாளர் அங்கீகாரம் வழங்கினார்.

இந்த தீர்மானம் வெவ்வேறு சிறைகளில் தடுத்து வைக்கப்பட்டோருக்கு அந்தந்த சிறை அத்தியட்சர்களினால் தெரியப்படுத்தப்பட்டது. புனர்வாழ்வு பெற விரம்பியொருக்கு தமது விருப்பத்தை தெரியப்படுத்தும் கடிதம் எழுதுவதற்காக வெற்றுத்தாள்கள் வழங்கப்பட்டன. தடுப்பிலிருந்தோர் இந்த வாய்ப்பை ஆர்வத்துடன் பற்றிக்கொண்டனர். அதனால் கடிதங்கள் குவியல் குவியலாக வந்து சேர்ந்தன.

வவுனியா சிறையில் நடந்த கலகம் காரணமாக பனர்வாழ்வுக்குப் பின் விடுதலை செய்யும் திட்டம் தற்போது நிறுத்தப்பட்டுள்ளமை துன்பமானதாகும். பாதுகாப்பு செயலாளரின் பாராட்டத் தகுந்த தீர்மானம் காரணமாக உருவாகியிருந்த சாதகமான நிலைமையை குழப்பவும் தடுப்பிலுள்ளோரை விடுவிக்கும் திட்டத்தை முறியடிக்கவும் சில தீய சக்திகள் வேலை செய்வதுபோல தெரிகிறது.

வவுனியா சம்பவம் காரணமாக நிலைமையை மறுபரிசீலனை செய்ய வேண்டியதன் அவசியத்தை விளங்கிக்கொள்ள முடிந்தாலும் அரசாங்கம் தான் முன்வைத்த விட்டுக்கொடுப்பு கொள்கையை தொடர வேண்டுமென இந்த பத்தி கேட்டுக்கொள்கிறது. வவுனியா சம்பவத்துக்குப் பொறுப்பானவர்கள் தண்டிக்கப்படலாம். ஆனால் வவுனியாவிலோ அல்லது வேறு இடங்களிலோ உள்ள இச்சம்பவத்தில் தொடர்பில்லாதவர்களுக்கு புனர்வாழ்வு பெற்றபின் விடுவிக்கப்படும் வாய்ப்பு மறுக்கப்படலாகாது.

தமிழினியை புனர்வாழ்வு பெறும் பொருட்டு வெலிக்கடையிலிருந்து வவுனியாவுக்கு மாற்றுவதில் பகிரங்கமான சட்டப்புல நிகழ்வு போக்கும் பாதியளவில் பகிரங்கமான அரசியல்புல நிகழ்வு போக்கும். முக்கியமானவையாக அமைய இந்த செயல்முறையில் தீர்க்கமான பங்காற்றிய வெளியில் தெரியவராத மூன்றாவது நிகழ்வுப் போக்கு ஒன்று காணப்பட்டது. இந்த நிகழ்வுப் போக்குதான் இறுதியாக இது தொடர்பில் சாதகமாக முடிவுக்கு வழிவகுத்தது எனலாம்.

இந்தப் பத்தியில் சென்றவாரம் கூறியதுபோல, தமிழினியை தடுப்புக்காவலில் இருந்து விடுவிப்பதில் ஒரு தடங்கல் காணப்பட்டது. இந்த பிரச்சினை தமிழினியின் கடந்த காலம் பற்றியதாக இருக்கவில்லை. அவரது எதிர்கால செயற்போக்கு என்னவாக இருக்கும் என்பதே பிரச்சினையாக இருந்தது.

இவர் தனது விடுதலையின் பின் என்ன செய்வார்? அவர் தமிழீழ விடுதலைப் புலிகளில் உயர்மட்ட தலைவராக இருந்தவர். தமிழீழ விடுதலைப் புலிகளாலும் புலிகள் சார்பான உலகத் தமிழ் புலம்பெயர்ந்தோராலும் அரசுக்கு எதிரான பிரசாரத்தில் இவர் பயன்படுத்தப்படுவாரா? இவர் வெளிநாடு போக, அங்குள்ள சுயநலமிகளால் பிரசாரக் கருவியாக பயன்படுத்தப்படுவாரா?

இலங்கையிலுள்ள தமிழ் அரசியல் கட்சிகளிடையே உள்ள கடும் போக்காளர்கள் இவரை தம்முடன் சேர்த்தக்கொண்டு மோதல் அரசியலை உயர்மட்டத்துக்கு கொண்டுசெல்வாரா?

தமிழினியை நீதிமன்றில் நிறுத்தி ஏனையோருக்கு பாடம் படிப்பிக்க வேண்டும் என விரும்பியோர் குற்றப்புலனாய்வுப் பிரிவு, பயங்கரவாத தடுப்பு பிரிவு ஆகியவற்றின் சில பிரிவினரிமையே காணப்பட்டனர்.

பொதுமக்களை படுகொலை செய்தல், ஆட்கள் இருக்கையில் வாகனங்கள், கட்டிடங்களுக்கு குண்டு வைத்து தகர்த்தல், அரசியல் தலைவர்களை படுகொலை செய்தல் போன்ற முற்றும்முழுதான பயங்கரவாத நடவடிக்கைகளில் ஈடுபட்டதற்கான சான்றுகள் இல்லாவிடினும் இவர் உயர்மட்ட சிரேஷ்ட தலைவராக இருந்தமையால் பயங்கரவாத செயல்களுக்கான கட்டளைகளை பிறப்பித்திருக்கலாம் என பிரச்சினை காணப்பட்டது.

அத்துடன், தமிழீழ விடுதலைப் பலிகளின் அரசியல் பிரிவு இரர்ணுவ பிரிவின் நடவடிக்கைகளுக்கு எவ்வளவு தூரம் பொறுப்பாக இருந்தது என்பது இன்னொரு கேள்வியாக இருந்தது.

இந்த விடயத்தில் தமிழினிக்கு இன்னொரு பிரச்சினையும் இருந்தது. இவர் பெண் அரசியல் பொறுப்பாளர் என்றவகையில் அவரால் பாதிக்கப்பட்டவர்களின் கோபத்தை சம்பாதித்திருந்தார். தமிழினி இளம் பெண் பிள்ளைகளை இயக்கத்தில் கட்டாயப்படுத்தி சேர்ப்பதில் - விசேடமாக யுத்தத்தின் இறுதிக்கட்டத்தில் சேர்ப்பதில் மிகக் கடுமையாளராகவும் இரக்கமில்லாதவராகவும் இருந்ததாக குற்றஞ்சாட்டப்பட்டுள்ளார்.

தமிழினிக்கு எதிரான குற்றச்சாட்டுக்களை விசாரித்த அதிகாரிகள் இவருக்கு எதிராக வலுவான குற்றச்சாட்டுக்களுடன் நான்கு வழக்குகளை தாக்கல் செய்ய முடியுமென கூறினார்.

இவ்வாறாக இவருக்கு எதிரான கருத்துக்கள் காணப்பட்ட போதிலும் உத்தியோகபூர்வ வட்டாரங்களில் தமிழினி விடுவிக்கப்பட வேண்டுமெனவும் கருத்து ஓங்கியிருந்தது. ஆனால், எப்படி விடுவிப்பது என்பது பல கோடி கேள்வியாக இருந்தது.

இந்த சமயத்தில்தான் புராதன கிரேக்க நாடகங்களில் வரும் இயந்திர வழி கடவுள் (னுநரள நன அயஉhiநெ) போன்று வெளிநாட்டிலிருந்து எதிர்ப்பாராத விதமாக வந்த ஒரு தலையீடு அமைந்தது.

தமிழினியுடன் உணர்வுபூர்வமான நட்பு கொண்டிருந்த விசேடமான ஒரு நண்பர் ஐரோப்பிய நாடொன்றில் இருந்தார். இவரும் அவரது நண்பர்களும் தமிழினியை சட்டரீதியான வழியில் விடுவிக்கதற்கான அக்கறை காரணமாக ஒரு குழுவை அமைத்துக்கொண்டனர்.

நேர்டோ

இந்த குழுவின் வடக்கு கிழக்கு புனர்வாழ்வு மற்றும் அபிவிருத்தி நிறுவனமான நேர்டோவுடன் வேலை செய்யும் தமிழ் புலம்பெயர்ந்தோருடன் தொடர்புகளை ஏற்படுத்தினர். இந்த நேர்டோ அமைப்பினை பின்னாலிருந்து இயக்குபவர் கே.பி. என அழைக்கப்படும் பத்மநாதன் என்பது நன்கு அறிந்த விடயமே.

மோசமானவராக பேசப்படும் கே.பியும் அவரது நேர்டோ அமைப்பினரும் தமிழ் மக்கள் முகம் கொடுக்கும் பிரச்சினைகளை குறைக்கவும் அவர்களின் வாழ்க்கையை உயர்த்தவும் ஆக்கபூர்வமான முயற்சிகளில் ஈடுபட்டுள்ளனர்.முன்னாள் கடற்புலித் தளபதி சூசை, முன்னாள் அரசியல் பொறுப்பானளர் தமிழ்ச்செல்வன், ஆகியோரின் விதவைகளுக்கு உதவுவதில் கே.பி. பின்னணியலிருந்து ஆற்றிய பாத்திரம் அவரது சாதனைகளுள் அடங்கும்.

சூசையின் மனைவி சத்தியதேவி, தமிழ்ச்செல்வனின் மனைவி சசிரேகா ஆகியோரும் அவர்களின் பிள்ளைகளும் யுத்தம் முடிந்தபின் படையினரின் பாதுகாப்புக் காவலில் வைக்கப்பட்டனர். சூசையின் மனைவியும் அவரது இரண்டு பிள்ளைகளும் திருகோணமலை கடற்படைத் தள வளாகத்தில் காவலில் வைக்கப்பட்டனர். தமிழ் செல்வனின் மனைவியும் அவரின் இரண்டு பிள்ளைகளும் பனாகொடை இராணுவ முகாமில் தடுத்துவைக்கப்பட்டிருந்தனர்.

தமிழினியின் விடயம் போன்றே இவர்களையும் விடுவிப்பதற்கு அதிகாரிகள் எதிர்ப்பு தெரிவிக்கவில்லை. ஆயினும் உயர்மட்ட தமிழீழ விடுதலைப் புலிகளின் விதவைகள் விடுதலையானால் அவர்கள் இலங்கைக்கு எதிரான பிரச்சார கருவிகளாக பயன்படுத்தப்படலாம் என்ற தயக்கம் அதிகாரிகளுக்கு இருந்தது. இரண்டு குடும்பத்தினரதும் நெருங்கிய உறவினர்கள் உதவி கேட்டு நேர்டோவை அணுகினர்.  தொடர்புடைய அதிகாரிகளுடனும் தடுத்து வைக்கப்பட்டுள்ள குடும்பங்களுடனும் கே.பி. தொடர்புகொண்டு பேசினார். சும்பந்தப்பட்டவர்களின் உத்தரவாதத்தை  பெற்றுக்கொண்டபின் கே.பி. இரண்டு குடும்பங்களுக்கும் மட்டுப்படுத்திய விடுதலையை ஒழுங்கு செய்யக்கூடியதாக இருந்தது. சூசையின் குடும்பம் திருகோணமலை புறநகர் பகுதியிலும் தமிழ் செல்வனின் குடும்பம் கொழும்பு புறநகர் பகுதியிலும் இப்போது வாழ்கின்றனர்.

சத்தியதேவி, சசிரேகா ஆகியோருக்கு உதவியதைப் போன்று  தமிழினிக்கும் கே.பியும் நேர்டோவும் உதவ வேண்டுமென தமிழினியின் நலன்விரும்பிகள் விரும்பினர். இந்த நலன்விரும்பிகளில் இருவர் நேர்டோ தொண்டர் குழுவுடன் சேர்ந்து கொழும்பு சென்றனர். கே.பியின் வேண்டுகோளை இலங்கை அதிகாரிகள் ஏற்றுக்கொண்டனர். அதிகாரிகள் தமது அச்சங்கங்களையும் எல்லைப்பாடுகளையும் கூறினர். சகல விடயங்களும் ஆழமாகவும் வெளிப்படையாகவும் பேசப்பட்டன.

விடுவிப்பு

இந்த நலன்விரும்பிகள் கிளிநொச்சியில் வாழ்ந்த தமிழினியின் தாய், சகோதரி ஆகியோருடன் தொடர்புகொண்டனர். இவர்கள் கொழும்புக்கு வரவோ அல்லது மேற்கொண்டு ஏதேனும் செய்யும் ஆற்றலோ இல்லை என அப்போது தெரியவந்தது. இதன் பின் பாதுகாப்பு அதிகாரிகள் நல்ல விடயத்துக்காக சட்டத்தை வளைத்து,  பாதுகாப்பு அதிகாரிகள் முன்னிலையில் தமிழினியையும் நலன்விரும்பிகளையும் கதைக்கவிட்டனர். பாதுகாப்பு அதிகாரிகளும்  தமிழினியிடம் கேள்வி கேட்டு அவரின் மனநிலையை அறிந்துகொண்டனர்.

ஆரம்பத்தில் தமிழினி சந்தேகப்பட்டபோதிலும் விரைவில் இந்த சந்திப்பு தனது நலன்சார்ந்தது என்பதை தெரிந்துகொண்டார். தான் இனிமேல் எந்த வடிவத்திலும் அரசியலில் ஈடுபடப்போவதில்லை என்பதை அவர் மிகத் தெளிவாக கூறினார்.
தனது இளமைக்காலத்தை தமிழீழ விடுதலைப் புலி உறுப்பினர் என்ற வகையில் இழந்து போனதையிட்டு அவர் கவலைப்பட்டார். தனது தாயாரோடு கூடி வாழ முடியாமல் போனதாக வருத்தம் தெரிவித்தார்.

தாயோடு வாழாமல் போன காலத்தை ஈடு செய்வதற்காக தன் தாயாரோடு சேர்ந்து வாழ்வது மட்டுமே தனக்கு தேவையென அவர் கூறினார். தமிழினி புனர்வாழ்வு பெறவும் தயாராக இருந்தனார். அவர் தனது திட்டங்கள், புனர்வாழ்வு பெறுவதற்கான விருப்பம் என்பவற்றை குறிப்பிட்டு ஓர் ஆவணத்தில் கையெழுத்திட்டார்.

தமிழினி விடுவிக்கப்படின் அவர் பாதுகாப்புக்கு பிரச்சினையாக அமைய மாட்டாரென்பதை நிச்சயப்படுத்திக் கொண்ட அதிகாரிகள் பாதுகாப்பு செயலாளருக்கு ஒரு அறிக்கை அனுப்பினர். அதில் சாதகமாகவும் பாதகமாகவும் கூறப்பட்ட கருத்துக்களை கோட்டாபய ராஜபக்ஷ  எடைபோட்டார். இறுதியாக புனர்வாழ்வுக்காக தமிழினியை வவுனியாவுக்கு மாற்றுவதை பாதுகாப்பு செயலாளர் அனுமதித்தார்.

இதற்கு மேலாக புனர்வாழ்வுக்குப்பின் விடுவிக்கப்படும் 'தமிழினி மாதிரியுரு' தடுப்பிலுள்ளோர் காலகதியில் விடுதலை பெற வழிவகுக்கும் திட்டத்தை வகுத்து அதை முன்னெடுக்க வழி சமைத்துள்ளது.

பாதுகாப்பு அமைச்சின் உயர் மட்ட அதிகாரிகள் முக்கியமான இந்த தீர்மானத்தை எடுத்தவுடன் ஏனைய விடயங்கள் சுமுகமாக நகர்ந்தன. சட்டமா அதிபர் திணைக்களம் தமிழினி மீது வழக்குத் தொடரப் போவதில்லை என அறிவித்ததுடன் புனர்வாழ்வுக்கும் சிபாரிசு செய்தது. குற்றப்புலனாய்வுப் பொலிஸார் இதை நீதிமன்றில் தெரிவித்தனர்.

புனர்வாழ்வு பெறுவதற்கு தமிழினியின் சம்மதத்தை சட்டவுரைஞர் பத்திராஜ முறையாக பெற்றுக்கொண்டார். பிரதான நீதவான் ரஷ்மி சிங்கப்புலி தமிழினியை இடம் மாற்றும் கட்டளையை பிறப்பித்தார்.

மூன்று நிகழ்வுப் போக்குகளும் ஓரிடத்தில் குவிந்து, தமிழீழ விடுதலைப்புலிகளின் முன்னாள் மகளிர் அரசியல் பொறுப்பாளரான தமிழினி அல்லது சிவகாமி புனர்வாழ்வுக்குப்பின் விடுதலையாக வழிவகுத்துள்ளன. வெலிக்கடையிலிருந்து வவுனியாவுக்கான தமிழினியின் மாற்றம் நடந்த கதை இதுதான்.