கோதுமை மாவின் விலையைக்கூட்டுவதானால் கூட்டுவோம்: அமைச்சர் ஜோன்ஸ்டன்


இறக்குமதி செய்யப்படும் மற்றும் உள்ளூரில் தயார் செய்யப்படும் ஒரு கிலோ கோதுமை மா மீது சகல வரிகளும் அடங்கலாக 30 ரூபா அறவிடப்படுகின்றது. உள்ளூர் விவசாயிகளை பாதுகாப்பதற்காக தேவையேற்படின் கோதுமை மாவின் விலையை கூட்டுவோம் ௭ன்று கூட்டுறவு, உள்நாட்டு வர்த்தக அமைச்சர் ஜோன்ஸ்டன் பெர்னாண்டோ தெரிவித்தார். 
பாராளுமன்றத்தில் நேற்று செவ்வாய்க்கிழமை வாய்மூல விடைக்கான வினாக்கள் நேரத்தின்போது ஐ.தே.க. ௭ம்.பி.யான ரவி கருணாநாயக்க கோதுமை மாவின் நுகர்வு அதன் தலா வீத நுகர்வு அறவிடப்படும் நேரடி மற்றும் மறைமுக வரிகள் உள்ளிட்ட கேள்விகளைக் கேட்டிருந்தார். கேள்விகளுக்கு பதிலளித்த அமைச்சர் ஜோன்ஸ்டன் நாடு அரிசியில் தன்னிறைவு அடைந்துள்ளது. 
கோதுமை மாவின் பாவனையை நாட்டிலிருந்து முற்றாக இல்லாதொழிக்க வேண்டும். கோதுமை மாவிற்கு நேரடி மற்றும் மறைமுக வரியாக 30 ரூபா அறவிடப்படுகின்றது. தேசிய விவசாயிகளை பாதுகாப்பதற்காக கோதுமை மாவின் விலையை கூட்டுவதானால் கூட்டுவோம். 
அதன் மூலமாக உள்ளூர் விவசாயிகளுக்கு விலையை நிர்ணயித்துக்கொள்ள முடியும் ௭ன்பதுடன், கலைக்கப்பட்ட மூன்று மாகாண சபைத் தேர்தல்களிலும் நாமே வெற்றியீட்டுவோம். தேர்தலை நோக்காகக் கொண்டு பொருட்களின் விலைகளை குறைக்க வேண்டிய தேவை ௭மக்கு இல்லை ௭ன்றார். இதன்போது குறுக்கிட்ட ரவி கருணாநாயக்க ௭ம்.பி. வெள்ளையர்களின் கோதுமை மா வேண்டாம் ௭னின் அதனைத் தடை செய்யவும் ௭ன்றார்.

