மஸ்கெலியா நகரில் தீ விபத்து : இரண்டு கடைகள் முற்றாக சேதம்


மஸ்கெலியா நகரின் தபால் நிலைய வீதியில் இன்று அதிகாலை 12.45 மணியளவில் ஏற்பட்ட தீ விபத்தில் இரண்டு கடைகள் முற்றாக எரிந்து நாசமாகியுள்ளன.
திடீரென ஏற்பட்ட இந்தத் தீ விபத்தில் புடைவைக் கடையொன்றும் பென்ஸிக் கடையொன்றும்
முற்றாக எரிந்துள்ளன. இதன் போது எவருக்கும் உயிர்ச்சேதமோ தீக்காயங்களோ ஏற்படவில்லை.
தீபரவியதும் மஸ்கெலியா நகர வர்த்தகர்களும் பொலிஸாரும் மின்சார சபை ஊழியர்களும் ஒன்றிணைந்து பல மணி நேரப்போராட்டத்துக்குப் பின்பு காலை 4 மணியளவில் தீயைக்கட்டுப்பாட்டுக்குள் கொண்டு வந்துள்ளனர்.
 இந்தத் தீ விபத்தினால் பல இலட்சம் ரூபா நஷ்டம் ஏற்பட்டுள்ளதாக பாதிக்கப்பட்டவர்கள் தெரிவிக்கின்றனர்.
இந்தத் தீ விபத்துத் தொடர்பாக மஸ்கெலியா பொலிஸார் விசாரணைகளில் ஈடுபட்டு வருகின்றனர்.

