பதுளை பள்ளிவாசல் நிர்வாகிகளுடன்அமைச்சர் நிமல் சிறிபால டி சில்வா சந்திப்பு


பதுளை நிருபர்
அமைச்சர் நிமல் சிறிபால டி சில்வா பதுளை பிரதேசத்திலுள்ள பள்ளிவாசல்கள் நிர்வாகிகளுடனான விசேட சந்திப்பு நிகழ்வொன்று இடம்பெற்றது.
இக்கலந்துரையாடல் நிகழ்வினை அமைச்சர் நிமலின் பதுளை தொகுதி முஸ்லிம் சமய விவகார இணைப்பாளர் எஸ்.எம். ஹுஸைன் ஏற்பாடு செய்திருந்தார்.
இதன்போது பள்ளிவாசல்களின் தேவைகள், குறைகள் பற்றி அமைச்சரிடம் எடுத்துரைக்கப்பட்டன.
அமைச்சரின் பிறந்தகமான பதுளை- கந்தனவில் அமைந்துள்ள குர்ஆன் மத்ரஸா காணியில் நிரந்தர கட்டடம் அமைக்கவும், 2ம் கட்டை ஜும்ஆப்பள்ளிவாசலுக்கு (நீர்க்குழாய்) தண்ணீர் வசதி அளிக்கவும் மற்றும் ஸாவியா பள்ளிவாசல் விடயமாக நடவடிக்கை எடுப்பதாகவும் தெரிவித்தார்.
முஸ்லிம் அல்லாத பாடசாலைகளில் நிலவும் இஸ்லாமிய கலாசார உடை சம்பந்தமான விடய ஆவணங்களை தமது செயலாளர் இளைய பெருமாவிடம் கையளிக்குமாறும் கூறினார். மேலும் ஜனாஸா விடயத்தில் கால தாமதமின்றி ஜனாஸாக்களை பெற்றுக் கொள்ளும் வகையில் நடவடிக்கை எடுக்கும் பொறுப்பை இணைப்பாளர் ஹுஸைனிடம் கையளித்தார்.(ஐ-ஞ)
