கண்டியில் முஸ்லிம் விவாகப் பதிவாளர்வெற்றிடங்களை நிரப்பக் கோரிக்கை


(தினகரன் செங்கடகல நிருபர்)
கண்டி மாநகர பிரதேசத்தில் நிலவி வரும் முஸ்லிம் விவாகப் பதிவாளர்களுக்கான இரண்டு வெற்றிடங்கள் உடனடியாக நிரப்பப்பட சம்பந்தப்பட்டவர்கள் நடவடிக்கை எடுக்க முன்வர வேண்டும் என கண்டி பிரதேச முஸ்லிம்களும் பல முஸ்லிம் அமைப்புக்களும் வேண்டுகோள் விடுக்கின்றனர்.
கண்டி - கட்டுக்கலை மற்றும் ஹீரெஸ்ஸகல ஆகிய இரு பிரதேசங்களிலேயே இவ்வெற்றிடங்கள் நிலவுகின்றன.
இவ்விரு பிரதேசங்களிலும் முஸ்லிம் விவாகப் பதிவாளர் இருவரும் அண்மையில் இராஜினாமாச் செய்ததையடுத்து இவ்வெற்றிடங்கள் ஏற்பட்டுள்ளன.
இதனால் அதிகமான முஸ்லிம் மக்கள் செறிந்து வாழும் இப் பிரதேசங்களில் முஸ்லிம்கள் தங்கள் குடும்பங்களில் இடம்பெறும் திருமண பதிவுகளுக்காக பல்வேறு கஷ்டங்களையும் சிரமங்களையும் அனுபவித்து வருகின்றனர்.
கட்டுக்களை ஹீரெஸ்ஸகல சுதுஹும்பொல தெய்யனாவல முல்கம்பளை பிரதேச முஸ்லிம்கள் முஸ்லிம் விவாகப் பதிவுகளுக்காக எதிர்நோக்கும் கஷ்டங்களை உணர்ந்து சம்பந்தப்பட்டவர்கள் இது குறித்து உடனடி நடவடிக்கை எடுக்க முன்வர வேண்டும் என கோரிக்கைகளை விடுத்து வருகின்றனர்.
