அஸாம் நிவாரண முகாம்களில் ராகுல்காந்தி ஆய்வு:பாதிக்கப்பட்ட மக்களிடம் குறை கேட்டார்


அசாம் கலவரத்தில் பாதிக்கப்பட்ட மக்கள் பல்வேறு துயர்துடைப்பு முகாம்களில் தங்க வைக்கப்பட்டுள்ளனர். 
இந்நிலையில் ஒருநாள் சுற்றுப் பயணமாக அசாம் வந்த காங்கிரஸ்கட்சி பொதுச் செயலாளர் ராகுல் காந்தி, கலவரத்தால் அதிகம் பாதிக்கப் பட்ட கோக்ராஜர் மற்றும் துப்ரி மாவட் டத்தில் உள்ள நிவாரண முகாம்களுக்குச் சென்று பார்வையிட்டார்.
அங்குள்ள கதல்குறி மற்றும் கேம்பரிபீல் ஆகிய முகாம்களில் உள்ள மக்களை சந்தித்து அவர்களின் குறைகளை உன்னிப்பாக கேட்டறிந்தார். 
பின்னர் போடோலேண்ட் பிரதேச தலைவர்கள், காவல்துறை அதிகாரிகள் மற்றும் அரசு அதிகாரிகள் ஆகியோரிடம் அங்குள்ள நிலைமை குறித்து விசாரித்தார். அசாம் முதல் மந்திரி தருண் கோகாய் மற்றும் காங்கிரஸ் கட்சித் தலைவர் புபனேஸ்வர் கலிதா ஆகியோருடன் சென்ற ராகுல் காந்தி, பட்டியலில் இல்லாத மற்ற முகாம்களை சென்று பார்த்தார். இதனால் அவருடைய புறப்படும் நேரம் மாற்றியமைக்கப்பட்டது
