காங்கிரஸ் - தி . மு . க தொகுதி பங்கீடு விரைவில்



தி. மு. க. கூட்டணியில் காங்கிரஸ் கட்சிக்கு 60 இடங்கள் ஒதுக்கப்படும் என்று டில்லியிலிருந்து நம்பிக்கையான வட்டாரங் கள் தெரிவிக்கின்றன. காங்கிரஸ¤டனான தொகுதிப் பங்கீடு குறித்த அறிவிப்பை விரைவில் தி. மு. க. வெளியிடும் என்றும் கூறப்படுகிறது. 
தி. மு. க.வுடன் கூட்டணி பற்றியும் தொகுதிகள் பற்றியும் விவாதிக்க காங்கிரஸ் மேலிடத்தால் அமைக்கப்பட்ட தமிழ்நாடு காங்கிரஸ் குழு தலைவர் கே. வி. தங்கபாலு தலைமையிலான ஐவர் குழுவின் இரண்டு கட்டப் பேச்சுவார்த்தைகளிலும் சுமுகமான முடிவு எதுவும் ஏற்படவில்லை. 
இந்த நிலையில் காங்கிரஸ் கட்சியின் தமிழகப் பொறுப்பாளரான குலாம் நபி ஆசாத் கடந்த புதன்கிழமை தி. மு. க. தலைவரும் தமிழக முதல்வருமான மு. கருணாநிதியை அறிவாலயத்தில் சந்தித்துப் பேசினார்.
டில்லி திரும்பிய குலாம் நபி ஆசாத் மீண்டும் ஐவர் குழுவுடன் தமிழக நிலைமை பற்றி விவாதித்தார். டில்லியில் உள்ள அவரது இல்லத்தில் வியாழக்கிழமை மாலை 5.30 மணி முதல் 7.30 மணி வரை இந்த ஆலோசனை நடந்தது.
இந்தக் கூட்டத்துக்குப் பின்னர் காங்கிரஸ் தலைவர் சோனியா காந்தியை இரவு சந்தித்து இதுவரை நடந்துள்ள பேச்சு¡வர்த்தைகள் பற்றிய விபரங்களை அவர் கூறினார். அப்போது சென்னையில் முதல்வர் கருணாநிதியுடன் நடந்த பேச்சுவார்த்தை பற்றியும் சோனியாவிடம் அவர் விவரித்ததாகத் தெரிகிறது.
முதல்வர் கருணாநிதியுடனான தனது சந்திப்புக்கு பின்னர் கொங்குநாடு முன்னேற்ற கழகத்துடன் தி. மு. க. தலைமை உடன்படிக்கை செய்து கொண்டதையும் அவர்களுக்கு ஏழு இடங்களை ஒதுக்கியதையும் பற்றிய விபரங்களையும் குலாம் நபி ஆசாத் சோனியா காந்தியிடம் விளக்கியதாகத் தெரிகிறது. சில குறிப்பிட்ட பகுதிகளில் மட்டுமே செல்வாக்குடைய பா. ம. க.வுக்கு 31 இடங்களையும் விடு தலைச் சிறுத்தைகளுக்கு 10 இடங்களையும் கொங்குநாடு முன்னேற்ற கழகத்துக்கு 7 இடங்களையும் தி. மு. க. அளித்திருக்கும் நிலையில் தமிழகத்தில் அனைத்துத் தொகுதிகளிலும் தனக்கென வாக்கு வங்கி வைத்திருக்கும் காங்கிரஸ் கட்சிக்குக் குறைந்தது 64 இடங்களையாவது தி. மு. க. தலைமை தர வேண்டும் என்று காங்கிரஸார் மத்தியில் பரவலாக எதிர்பார்ப்பு இருப்பது பற்றியும் அவர் கூறியதாகத் தெரிகிறது.
சோனியாவை சந்தித்த பின்னர் இரவு 10 மணி முதல் 10.45 வரை மீண்டும் ஐவர் குழுவுடன் ஆசாத் ஆலோசனையில் ஈடுபட்டார். அப்போது காங்கிரஸ் தலைவர் சோனியாவின் முடிவுகளை குழுவினரிடம் தெரிவித்தார்.
காங்கிரஸ¤க்குக் குறைந்தது 1991ல் தரப்பட்டது போல 64 இடங்கள் கூட்டணி ஆட்சி. கூட்டணிக் கட்சிகளின் ஒருங்கிணைப்புக் குழு போன்ற கோரிக்கைகளை காங்கிரஸ் கட்சி முன்வைத்ததாகக் கூறப்பட்டு வந்த நிலையில் பா. ம. க, விடுதலை சிறுத்தைகள், கொங்குநாடு முன்னேற்ற கழகம் ஆகிய மூன்று கட்சிகளுக்கும் முறையே 31, 10, 7 இடங்களை ஒதுக்கி காங்கிரஸின் கோரிக்கைகளை தி. மு. க. தலைமை மறைமுகமாக நிராகரித்திருப்பதாகக் கூறப்பட்டு வந்தது. 
