எஹலியகொடை அல் -அக்ஸாவில்சிங்களம் கற்பிக்க ஆசிரியர் இல்லை

(பலாங்கொடை தினகரன் நிருபர்)
எஹலியகொடை இ/ அல்-அக்ஸா முஸ்லிம் மகா வித்தியாலயத்தில் கல்வி பயிலும் முதலாம் ஆண்டு தொடக்கம் பத்தாம் ஆண்டு வரை மாணவ மாணவிகளுக்கு சிங்கள மொழி பாடத்தினை கற்றுக்கொள்ள ஆசிரியர் ஒருவர் இன்மையால் பெரும் கஷ்டங்களை எதிர்கொண்டுள்ளனர்.
இம் மகா வித்தியாலயத்தில் தற்பொழுது விளையாட்டுக்குப் பொறுப்பாகவுள்ள ஆசிரியையே சிங்களப் பாடத்தை கற்பிக்கின்றார். எஹலியகொடை தேர்தல் தொகுதியிலுள்ள பிரபலமான ஒரேயொரு முஸ்லிம் பாடசாலை அல்-அக்ஸா மகா வித்தியாலயமாகும். சுமார் 1500 மாணவ மாணவிகள் கல்வி கற்கின்ற இவ் வித்தியாலயத்துக்கு சிங்கள் மொழியினை போதிக்க ஆசிரியர்களை நியமனம் செய்து தருமாறு மாணவர்கள் கோரிக்கை விடுத்துள்ளனர்.
சிங்களப் பாடத்தை போதிக்க ஆசிரியர் எவருமின் மையால் அதிகமான மாணவர்கள் க. பொ. த. (சாதாரணதரப்) பரீட்சையில் சிங்களப் பாடத்துக்கு விண்ணப்பிக்காமல் உள்ளதாகவும் அறியப்படுகிறது.
