உள்ளத்தில் இருப்பதை வார்த்தையில் மறைக்கும் கபடம் தெரியாத மாமனிதர்

எஸ். தில்லைநாதன்
‘உள்ளதைச் சொல்வேன், சொன்னதை செய்வேன், வேறொன்றும் தெரியாது.
உள்ளத்தில் இருப்பதை வார்த்தையில் மறைக்கும் கபடம் தெரியாது’
என்ற வரிகள் ஒரு மனிதனின் நற்பண்பையும், நேர்மையையும் எடுத்துக் காட்டுகின்றன. தமிழ் கவிஞர் கவியரசர் கண்ணதாசன், படிக்காத மேதை என்ற பழைய திரைப்படத்திற்காக, நடிகர் திலகம் சிவாஜி கணேசனின் தத்துரூபமான நடிப்புக்காக எழுதிய பாடல் வரிகள் இவை.
1960ஆம் ஆண்டு தசாப்தத்தில் இந்த தெய்வீக தமிழ் கவிஞர், 2010ஆம் ஆண்டில், இலங்கையில் நடக்கும் ஜனாதிபதி தேர்தலில், வெற்றி இலக்கை நெருங்கிக் கொண்டிருக்கும் எங்கள் ஜனாதிபதி மஹிந்த ராஜபக்ஷ அவர்களின் உண்மையான நற்குணத்தை தீர்க்கதரிசனமாக பார்த்து, இந்த வரிகளை பல்லாண்டுகளுக்கு முன்னர் எழுதியிருக்கிறார் என்று நினைக்கத் தோன்றுகின்றது.
இந்த எதிர்க்கட்சி வேட்பாளர், எப்போதுமே ஏதாவது ஒரு குறுகிய சுயநல நோக்கத்தை, பின்னணியில் வைத்துக் கொண்டே பேசுவார். அல் லது வேறு எவராவது அவருக்காக தயாரித்த அறிக்கைகளை - இந்த அறிக்கைகளை அநேகமாக நவீன கொயபல்ஸ் மங்கள சமரவீர அல்லது இன்று மக்களால் முற்றா நிராகரிக்கப் பட்டு நடு ஆற்றில் விடப்பட்டுள்ள ஜே.வி.பி கட்சியை சேர்ந்த, வார்த்தை களால் மாத்திரம் சமதர்மத்தைப் பற் றியும், ஏழைகளை பற்றியும், பேசி முதலைக் கண்ணீர் விடும், செல்லாக் காசாகியுள்ள ஒருவரினால் எழுதப்பட்டி ருக்கும் என்றே, நாம் சந்தேகிக்கின்றோம்.
இவ்விதம் அறிக்கைகளை ஊடகங்களு க்கு விடுவதன் மூலம், மக்களை ஏமாற்றி, வாக்குகளை பெற்றுவிடலாம் என்று, இந்த எதிர்க்கட்சி வேட்பாளர் பகல் கனவு கண்டு கொண்டிருக்கிறார்.

யதார்த்தத்தில் பகல் கனவுகள் என் றுமே நிறைவேறாமல் கானல்நீராகவே மறைந்துவிடும். ஜனவரி 26ந் திகதியன்று நடக்கும் ஜனாதிபதி தேர்தலில் படு தோல்வியை அடைந்து, சில மணித் தியாலங்களில், மக்களைப் பார்க்கக் கூட வெட்கப்பட்டு தனது குடும்பத்தவ ர்கள் புடைசூழ விமானம் ஏறி, அமெரிக்காவிற்கு பறந்துவிடுவதை விட அவருக்கு வேறெதனையும் செய்ய வழியிருக்காது.
எங்கள் ஜனாதிபதி எப்போதுமே நாம் முதலில் கூறிய பாடல் வரிகளுக்கு அமைய, எளிமையான வாழ்க்கையை வாழ்ந்து கொண்டிருக்கும் ஒரு சாதா ரண பாமரக் குடும்பத்தைச் சேர்ந்தவர். இதனால் அரசியல் உயர் பதவி, மக்களின் பேராதரவு ஆகியன இருந்தும் கூட, தனது எதிரிகளுக்கு கூட சிறி தேனும் துன்பம் விளைவிக்காத நல் லெண்ணம் கொண்ட ஒரு பண்பான மனிதர். அப்படிப்பட்ட ஒரு மனிதன் தான் இந்நாட்டு மக்களின் எதிர்கால நல்வாழ்வுக்கு வழிசெய்யக்கூடிய ஒளிமயமான, வளமான எதிர்காலத்தை அமைத்துக் கொடுக்க முடியும்.
எங்கள் ஜனாதிபதியின் கள்ளங்கபடம் அற்ற நல்ல உள்ளமும் எவ்வித பாவமும் அறியாத சிறுபிள்ளையைப் போன்ற அவரது அழகான தோற்றமும் என்றும் சசாதி, மத, குல பேதம் இன்றி, எமது நாட்டின் சகல மக்களின் இதய ங்களில் இன்று நிலையான இடத்தைப் பிடித்துக் கொள்வதற்கு ஏதுவாக அமைந்துள்ளது. ஜனாதிபதி அவர்களுக்கு, பொன்சேகாவைப் போல் மக்களை தனது பசப்பு வார்த்தைகளினால் ஏமாற்றுவதற்கான அவசியம் இல்லை.
பொன்சேகா, ஜனாதிபதிக்கு எதிராக போலிப் பிரசாரங்களை, மோசடி குற்றச்சாட்டுக்களை, மற்றும் கண்டன குரல்களை எழுப்பும் ஒவ்வொரு சந்தர்ப்பத்திலும் இவற்றை கேட்டு ஆத்திரம் அடையும் ஒவ்வொருவரும் வார்த்தைகளால் ஏமாற்றி வரும் இந்த மனிதனுக்கு நாங்கள் தக்க பாடம் கற்பிக்க வேண்டுமாயின் ஜனாதிபதிக்கு எங்கள் பேராதரவை அளிக்க வேண்டும் என்று ஏற்கனவே முடிவெடுத்து விட்டார்கள். ஆகவே, எதிர்க்கட்சியின் பொது வேட்பாளர், ஜனாதிபதிக்கு எதிராக மேற்கொள்ளும் பிரசாரங்கள் அனைத்தும், ஜனாதிபதிக்கு சாதகமான விளைவுகளை ஏற்படுத்துகிறது என்பது என்னுடைய கணிப்பு.

ஜனாதிபதி அவர்களின் தியாகத்தைப் பற்றியும் நான் எடுத்துரைக்க விரும்பு கிறேன். யுத்தத்தில் பயங்கரவாதிகளை ஒழித்தேன் என்றெல்லாம் பேசிக் கொள்ளும் சுயநலவாதிகளில் எவராவது ஒருவர், யுத்தத்திற்கு தங்களின் ஒரு பிள்ளையை அர்ப்பணித்தார்களா? ஆனால் ஜனாதிபதி தனது இரண்டாவது மகனை இலங்கை கடற்படையில் சேர்த்து நாட்டுக்காக தனிப்பட்ட முறையில் பெரும் தியாகத்தை செய்தார். இவ்விதம் தியாகங்களை செய்த இந்த நல்ல மனிதரை நிச்சயம் மக்கள் தேர்தல் அன்று மறந்து விடமாட்டார்கள்.
சரத் பொன்சேகா வாய்க்கு வந்தபடி எவ்வித முன்யோசனையும் இன்றி, வாக்குறுதிகளை தனது தேர்தல் விஞ்ஞாபனத்தில் மக்களுக்கு கொடுத் திருக்கிறார். பார்ப்பதற்கு இந்த வாக்குறுதிகள் நன்றாக இருந்தாலும் இந்த வாக்குறுதிகள் அனைத்தும் போலியானவை, நிறைவேற்ற முடியாதவை என்பதை மக்கள் அனுபவரீதியில் புரிந்துகொள்வார்கள்.
எங்கள் ஜனாதிபதி மஹிந்த ராஜபக்ஷ என்றுமே நிறைவேற்ற முடியாத போலி வாக்குறுதிகளை அளித்தது மில்லை, அளிக்கப் போவதுமில்லை. ஜனாதிபதி அவர்களின் முதலாவது மஹிந்த சிந்தனை என்ற தேர்தல் விஞ்ஞாபனத்தில் 4 ஆண்டுகளுக்கு முன்னர் அளித்த வாக்குறுதிகளில் ஏற்கனவே 75 சதவீதமானவை நிறைவேற்றப்பட்டுள்ளன. யுத்தம் நடந்து கொண்டிருந்த போதிலும் எங்கள் நாட்டின் தலைவர் தான் அளித்த வாக்குறுதிகளை இதுவரை நிறைவேற்றியிருக்கிறார். இப்போதும் நிறைவேற்றிக் கொண்டிருக்கிறார்.
இப்போது கட்சி விட்டு கட்சி பாயும் பச்சோந்திகளின் எண்ணிக்கை ஒன்று இரண்டாக அதிகரித்திருக்கின்ற போதிலும் இந்த பச்சோந்திகளுக்கு மக்கள் மத்தியில் எவ்வித ஆதரவும் இல்லை என்பதனால் அவர்களின் கட்சி மாற்றம் ஜனாதிபதிக்கு எந்த வகையிலும் பாதிப்பை ஏற்படுத்தப் போவதில்லை. ஆயினும் இந்த பச்சோந்திகளை பார்த்து ஆத்திரமடையும் மக்கள் அவர்களை முற்றாக நிராகரித்து அவர்களின் அரசியல் வாழ்க்கையை நிரந்தரமாக அஸ்தமிக்கச் செய்துவிடுவார்கள் இதில் எவ்வித ஐயமும் இல்லை.

இந்த அரசியல் அரங்கில் எத்தனை துஷ்டர்கள் இருந்தாலும் இறுதி வாள்வீச்சில் துஷ்டர்களை வெட்டி வீழ்த்திவிட்டு, வெற்றி இலக்கை ஜனவரி 26ந் திகதி அன்று எங்கள் ஜனாதிபதி மஹிந்த ராஜபக்ஷ அவர்கள் அடைவதை எந்தவொரு தீயசக்தியினாலும் தடுத்துவிட முடியாது. அன்றிலிருந்து அடுத்த 6 ஆண்டு காலத்திற்கு ஜனாதிபதி அவர்கள் செங்கோல் ஆட்சியை புரிந்து மக்களின் வாழ்க்கையில் ஒளிமயமான எதிர்காலத்தை பிரகாசிக்க செய்வார் என்பதில் எவரும் ஐயம் கொள்ளலாகாது.
26ந் திகதியன்று நடைபெறும் ஜனாதிபதி தேர்தல் ஜனாதிபதி மஹிந்த ராஜபக்ஷவுக்கும் பொன்சேகாவுக்கும் இடையில் நடைபெறும் ஒரு போட்டியாகும். இவ்விருவரைப் பற்றி பிரஸ்தாபிப்பதை விட இது வெற்றிலைக்கும் அன்னப் பறவைக்கும் இடையிலான போட்டி என்று கூறினாலும் அது பிழையல்ல. இப்போது நாம், இவ்விரண்டு தேர்தல் சின்னங்களின் குணாதிசயங் களைப் பற்றி சற்று சிந்திப்போம்.
வெற்றிலை தமிழ் மக்களுக்கும் சிங்கள மக்களுக்கும் ஒரு மங்களகரமான புனித சின்னமாக கருதப்படுகிறது. வெற்றிலையை வீட்டுக்கு எடுத்து வந்தால், தனலட்சுமியை வீட்டுக்கு அழைத்து வருகிறோம் என்று பொருள்படும். அத்துடன் வெற்றிலை ஒரு தெய்வீக சாதனமாகவும், கருதப்படுகிறது. அதனால் தான் தமிழ் மக்கள் குறிப்பாக இந்துக்களின் ஆலயங்களில் பூசைக்கு வெற்றிலை, தேங்காய், வாழைப்பழம் போன்ற முக்கிய பொருட்களுக்கு முதலிடம் அளிக்கப்படுகிறது. 
அதுமட்டுமல்ல, வெற்றிலை வயது கூடியவர்களுக்கும், பெற்றோர், மாமன்மார் போன்ற எமது பெரும் மதிப்புக்கு பாத்திரமான வர்களுக்கும் புத்தாண்டு தினத்தில் கொடுத்து, அவர்களின் ஆசீர்வாதத்தை பெறுவதற்கும் உதவுகிறது. சிங்களவர்கள், குறிப்பாக பெளத்தர்கள் வெற்றிலைக்கு தங்கள் வாழ்க்கையில் முதலிடம் அளித்துள்ளார்கள்.
தங்கள் வீட்டுக்கு வரும் விருந்தினர்களை சிங்கள மக்கள் பாரம்பரியமாக வெற்றிலை செப்பை கொடுத்தே மகிழ்ச்சியாக வரவேற்பார்கள். அதுமட்டுமல்ல, முக்கிய தினங்களில் சிறுவர்கள், பெரியவர்களுக்கு ஒரு கை வெற்றிலையை கொடுத்து, அவர்களின் காலில் விழுந்து ஆசீர்வாதத்தை பெறுவதையும் நாம் கண்டிருக்கிறோம்.
இத்தகைய மங்களகரமான வெற்றிலை எமது மக்களுக்கு குறிப்பாக வயது முதிர்ந்தவர்களுக்கு சப்பி, சுவைத்து, புத்துணர்வை பெறுவதற்கும் உதவுகிறது. இதனால் தான், நாட்டின் எந்தவொரு சில்லறை அல்லது சிறிய பெட்டிக் கடைகளில் கூட வெற்றிலைக்கூறு விற்கப்படுவதை நீங்கள் நிச்சயம் அவதானித்திருப்பீர்கள். வயிறாற சாப்பிட்ட பின்னர் எமது நாட்டில் சகல இன மக்களுமே பல்வேறு வாசனைத் திரவியங்கள் கலந்த வெற்றிலையை சப்பி, பூரண திருப்தி அடைவதும் உண்டு.
அடுத்ததாக, சாந்த சொரூபியைப் போன்று காட்சியளிக்கும் வெள்ளை நிற அன்னப் பறவையைப் பற்றி சற்று ஆராய்வோம். அன்னப் பறவை பார்ப்பதற்கு அப்பாவியைப் போன்று அழகாக காட்சியளித்தாலும், நயவஞ்சக குணத்தைக் கொண்ட ஒரு கொடிய பறவை. 
அது தான் அதிகமாக இருக்கும் நீர்த்தேக்கங்கள், வாவிகள், குளங்களில் உள்ள தண்ணீரையே நம்பி வாழும் தன்னுடைய சகாக்கள் அல்லது நண்பர்கள் போல் மதிக்க வேண்டிய மீன்கள், தவளைகள் போன்ற அப்பாவி உயிரினங்களை தனது கபடத் தனத்தினால் அவை ஆபத்து வரும் என்று எதிர்பார்க்காத சூழ்நிலையில் லபக்கென்று கொத்தி அவற்றை விழுங்கிவிடும் கொடிய உள்ளத்தைக் கொண்டிருக்கிறது. 
அதுமட்டுமல்ல, அன்னப் பறவை, காகத்தைப் போன்று தனது இனத்தைச் சேர்ந்தவர்களுடன் மகிழ்ச்சியோடு கூட்டாக வாழும் நற்பண்பும் இல்லை. எங்காவது ஒரு இடத்தில் உணவு இருப்பதை அவதானிக்கும் காகம் தனியாக சென்று சாப்பிடுவதை பார்த்திருக்கிaர்களா? உணவை கண்டவுடன் காகம் கத்தி தனது சுற்றத்தாரையும் அழைத்து சமபங்கு போட்டு அந்த உணவை உண்டு மகிழும் பரோபகார குணத்தை கொண்டுள்ளது.
ஆனால், அன்னப் பறவை அப்படி செய்கிறதா? அன்னப் பறவை பாலில் தண்ணீர் கலந்திருந்தாலும், தண்ணீரை விலக்கி விட்டு பாலை மட்டும் குடிக்கும் குள்ளநரியைப் போன்ற ஒரு தந்திரமான பறவையாகும்.
இவ்விதம் அன்னப் பறவையைப் போன்ற சுயநலமும், தந்திரமும், குள்ளத்தனமும் கூட்டுச் சேர்ந்திருக்கும் ஒரு கதாபாத்திரமே எதிர்க்கட்சியின் வேட்பாளராகும், சுமார் 4 ஆண்டுகளுக்கு முன்னரே இராணுவத்திலிருந்து இளைப்பாற வேண்டிய நிலையிலிருந்த, இந்த மனிதரை எங்கள் ஜனாதிபதி அவர்கள், கருணை காட்டி, அவரது சேவைக்காலத்தை நீடித்ததுடன், ஜெனரல் அந்தஸ்துக்கு அவருக்கு பதவி உயர்வையும் வழங்கினார். 
இவை அனைத்திற்கும் அவர் துரோகச் செயல்களின் மூலம் தனது (6ம் பக்கத் தொடர்...) நன்றிக் கடனை ஜனாதிபதிக்கு இன்று செலுத்துகிறார். இத்துடன் நின்றுவிடா மல், ஒரு பெரும் விருட்சமாக விளங்கும் ஜனாதிபதி அவர்களுடன், நேற்று முளை த்த காளானைப் போன்று, சவால் விட்டு போட்டியிடும் அளவுக்கு அகங் காரமும், பேராசையும் கொண்ட இந்த எதிர்க்கட்சி பொது வேட்பாளருக்கு நிச்சயம் 26ந் திகதியன்று மூக்குடையப் போகிறது.

கடந்த சனிக்கிழமை அலரிமாளிகையில் மேல் மாகாண ஆளுநர் அலவி மெள லானா தலைமையில் முஸ்லிம் இயக்கங் களைச் சேர்ந்த 10,000 க்கும் அதிகமான, சமூகத்தில் கெளரவமான நிலையிலி ருக்கும் பெரியார்களும் அரசியல் முக்கி யஸ்தர்களும், ஜனாதிபதி அவர்களுக்கு தங்கள் பேராதரவை தெரிவித்தார்கள். அப்போது உரையாற்றிய ஜனாதிபதி, இந்த நாட்டில் சிறுபான்மை என்று எவரும் இல்லை. 
தாய்நாட்டின் மீது அன்பு செலுத் துபவர்கள் ஒரு அணியிலும், தாய் நாட்டுக்கு துரோகம் செய்பவர்கள் மற் றைய அணியிலும் இருக்கிறார்கள். பாரம்பரியமாக துரோகம் இழைக்காத நம்பிக்கைக்குரிய வகையில் இஸ்லாம் கூறுவதைப் போன்று, நற்பண்புகளை தங்கள் வாழ்க்கையில் கடைப்பிடிக்கும் முஸ்லிம் சகோதரர்களின் பேராதரவு எனக்கு கிடைத்திருப்பது நான் பெற்ற பாக்கியம் என்று கூறினார்.
அதையடுத்து, அங்கு குழுமியிருந்தவர் கள் ஜனாதிபதிக்கு தங்கத்தினால் செய் யப்பட்ட ஒரு வெற்றிலைச் சின்னத்தை அன்பளிப்புச் செய்தனர்.

எங்கள் நவீன கொயபல்ஸ் மங்களவின் திருகுதாளங்களைப் பற்றி கடைசியாக சொல்லாமல் விட்டால் எமது கடமையை நாம் சரியாக செய்து முடிக்கவில்லை என்று எங்களுடைய மனம் எப்போதும் உறுத்திக் கொண்டிருக்கும். இவர் லட்சோப லட்ச ரூபா பணத்தை தாரா ளமாக வீசி, இன்று ஜனாதிபதி அவர் களுக்கு எதிரான பிரசாரங்களை, நாசுக்காக செய்யும் நாசவேலையை மேற் கொண்டு வருகிறார். முச்சக்கரவண்டி சாரதிகள், மற்றும் பஸ், ரயில் பிர யாணிகள் மற்றும் பொது இடங்களில் மனநோயாளர்கள் போன்று நடித்து, வசைமொழிகளை அரசாங்கத்திற்கும் ஜனாதிபதி அவர்களுக்கும் எதிராக கொட்டித் தள்ளக் கூடியவர்களைத் தேடி, கண்டு பிடித்து, அவர்களுக்கு பணத் தையும் மதுவையும் கொடுத்து தனது இந்த பிரசாரத்தை மேற்கொண்டு பொதுமக்களை ஏமாற்றப் பார்க்கிறார்.
எங்கள் நாட்டின் மக்கள் இந்த நவீன கொயபல்ஸைப் போல் அல்ல மதி நுட்பம் மிக்கவர்கள் அவர்கள் இத் தகைய தந்திரங்களை நம்பி ஒரு நாளும் ஏமாற மாட்டார்கள்.
