போரதீவுப்பற்று முன்பள்ளிமாணவர்களின் கலை நிகழ்வு


(காரைதீவு குறூப் நிருபர்)
போரதீவுப்பற்று பிரதேச செயலகத்தின் ஏற்பாட்டில் றோஸ் சரிட்டீஸ் சிறிலங்கா நிறுவனத்தினரில் அனுசரணையுடன் பிரதேசத்திலுள்ள சகல முன்பள்ளி பாடசாலைகளை சேர்ந்த சிறார்களுக்கான களியாட்ட விழாவும் இராப் போசனமும் கடந்த சனிக்கிழமை மாலை, பிரதேச செயலாளர் உ. உதயசிaதர் தலைமையில், பழுகாமம் கண்டுமணி மஹா வித்தியாலய மைதானத்தில் நடைபெற்றது.
முன்பள்ளி சிறார்களின் கலைநிகழ்வுகளும், வான வேடிக்கைகளும், சிறுவர்கள் தாமாகவே பகிர்ந்துண்ணவென்று ஏற்பாடு செய்யப்பட்டிருந்த இரவுப் போசனமும் விழாவை மிகவும் குதூகலமாக்கியது.
முன்பள்ளிப் பாடசாலை மாணவர்களுக்கான பாலர் புத்தக கண்காட்சியொன்றும் றோஸ் சரிட்டீஸ் சிறிலங்கா நிறுவனத்தினரால் ஏற்பாடு செய்யப்பட்டிருந்தது குறிப்பிடத்தக்கது. கலந்துகொண்ட சுமார் 200 முன்பள்ளி சிறார்களுக்கான பாட நூல்களை றோஸ் சரிட்டீஸ் சிறிலங்கா நிறுவனத்தினர் இலவசமாக வழங்கி வைத்தனர்.
இந்நிகழ்வில் ரோஸ் சரிட்டீஸ் நிறுவனத்தின் பணிப்பாளர் அன்ரனி ரிச்சர்ட், நிர்வாக உத்தியோகத்தர் நா. பரசுராமன், நிகழ்ச்சித்திட்ட இணைப்பாளர் ச. ராஜீசன், முன்பள்ளி இணைப்பாளர் ச. நாகராஜா, கல்வி இணைப்பாளர் ந. ரவீந்திரன் அவர்களும், வெல்லாவெளி பிரதேச செயலகத்தின் கணக்காளர் சுகீஸ்வரன் மற்றும் கலாசார உத்தியோகத்தரும் PPDRO நிறுவனத்தின் தலைவரும் வேல்ட் விசன் நிறுவனத்தின் முன்பள்ளி இணைப்பாளரும், பழுகாமம் கண்டுமணி மஹா வித்தியாலய அதிபர் மற்றும் பெற்றோர்களும் நலன்விரும்பிகளும் கலந்துகொண்டனர்.
