கைதிகளுக்கு தொழிற்பயிற்சி அளித்துஅவர்களின் எதிர்கால வாழ்க்கை வளமாக்கப்படும்


பிறக்கும் போது மனிதன் ஒரு பாவமும் அறியாத அப்பாவி குழந்தையாக இருக்கின்றான். அவன் வளரும் சூழலே அவனை நல்லவனாக அல்லது தீய செயல்களில் ஈடுபடுபவ னாக மாற்றுகின்றது. 
இதனால் தான் பாரம்பரியமாக எமது மூதாதை யர் தங்கள் பிள்ளைகளை குருகுலத்தில் சேர்த்து அவர்களை நல் வழிப்படுத்தி, கல்வியை புகட்டும் அதேவேளையில் நற்குணசீலர்க ளாக பிள்ளைகளை வளர்த்து இறுதியில் அவர்களை சமூகத்திற்கு நேர்மையாக உழைக்கும் நல்ல பிரஜைகளாக உருவாக்குகிறார்கள்.
நாகரீக மோகத்தில் மூழ்கியிருக்கும் இன்றைய சந்ததியினர் குருகுலக் கல்வியைப் பற்றி சிறிதேனும் சிந்திக்காமல், தங்கள் பிள்ளைகளை ஆடம்பரமான பெரிய பாடசாலைகளிலும் ஆங்கில மொழிமூலம் கல்வி புகட்டும் இன்ரநஷனல் என்று செருக்கோடு அழைக்கப்படும் சர்வதேச பாடசாலைகளில் இலட்சக்கணக்கான பணத்தை விரயம் செய்து, கல்வி கற்பிக்கிறார்கள். 
இந்த பாடசாலைகளில் அவர்களு க்கு நல்ல கல்வியை பெற்றுக்கொள்ளக் கூடியதாக இருந்தாலும், அவர்களுக்கு நற்பண்புகளோ, மனிதர்களுக்கு இருக்க வேண்டிய கருணை உள்ளத்தையோ வளர்ப்பதற்கு எந்தவித நடவடிக்கைக ளும் எடுக்கப்படுவதில்லை. அங்கு ஆன்மீக வாழ்க்கையின் முக்கி யத்துவம் பற்றி அதிகளவில் கற்றுக்கொடுப்பதும் இல்லை.
இதனால் இத்தகைய பாடசாலைகளிலிருந்து கல்வி கற்று வெளியேறு பவர்களுக்கு சமூகத்தில் அந்தஸ்துடைய உயர் பதவிகளை பெறக் கூடிய நல்ல கல்வி கிடைத்தாலும் அவர்கள் தங்கள் பெற்றோ ரையோ முதியவர்களையோ மதித்து நடக்கும் நற்பண்புகளை அந் தளவுக்கு கற்றுக்கொள்வதில்லை.
இதுவும் பெரிய பாடசாலைகளில் கல்வி கற்கும் பிள்ளைகளில் ஒரு சாரார் தங்கள் பெற்றோர் சமூகத்தில் மிகவும் மதிக்கப்படுபவர்களாக வும், உயர் பதவிகளில் இருந்தாலும் சில சமூகவிரோத செயற்பாடுக ளில் ஈடுபடுவதற்கு தயக்கம் காட்டுவதில்லை. இவர்களில் சிலர் மது போதைக்கும் போதைவஸ்துக்களுக்கும் அடிமையாகியும், போதை வஸ்துக்களை பணம் கொடுத்து வாங்குவதற்காக திருட்டுத் தொழி லில் பணம் சம்பாதித்தும் தங்கள் பெற்றோருக்கும், தங்களுக்கும் அவப்பெயரை பெற்றுக் கொடுத்து, இறுதியில் தங்கள் வாழ்க் கையை சீர்குலைத்துக் கொள்கிறார்கள்.
இவர்களே பிற்காலத்தில் குற்றவாளிகளாக மாறி நீதிமன்றங்களினால் தண்டிக்கப்பட்டு சிறைக்கைதிகளாகவும், வேதனை அனுபவித்துக் கொண்டிருக்கின்றார்கள். 
இத்தகைய பிரச்சினைகளுக்கு சுமுகத் தீர்வை காண்பதற்காக மஹிந்த சிந்தனை எண்ணக்கருவில் சிறைச் சாலைகள் குற்றமிழைத்தவர்களை தண்டிப்பதற்காக மட்டுமன்றி அவர்களுக்கு புனர்வாழ்வு அளித்து மீண்டும் நற்பண்புகளை புகட்டி அவர்களை நல்ல பிரஜைகளாக சமூகத்தில் சேர்ந்து கொள் வதற்கு நடவடிக்கை எடுக்கப்படும் என்ற வாக்குறுதி அளிக்கப் பட்டுள்ளது.
இதற்கமைய சாதாரண சிறைக்கைதிகள் மட்டுமன்றி, ஆயுதம் தூக்கி தனிநாடு கோரி யுத்தம் செய்த எல்.ரி.ரி.ஈ. யைச் சார்ந்த இளைஞர் கள் மற்றும் யுவதிகளுக்கும் அரசாங்கம் மன்னிப்பு அளித்து அவ ர்களுக்கு புனர்வாழ்வை அளிக்கும் அதேவேளையில் தொழிற் பயி ற்சிகளையும் கொடுத்து மீண்டும் நல்ல பிரஜைகளாக சமூகத்தில் வாழ்வதற்கு ஒரு சந்தர்ப்பத்தை அளித்து வருகிறது.
புனர்வாழ்வு மற்றும் சிறைச்சாலை சீர்திருத்த அமைச்சு மஹிந்த சிந் தனை எண்ணக்கருவை நடைமுறைப்படுத்தும் முகமாக 10 ஆயிரம் சிறைக் கைதிகளுக்கு தொழிற் பயிற்சி அளிக்கும் பாரிய திட்டம் ஒன்றை இப்போது நடைமுறைப்படுத்தி வருகிறது. கண்டி போகம் பர சிறைச்சாலையில் இவ்வமைச்சு இளைஞர் விவகார மற்றும் செயற்றிறன் அபிவிருத்தி அமைச்சுடன் இணைந்து இந்த தொழிற் பயிற்சி திட்டத்தை அமுலாக்கி வருகிறது.
முதலாவது தொழிற் பயிற்சி போகம்பர சிறைச்சாலையில் மேற்கொள் ளப்படும். தச்சுத் தொழில், மேசன் தொழில், கட்டட நிர்மாணம், நீர்க் குழாய்களை பொருத்துதல், மின்சார இணைப்புக்கான வயர்களை பொருத்துதல், கைப்பணிப்பொருட்களை தயாரித்தல், தையல் தொழில், உருக்கு வேலைகள் உட்பட பலதரப்பட்ட தொழிற் பயிற்சிகள் சிறைக்கைதிகளுக்கு கொடுக்கப்படுகின்றன.
இவர்கள் பயிற்சிகளை முடித்துக் கொண்டு சமூகத்தில் மீண்டும் நல்ல பிரஜைகளாக சேர்ந்து கொள்வதற்கு முன்னர் அவர்களுக்கு தொழிற் பயிற்சி பெற்றிருப்பதற்கான சான்றிதழ்களும் கொடுக்கப்படும். அதை யடுத்து இவ்விரு அமைச்சுக்களின் அனுசரணையுடன் சிறையிலிரு ந்து விடுவிக்கப்படுபவர்களுக்கு அரசாங்க, தனியார் துறைகளில் வேலை வாய்ப்புக்களை பெற்றுக்கொள்வதற்கும் உதவிகள் செய்யப் படும்.
தாங்கள் பெற்ற தொழிற் பயிற்சியை பயன்படுத்தி சுய வேலைவாய்ப் புக்களை ஆரம்பிக்க விரும்புபவர்களுக்கும் அரசாங்கம் வங்கிகள் மூலம் சலுகை அடிப்படையில் கடன் பெற்றுக்கொடுப்பதற்கும் நட வடிக்கைகளை எடுக்கும்.
இதன் மூலம் எங்கள் நாட்டில் குற்றச் செயல்களில் ஈடுபடுபவர்களின் எண்ணிக்கையை பெருமளவில் குறைத்து தாய்நாட்டை மற்றவர்க ளுக்கு தீங்கிழைக்காத நல்லவர்கள் வாழும் ஒரு சொர்க்கபூமியாக மாற்றுவதற்கு ஜனாதிபதி மஹிந்த ராஜபக்ஷ அவர்கள் எடுத்து வரும் நற்பணிகள் உன்னத வெற்றியடையும் என்று நாம் அசை யாத நம்பிக்கை கொண்டிருக்கலாம்.
