எபிரணாப் முகர்ஜp, ப.சிதம்பரம் இடையே சமரசம் பிரச்சினை முடிவுக்கு வந்ததாக இருவரும் கூட்டாக அறிவிப்பு


ஸ்பெக்ட்ரம் விவகாரத்தில் மத்திய அமைச்சர் பிரணாப் முகர்ஜி – ப. சிதம்பரம் இடையே சமரசம் ஏறபட்டுள்ளது. பிரச்சினை முடிவுக்கு வந்ததாக, இருவரும் கூட்டாக அறிவித்தனர்.
2 ஜி ஸ்பெக்ட்ரம் ஊழல் விவகாரத்தில், மத்திய நிதி மந்திரி பிரணாப் முகர்ஜி உள்துறை மந்திரி ப. சிதம்பரம் ஆகியோர் இடையே கருத்து வேறுபாடு ஏற்பட்டு இருப்பதாக தகவல் வெளியானது.
இந்த விவகாரத்தில் நிதித்துறை அமைச்சு சார்பில் கடந்த மார்ச் மாதத்தில் பிரதமர் அலுவலகத்துக்கு அனுப்பி வைக்கப்பட்ட கடிதமே, இந்த பிரச்சினைக்கு காரணம். ஸ்பெக்ட்ரம் ஒதுக்கீட்டை ஏல முறையில் ஒதுக்கீடு செய்யும்படி அப்போதைய நிதி மந்திரியான ப. சிதம்பரம் வற்புறுத்தி இருந்தால் அரசுக்கு இழப்பு ஏற்பட்டு இருக்காது என்பதே அந்த கடிதத்தின் சாராம்சம் ஆகும்.
இந்த கடிதம் வெளியானதை தொடர்ந்து பா. ஜனதா மற்றும் எதிர்க் கட்சி தலைவர்கள், உள்துறை மந்திரி ப. சிதம்பரம் பதவி விலக வேண்டும் என்று வற்புறுத்தி வருகிறார்கள். அதைத் தொடர்ந்து டில்லி அரசியலில் பரபரப்பு ஏற்பட்டது. இந்த நிலையில் பிரணாப் முகர்ஜி, ப. சிதம்பரம் இருவரும் பிரதமர் மன்மோகன் சிங்கை சந்தித்து பேசுவார்கள் என்று எதிர்பார்க்கப்பட்டது.
ஆனால் ப. சிதம்பரம் மட்டுமே பிரதமரை சந்தித்துப் பேசினார். பிரணாப் முகர்ஜி தனது நிலையை விளக்கி பிரதமருக்கு 4 பக்க கடிதம் ஒன்றை அனுப்பி வைத்தார். இதேபோல் சோனியாவுக்கும் அவர் கடிதம் அனுப்பினார்.
இந்த நிலையில் நேற்று முன்தினம் இரவில் கொல்கத்தாவில் இருந்து டில்லி திரும்பிய பிரணாப் முகர்ஜியை சமாதானப்படுத்த காங்கிரஸ் தலைவர்கள் முயற்சி மேற்கொண்டனர். பவன்குமார் பன்சால், நாராயணசாமி உட்பட 3 மத்திய மந்திரிகள் பிரணாப் முகர்ஜியை சந்தித்து சமாதானப்படுத்த முயன்றனர். நள்ளிரவில் பிரணாப் முகர்ஜி வீட்டில் நடைபெற்ற இந்த சந்திப்பில் உடனடியாக எந்த முடிவும் எட்டப்படவில்லை. ஏற்கனவே பிரணாப் முகர்ஜியின் அலுவலகத்தில் ஒட்டு கேட்கும் கருவிகளை பொருத்தியதாக கூறப்பட்ட விவகாரத்திலும், உள்துறை மந்திரி ப. சிதம்பரத்துடன் அவருக்கு கருத்து வேறுபாடு இருந்ததாக கூறப்பட்டது. அதைத் தொடர்ந்து ஸ்பெக்ட்ரம் விவகாரத்திலும் கடந்த ஒரு வாரமாக இருவருக்கும் இடையே இழுபறி நீடித்ததால் இரு மந்திரிகளில் ஒருவர் ராஜினாமா செய்யலாம் என்றும் டில்லி அரசியல் வட்டாரத்தில் பரபரப்பாக பேசப்பட்டது.
ஆனால், காங்கிரஸ் தலைவர் சோனியா இந்த பிரச்சினைக்கு உடனடியாக சுமுக தீர்வு காண்பதற்கு நேற்று முன்தினம் முயற்சிகளை மேற்கொண்டார். இது தொடர்பாக அவர் மூத்த தலைவரான இராணுவ மந்திரி ஏ. கே. அந்தோனி மற்றும் அவருடைய அரசியல் ஆலோசகர் அகமது பட்டேல் ஆகியோருடன் ஆலோசனை நடத்தினார். இந்த கூட்டத்தின் பின்னர் பிரணாப் முகர்ஜியும் கலந்துகொண்டார்.
கடந்த மூன்று நாட்களில் பிரணாப் முகர்ஜி சோனியாவை சந்தித்துப் பேசுவது இது 3 வது முறையாகும். கடந்த செவ்வாய்க்கிழமை அன்றும் இந்த பிரச்சினையில் அவர்கள் இருவரும் சந்தித்து பேசினார்கள். அதேபோல் உள்துறை மந்திரி ப. சிதம்பரமும் செவ்வாய்க்கிழமை அன்று சோனியாவை சந்தித்து பேசியது குறிப்பிடத்தக்கது.
பிரணாப் முகர்ஜியுடன் ஆலோசனை நடத்துவதற்கு முன்பாக சபாநாயகர் மீரா குமாரையும் சோனியா சந்தித்துப் பேசினார். சபாநாயர் வீட்டில் நடந்த இந்த சந்திப்பு 40 நிமிடங்கள் நீடித்தது. அவர்களுக்கு இடையே நடைபெற்ற பேச்சுவார்த்தை விவரம் வெளியிடப்படவில்லை என்றாலும் இது மரியாதை நிமித்தமான சந்திப்பு என்று பின்னர் அறிவிக்கப்பட்டது.
பிரதமருடன் இரு மந்திரிகளும் சந்திப்பு
இந்த நிலையில் நேற்று மாலை புதிய திருப்பமாக பிரணாப் முகர்ஜி ப. சிதம்பரம் இருவரும் பிரதமர் மன்மோகன் சிங்கை அவருடைய வீட்டில் சந்தித்து பேசினார்கள்.
கடந்த ஒரு வாரத்திற்கு முன்பாக இந்த பிரச்சினை வெடித்தபின் இரு மந்திரி களும் நேருக்கு நேர் சந்தித்துக் கொள்வது இதுவே முதல் முறை என்பது குறிப்பிடத்தக்கது.
பிரதமர் மன்மோகன் சிங்குடன் நடைபெற்ற சந்திப்புக்குப்பின், இந்த பிரச்சினைக்கு சுமுக தீர்வு காணப்பட்டது. பின்னர் மத்திய மந்திரி பிரணாப் முகர்ஜியும் ப. சிதம்பரமும் கூட்டாக நிருபர்களை சந்தித்தனர்.
அப்போது அறிக்கை ஒன்றை வாசித்த பிரணாப் முகர்ஜி ஸ்பெக்ட்ரம் விவகாரத்தில் பிரதமருக்கு அனுப்பிய கடிதம் குறித்து விளக்கம் அளித்தார். அந்த அறிக்கையில் கூறப்பட்டு இருப்பதாவது :-
2011 ஆம் ஆண்டு ஜனவரி மாதத்தில் ஸ்பெக்ட்ரம் விவகாரத்தில் ஏராளமான தகவல்கள் ஊடகங்களில் வெளியாகி வந்தன. எனவே பல்வேறு அரசு பிரதிநிதிகளின் பயன்பாட்டுக்காக உண்மை விவரங்கள் அடங்கிய குறிப்பு ஒன்றை தயாரிப்பது என்று முடிவு எடுக்கப்பட்டது. அனைத்து அமைச்சகங்களின் பின்னணியில் அதிகாரிகள் குழுவினர் தயாரித்த குறிப்புதான் பிரதமர் அலுவலகத்துக்கு கடந்த மார்ச் மாதம் 25 ஆம் திகதி அனுப்பி வைக்கப்பட்டது.
உண்மையில் நடைபெற்ற பின்னணி தகவல்களை தவிர அந்த கடிதத்தில் இடம்பெற்றுள்ள கருத்துகள் மற்றும் விளக்கங்கள் எனது கருத்துகளை பிரதிபலிப்பவை அல்ல. தொலைதொடர்பு துறை ஒழுங்கு முறை ஆணையம் (டிராப்) வற்புறுத்தியபடி ஸ்பெக்ட்ரம் ஒதுக்கீட்டில் 2003 அக்டோபரில் அரசு கடைப்பிடித்த கொள்கைதான் 2007 - 2008 ஆம் ஆண்டிலும் கடைப்பிடிக்கப்பட்டது. இவ்வாறு அந்த அறிக்கையில் கூறப்பட்டுள்ளது.
உடனடியாக நிருபர்களிடம் பேசிய ப. சிதம்பரம் பிரணாப் முகர்ஜியின் அறிக்கை குறித்து மகிழ்ச்சி தெரிவித்தார். ‘பிரணாப்பின் அறிக்கையை ஏற்றுக் கொள்கிறேன். எங்களைப் பொறுத்தவரை இந்த விவகாரம் ஷிநிதீlழி வந்து விட்டது’ என்று சிதம்பரம் தெரிவித் தார்.
பேட்டியின் போது மத்திய மந்திரி கபில்சிபலும் உடன் இருந்தார்.
இப்பிரச்சினைக்கு சுமுக தீர்வு ஏற்பட்டதைத் தொட்ரந்து பிரதமர் மன்மோகன் சிங்கை காங்கிரஸ் தலைவர் சோனியா காந்தியை சந்தித்தார். டெல்லி ரேஸ்கோர்ஸ் ரோட்டில் உள்ள பிரதமர் இல்லத்தில் சந்திப்பு நடைபெற்றது.
