காவிரியிலிருந்து தண்ணீர் திறந்து விடும் உத்தரவை மீளப் பெற முடியாது

கர்நாடக தலைவர்களின் கோரிக்கையை பிரதமர் நிராகரித்தார்
பிரதமர் மன்மோகன் சிங்கை கர்நாடகத் தைச் சேர்ந்த பா.ஜனதா காங்கிரஸ் எம்.பி.க்கள் சந்தித்து பேசினார்கள். அப்போது தமிழகத்திற்கு தண்ணீர் திறந்து விடவேண்டும் என்ற உத்தரவை மீளப் பெற பிரதமர் மறுத்துவிட்டார்.
தமிழகத்திற்கு காவிரியில் வினாடிக்கு 9 ஆயிரம் கன அடி வீதம் தண்ணீர் திறந்து விடுமாறு காவிரி நதி நீர் ஆணையம் உத்தரவிட்டது. கர்நாடகத்தில் வறட்சி நிலவுவதாக கூறி காவிரி நீரை திறந்துவிட கர்நாடகம் மறுத்தது.
இது தொடர்பாக தமிழ்நாடு தாக்கல் செய்த மனுவை விசாரித்த சுப்ரீம் கோட்டு, தமிழகத்திற்கு காவிரியில் இருந்து உடனே தண்ணீரை திறந்து விடும்படி உத்தரவிட்டது. அதன்படி கடந்த 29ம் திகதி நள்ளிரவு முதல் தமி ழகத்திற்கு காவிரித் தண்ணீரை கர்நாடகம் திறந்து விட்டுள்ளது. இதை கண்டித்து கர்நாடகத்தில் பல்வேறு கன்னட அமைப்பு கள் போராட்டம் நடத்தி வருகின்றன.
இந்த நிலையில் கர்நாடக பா.ஜனதா கட்சியின் அகில இந்திய பொதுச் செயலாளர் அனந்தகுமார் தலைமையில் பிரதமர் மன்மோகன் சிங்கை 16 எம்.பி.க்கள் சந்தித்து கோரிக்கை மனு கொடுத்தனர். 
இந்த சந்திப்பு சுமார் 1/2 மணி நேரம் நீடித்தது. இந்த சந்திப்புக்குப் பின் அனந்தகுமார் நிருபர்களிடம் கூறும் போது காவிரி அணைகளில் உள்ள தண்ணீர் கர்நாடகத்தின் தேவைக்கு போதாது. இந்த சூழ்நிலையில் தமிழகத்திற்கு தண்ணீர் தர இயலாது என்று தெரிவித்தோம். தமிழகத்திற்கு தண்ணீர் திறந்து விட்டுள்ளதால் காவிரி அணைகளில் உள்ள தண்ணீர் காலியாகி வருகிறது.
இதனால் கர்நாடக விவசாயிகள் பாதிக்கப் படுவார்கள். குடிநீருக்கும் பிரச்சினை ஏற்படும் என்றும் பிரதமரிடம் எடுத்துக் கூறினோம். எனவே, காவிரி நதி நீர் ஆணைய உத்த ரவை உடனடியாக வாபஸ் பெற வேண் டும் என்று பிரதமரிடம் வலியுறுத்தினோம் என்று தெரிவித்தார்.
காவிரி நீர் பிரச்சினை தொடர்பாக டில்லியில் பிரதமர் மன்மோகன் சிங்கை கர்நாடகத்தைச் சேர்ந்த மத்திய மந்திரிகள் எஸ்.எம். கிருஷ்ணா, மல்லிகார்ஜூனய்யா, கே.எச். 
முனியப்பா ஆகியோர் சந்தித்து பேசினர். பருவமழை சரியாக பெய்யாததால் அணைகளின் நீர் மட்டமும் குறைவாக உள்ளது. இந்த சூழ்நிலையில் தமிழகத்திற்கு காவிரியில் செப்டெம்பர் 20ம் திகதியில் இருந்து ஒக்டோபர் 15ம் திகதி வரை தினசரி 9 ஆயிரம் கன அடி தண்ணீர் திறந்து விடுமாறு தாங்கள் (பிரதமர்) உத்தரவிட்டுள் Zர்கள். அந்த உத்தரவை மறுபரிசீலனை செய்ய வேண்டும் என்று கோரினர்.
இந்த சந்திப்புக்குப் பின் மத்திய மந்திரி மல்லிகார்ஜூன் கார்கே நிருபர்களிடம் கூறும் போது காவிரி நீர் பிரச்சினை மிகவும் தீவிரமாக உள்ளது. அதனால் இந்த பிரச்சினையை முடிந்த வரை விரைவாக முடித்து கொடுக்குமாறு நாங்கள் பிரதமரிடம் கூறியுள்ளோம் என்றார்.
கர்நாடக பா.ஜனதா எம்.பி.க்கள் மற்றும் மத்திய மந்திரிகள் விடுத்த கோரிக்கையை பிரதமர் மன்மோகன் சிங் நிராகரித்து விட்டார். இது பற்றி மத்திய நீர்ப்பாசன துறை மந்திரி பவன்குமார் பன்சால் கூறியதாவது:
இருதரப்பினருமே பிரதமர் தனது உத்தரவை நிறுத்தி வைக்க வேண்டும் என்று தெரிவித்தனர். காவிரி ஆணையம் பிறப்பித்த உத்தரவை பிரதமர் மாற்றி அமைக்க இயலாது. இது பிரதமர் பிறப்பித்த உத்தரவு அல்ல. காவிரி ஆணையம் பிறப்பித்த ஆணை. இந்த உத்தரவில் மாற்றம் செய்ய வேண்டுமானால் மீண்டும் காவிரி ஆணையம் கூடி தான் முடிவு செய்ய வேண்டும். இதை அவர்களிடம் பிரதமர் தெளிவுபடுத்தினார்.
அதேநேரம் இரு மாநில நலன்களை கவனத்தில் கொண்டு தேவையான நடவடிக்கை எடுக்கப்படும் என்று பிரதமர் உறுதி கூறினார். அடுத்த கட்டமாக சம்பந்தப்பட்ட மாநிலங்களுடன் கலந்து காவிரி கண்காணிப்பு குழு தனது கருத் தைத் தெரிவிக்கும். அது ஏற்கப்படாவிட்டால் மீண்டும் காவிரி ஆணையம் கூட்டப்படும் என்றார்.
காவிரி ஆணைய கூட்டம் இம்மாதம் 15ம் திகதிக்குள் நடைபெறுமா என்று கேட்டதற்கு திகதி முடிவாகவில்லை என்று பவன்குமார் பன்சால் தெரிவித்தார்.
