நடிகர் வீட்டில் கல்வீச்சு


சென்னை சாலி கிராமத்தில் உள்ள நடிகர் விஜய் வீட்டில், நள்ளிரவில் மர்ம நபர்கள் கற்கள் வீசியது குறித்து பொலிஸார் விசாரித்து வருகின்றனர். விரு கம்பாக்கம் பகுதி, சாலி கிராமம் பாஸ்கர் காலனி 3வது தெருவில், நடிகர் விஜய் வீடு உள்ளது. 
தற்போது பெசன்ட் நகரில் குடும்பத்தோடு வசித்து வரும் விஜய், சாலி கிராமம் பகுதியில் உள்ள தனது வீட்டை வாடகைக்கு விட்டுள்ளார். அந்த வீட்டில், இசையமைப்பாளர் விஜய் அண்டனி வசித்து வருகிறார். 
இந்நிலையில் கடந்த திங்கட்கிழமை இரவு 1.30 மணயளவில் மர்ம நபர்கள், சாலி கிராமம் பகுதியில் உள்ள வீட்டினுள் கற்களை வீசியுள்ளனர். இரவில் கற்கள் வீசும சத்தம் கேட்ட நிலையில், பயம் அடைந்து புகார் தர முன்வரவில்லை என்று கூறப்படுகிறது. இது குறித்து கிடைத்த தகவலை அடுத்து, விருகம்பாக்கம் பொலிஸார் விசாரித்து வருகின்றனர்.
