வளர்ச்சியில் நிரந்தரம் தரும் &#39;தரம்!&#39;


நிர்வாகத்தின் புகழை நிரந்தரமாக உயர்த்திப் பிடிக்கும் தரம் பற்றிய விஷயங்களை அறிந்து கொள்ளலாம்.
வாழ்க்கையில் வளர்ச்சிக்கு அடிப்படை பண்பு, நிர்வாக, வளர்ச்சியின் அடிப்படை தரம், போட்டி மிகுந்த இந்த உலகத்தில் எல்லோரும் பொருளாதாரத்தை தக்க வைத்துக் கொள்ள நேரடியாகவோ, மறைமுகமாகவோ போட்டியில் தான் இருக்கிறார்கள். 
நாமும் நிர்வாகம் செய்ய விரும்பினால் நிச்சயம் பொருளாதாரத்தை நோக்கித்தான் இலக்கு அமைப்போம். நமது செயல்திட்டங்களை சரியாக நிறைவேற்றினால் அந்த இலக்கையும் அடைந்துவிடுவோம். 
ஆனால் நீடித்து நிற்க வேண்டுமானால் பல்வேறு உத்திகளை கையாள வேண்டும். அவற்றில் என்றும் கைவிடாமல் கடைப்பிடிக்க வேண்டிய முக்கியமான அம்சங்களில் ஒன்று உற்பத்திப் பொருளில் தரம்.
நாம் ஏற்கனவே பார்த்ததுபோல நிர்வாகத்தை ஸ்திரமாக நீடிக்கச் செய்வதற்குத்தான் பலமடங்கு கடின உழைப்பைத் தர வேண்டியது இருக்கும். ஆனால் முன்னேற்றம் என்பதற்காக குறுக்கு வழியை கடைபிடித்தால் நமது வளர்ச்சி வேகம்போலவே வீழ்ச்சியும் அதிரடியாகவே இருக்கும்.
உதரணமாக போட்டிகளை சமாளிப்பதற்காக தற்போதைய வியாபார உலகில் இலவச அறிவிப்புகள் வருகின்றன. ஒரு பொருளுக்கு மற்றொன்றை இலவசமாகக் கொடுப்பதும், குறிப்பிட்ட சதவீதம் தள்ளுபடி செய்வதும் அதிகரித்துள்ளன.
இதனால் வாடிக்கையாளர்கள் கவரப்படுவது இயல்புதான். அதனால் திடீரென்று நிறுவனத்தின் வளர்ச்சி அதிகமாக இருக்கும். ஆனால் அதேபோல உங்களின் போடியைச் சமாளிக்க மற்றொருவர் சலுகையை கூட்டி அறிவித்தால் வாடிக்கையாளர்கள் அந்தப் பக்கம் சாய்ந்து விடுவார்கள். அப்போது உங்கள் நிறுவனத்தின் வளர்ச்சிபடுத்துவிடும். பொருளாதார இழப்பும் அதிகமாக இருக்கும்.
இப்படி எதிர்மறையான மாற்று வழிகள் எல்லா நேரத்திலும் பலன்தராது, நிரந்தரமாக பெயரையும், புகழையும் ஈட்டித்தருவது தரமும், உபசரிப்பும்தான். உபசரிப்பு பற்றி நாம் ஏற்கனவே பார்த்துவிட்டோம்.
தரத்தைப் பொறுத்த அளவில் எந்த விதமான பின்னடைவும் இல்லாமல் பார்த்துக் கொள்ள வேண்டியது நிர்வாகியின் கடமை. உதாரணமாக சமையலுக்குப் பயன்படுத்தும் மசாலாப் பொடியில் மஞ்சளும், வத்தலும் மிக அத்தியாவசியமானது. 
பொருளாதார மாற்றத்தால் வத்தலின் விலை 2 மடங்காக உயர்ந்துவிட்டது. இதனால் மசாலா தயாரிப்புக்கு கூடுதல் செலவானது. விலையை ஏற்றாமல் கட்டுப்படியாகாத நிலை. இதைச் சமாளிக்க பாதி நநல்ல வத்தலும், பாதி பழைய வத்தலுமாக சேர்த்து மசாலா தயாரிக்க நிர்வாகி திட்டமிட்டார். 
சு¨வியல் பெருமளவு மாற்றம் தெரியவில்ல¨. இருந்தாலும் முன்பைவிட வாடிக்கையாளர்கள் குறையத் தொடங்கினார்கள். இதற்கு காரணம் தரத்தின் மாற்றம்தான். அதனால் ஏற்படும் பாதிப்புகள் வாடிக்கையாளர்களை வேறு தயாரிப்புகளுக்கு மாற வழி வகுத்துவிடுகிறது.
இதுபோன்ற சிக்கலான நிலை ஏற்பட்டாலும் நமது நிறுவனத் தயாரப்புப் பொருட்களின் தரம் மாறக் கூடாது. குறிப்பிட்ட அளவில் லாப சதவீதத்தைக் குறைத்துக் கொண்டாவது அதே தரத்தில் உற்பத்திப் பொருளைக் கொடுத்து வாடிக்கையாளரை நிலை நிறுத்திக் கொள்ள வேண்டும். பின்னர் சாதகமான சூழல் ஏற்படும்போது பொருளாதாரத்தை சீர்படுத்திக் கொள்ள திட்டமிட வேண்டும்.
அப்படி இல்லாமல் வெறும் லாப நோக்கை மட்டும் அடிப்படையாகக் கொண்டு செயல்பட்டால் வளர்ச்சி சீராக இருக்காது. நிரந்தரமாகவும் இருக்காது. எனவே தரம்தான் நிறுவனத்தின் வளர்ச்சியை நிரந்தரப்படுத்தும் என்பது நிர்வாகிகள் கவனத்தில் கொள்ள வேண்டிய ரகசியம்.
