வெளிப்படுத்தல் உருமாதிரிகளில் செயற்பாட்டு
தன்மையான மாற்றங்கள் தேவை



தட்ப வெப்பநிலை ஒழுங்கு முறையுடன் அபாயகரமான குறுக்கீட்டைத் தடுப்பதற்கும் சூழலுக்கான சர்வதேச சமவாயங்களின் இறுதி வரையான குறிக்கோள்களை எய்துவதற்கும் வெளிப்படுத்தல் உருமாதிரிகளில் செயற்பாடாற்றுத் தன்மையான மாற்றங்கள் கூடிய சீக்கிரத்தில் தேவைப்படுகின்றதென ரினிடாட் - ரொபாக்கோவில் நடைபெற்ற தட்ப வெப்பநிலை மாற்றம் சம்பந்தமான பொதுநலவாய வெளிநாட்டலுவல்கள் அமைச்சர்கள் கூட்டத்தில் நடைபெற்ற கலந்துரை யாடல்களின் போது வெளிநாட்ட லுவல்கள் அமைச்சர் ரோஹித போகெல்லாகம கூறினார்.
தணிப்பு மற்றும் ஏற்றபடி மாற்றி அமைத்துக் கொள்ளும் திறன்மீது அதிகரித்த நடவடிக்கைகளுக்கான பொறுப்புகளை உருவாக்குவதற்கு அபிவிருத்தியடையும் நாடுகளுக்கான நிதிப்பாய்ச்சல்களையும் உள்ளடக்கிய மேலதிக ஊக்குகைகளுக்கான தேவையைப்பற்றி அழுத்திக்கூறிய அவர், பொதுவானதும் ஆனால் வெவ்வேறு தரப்பட்ட பொறுப் புணர்வுகள் ஒரு முக்கிய கொள்கை.
சூழல் பாதுகாப்பிற்கு கரியமில பரிவர்த்தகம் ஓர் அவசிய செயற்பாடு. வெப்பமண்டல மழைவீழ்ச்சிக் காடு களுக்கு ஒரு கரியமில செயற்படுத்துமிறன் சக்தி ஒதுக்கப்பட வேண்டும்.
இரண்டாவது கடப்பாட்டுக் காலத்தில் சில நாடுகள் 1990ஆம் ஆண்டு மட்டத்திலிருந்து ஆகக்குறைந்தது 49 விகித கண்ணாடிக் கூட்டு வாயுக்களின் வெளிப்போக்கினைக் குறைக்க வேண்டும்.
அத்துடன் அவர்களது வாயு வெளிப்போக்கு மொத்தக் குறை ப்பானது சாரித்திரிய கடமைப்பாடு என்னும் அடிப்படை கடன் மற்றும் அபிவிருத்தி அடைந்து வரும் நாடு களின் தேவைகளைக் கவனித்தல் என்னும் அடிப்படையில் தீர்மானிக்க முடியும்.
இலங்கை போன்ற வளர்முக நாடுகளில் ஒரு சீரான நிதியீட்டுச் செயல் முறையின்றி ஏற்றபடி மாற்றியமைப்பதற் கான முயற்சிகள் நீண்டகால வழக்கில் சாத்தியமாகாது. இதன் அடிப்படையில் அபிவிருத்தியடையும் நாடுகளில் ஏற்றபடி மாற்றியமைப்பதற்கான செயற்பாடுகளிற்கு குயோட்டோ உபசரணையின் கீழான ஏற்றபடி மாற்றியமைப்பதற்கான நிதியம் போதுமானதல்ல. அத்துடன் இந்நிதியம் சமவாயத்தின் கீழ் கொண்டுவரப்பட வேண்டுமென அபிப்பிராயம் தெரிவித்தார்.
விரைவான நிதி ஏற்பாடு, தொழில்நுட்பம் மற்றும் கொள்ளளவு கட்டமைப்பு என்பனவற்றிற்கு அபி விருத்தியடைந்துள்ள நாடுகளின் பங்களிப்பினைப் பொறுத்து மாத்திரமே அபிவிருத்தியடையும் நாடுகளினது தணிப்பு செயற்பாடுகள் தங்கியுள்ளது. 
தணிப்பு மற்றும் ஏற்றபடி மாற்றி யமைத்துக் கொள்ளல் திறன் என்ப தற்கான தொழில்நுட்ப உதவியானது வழிவழி மரபு அறிவாற்றலின் படி அமைய வேண்டுமென்பதுடன் அந்நாட்டினதாகவும் இருக்க வேண்டும். பழுவை பங்கிடுகையில் சாதாரணமாக பங்கீட்டு முறையொன்றை ஏற் படுத்துவதன் அவசியத்தை நாம் உணர வேண்டும்.
தொடர்ந்து இளைஞர் சம்பந்தப்பட்ட பிரச்சினைகளையிட்டு கூறுகையில், இன்று பல எண்ணிக்கையான இளைஞர்கள் ஆயுதமேந்திய வன்செயல்களில் தாமாகவோ அல்லது பலாத்காரமான முறையிலோ ஈடுபாடுகொள்கின்றனர். எனவே அவர்களை சமாதான நடவடிக்கைகளில் பங்குகொள்ள வைப்பதற்கான வழிவகைகளைக் காணவேண்டும்.
இளைஞர் பிரச்சினைகளையிட்டு வழிவகைகளை ஆராயும் நேரத்தில் ஆயுதமேந்திய வன்செயல்களில் இளைஞர்கள் அகப்பட்டிருப்பதை மறந்துவிடக் கூடாது. நாட்டின் வடக்கு மற்றும் கிழக்குப் பகுதியில் உள்ள இலங்கை இளைஞர்கள் எல். ரீ. ரீ. ஈயின் கொடூரத்தால் பாதிக் கப்பட்டனர். 
அதில் பெரும் பாலானோர் பலவந்தமாக பயங்கரவாதிகளினால் ஆட்சேர்க்கப்பட்டார்கள். இலங்கையில் பயங்கரவாதத்தை வென்றதன் பின்னர் சமுதாயத்தின் வளர்ச்சிக்காகவும், மரியாதைக்குரிய அங்கத்தவர்களாகவும் சென்றகாலப் போராளிகளை மாற்றுவதற்கான மறுவாழ்வு மற்றும் மீள்சேர்க்கை என்பதற்கான திட்டங்கள் அமுல்படுத்தப்பட்டுள்ளன. 
மறுவாழ்வு மற்றும் மீள் சேர்க்கை என்னும் திட்டங்கள் சர்வதேச மட்டத்தில் ஏற்கப்பட்ட வகையில் அமுல் படுத்தப்படுகின்றது. 
இச்செயற்பாடானது, அவர்களது பாதுகாப்பான சூழலில் அன்பு, கவனிப்பு மற்றும் மற்றவர்களிடம் அன்பு காட்டல் என்பதின் அடிப்படை யில் தங்களது இழந்த இளம்பருவத்தை மீளப்பெற உதவுகின்றது.
இன்றைய உலகமய பிரச்சினைகளுக்கு தீர்வைக்காணும் வேளையில் இளைஞர்கள் முகம்கொடுக்கும் பிரச்சினைகளுக்கும் வழிவகை காண வேண்டும். ஏனெனில் ஓர் நிரந்தரமான அபிவிருத்திக்கு அவர்களின் வலுவூட்டல் மற்றும் அபிவிருத்தியானது முக்கியமான பங்களிப்பாகும்.
