மீனவரைக் காணவில்லையென பொலிஸில் முறைப்பாடு


மட்டக்களப்பு பாலமுனை கடலில் நேற்று ஞாயிற்றுக்கிழமை மீன் பிடிக்கச் சென்ற மீனவரைக் காணவில்லையென காத்தான்குடி பொலிஸ் நிலையத்தில் முறைப்பாடு செய்யப்பட்டுள்ளது.
 
பாலமுனை 10ஐ சேர்ந்த 62 வயதான எம்.ஆதம்லெவ்வை என்ற மீனவரே இவ்வாறு காணாமல் போயுள்ளதாக தெரிவிக்கப்படுகின்றது.
இவரை தேடும் பணியில் பாலமுனை பிரதேச மீனவர்கள் ஈடுபட்டுள்ளனர்.
 
இது தொடர்பான மேலதிக விசாரணைகளை காத்தான்குடி பொலிஸார் மேற்கொண்டு வருகின்றனர்.

