ஊழலுக்கு எதிராகப் பேரணி


மகாத்மா காந்தியின் நினைவு தினம் நேற்று முன்தினம் இந்திய முழுவதும் கடைப்பிடிக்கப்பட்டது. ஜனாதிபதி பிரதிபா பட்டேல், பிரதமர் மன்மோகன்சிங் உள்ளிட்டோர் அவரது நினைவிடத்தில் மலர்தூவி மரியாதை செலுத்தினர். தேசத் தந்தை மகாத்மா காந்தியின் 63வது நினைவுதினம் நேற்று நாடுமுழுவதும் கடைப்பிடிக்கப்பட்டது. 
ஜனாதிபதி பிரதிபா பட்டேல், பிரதமர் மன்மோகன்சிங், காங்கிரஸ் தலைவர் சோனியா உள்ளிட்ட தலைவர்களும் அமைச்சர்களும் ராஜ்கொட்டில் உள்ள காந்தியின் நினைவிடத்தில் மலர்தூவி மரியாதை செலுத்தினர். 
பின் அங்கு சர்வமத பிரார்த்தனைகள் நடந்தன. காந்திஜியின் நினைவு நாள் நாடு முழுவதும் நேற்று முன்தினம் மத நல்லிணக்க நாளாக கடைப்பிடிக்கப்பட்டது. இதையொட்டி ராம்லீலா மைதானில் இருந்து ஜந்தர் மந்திர்வரை ஊழலுக்கு எதிரான பேரணி நடந்தது.
இதில் கிரண்பேடி ஐ.பி.எஸ்., தகவல் அறியும் உரிமை சட்ட போராளி அரவிந்த் கேஜ்ரிவால், ஸ்ரீஸ்ரீ ரவிசங்கர், சுவாமி அக்னிவேஷ், மெளலானா முகமது மதானி, டில்லி பேராயர் வின்சென்ட் உள்ளிட்டோர் கலந்து கொண்டனர். 
இந்த பேரணியில் ஊழலுக்கு எதிரான கோஷங்கள் எழுப்பப்பட்ட துடன். ஊழலை தடுக்க உறுதியான மற்றும் கடுமையான நடவடிக்கைகளை அரசு எடுக்க வேண்டும் என்று வலியுறுத்தப்பட்டது. 
தலைநகர் டில்லியில் மட்டுமல்லாமல் மும்பை, கோல்கட்டா, சென்னை, ஐதராபாத், பெங்களூர், ஆமதாபாத், ஆக்ரா, ஜெய்ப்பூர், அவுரங்காபாத், ஜான்சி, பாகல்பூர், லக்னோ, சண்டிகார், கான்பூர், குவாலியூர், கோராக்பூர், கோவை, சூரத், வாரணாசி, அலிகார், பாட்னா, பனாஜி, புனே, கவுகாத்தி, புதுச்சேரி, திருச்சி, ஜம்மு ஆகிய நகரங்களிலும் ஊழலை எதிர்த்த நாளாக அனுசரி த்தனர். 
அமெரிக்காவில் நியூயோர்க், வாஷிங்டனிலும் நடந்தது.
