நில மோசடி வழக்கு : உதயநிதி ஸ்டாலின் பிணையில் விடுதலை


சென்னை பொலிஸார் பதிவு செய்துள்ள நில மோசடி வழக்கு தொடர்பாக சென்னை சைதாப்பேட்டை பெருநகர நீதிமன்றத்தில் முன்னாள் துணை முதல்வர் மு. க. ஸ்டாலினின் மகனும், திரைப்படத் தயாரிப்பாளருமான உதயநிதி ஸ்டாலின் சரணடைந்தார். 
அவருக்கு நீதிமன்றம் பிணை வழங்கியது. சென்னை, தேனாம்பேட்டையை சேர்ந்த சேஷாத்திரி என்பவர் தன்னுடைய இடத்தை மு. க. ஸ்டாலின், உதயநிதி ஸ்டாலின் உட்பட சிலர் மிரட்டி வாங்கியதாக புகார் செய்திருந்தார்.
இது பற்றி மத்திய குற்றப்பிரிவு பொலிஸார் வழக்கு பதிவு செய்திருந்தனர். இந்த வழக்கில் உயர்நீதிமன்றத்தில் உதயநிதி ஸ்டாலின் முன்பிணை பெற்று இருந்தார். இதையடுத்து சைதாப்பேட்டை பெருநகர 11வது நீதிமன்ற நீதிபதி ராம் முன்பு, புதன்கிழமை சரண் அடைந்தார்.
அப்போது உயர் நீதிமன்றம் வழங்கிய முன்பிணை உத்தரவு சைதைய நீதிமன் றத்தில் தாக்கல் செய்யப்பட்டது. 
இதையடுத்து உதயநிதி ஸ்டாலி னுக்கு 2 நபர் பிணை வழங்கப்பட்டது. இதை ஏற்று நீதிபதி ராம் பிணை வழங்கினார்.
