தமிழ் ஊடகவியலாளர் மீதான தாக்குதலை தினகரன் கண்டிக்கிறது

ரசாங்கத்தின் மீது இருந்து வரும் சர்வதேச அழுத்தங்களை மேலும், அதிகரிக்கும் நோக்கத்துடன், உதயன் பத்திரிகையின் செய்தியாசிரியர் ஞானசுந்தரம் குகநாதன் மீது மிலேச்சத்தன மான தாக்குதலை நடத்தியவர்களை கண்டுபிடித்து சம்பந்தப்பட்ட வர்களை உடனடியாக நீதிமன்றத்தில் நிறுத்தி, தண்டிக்க வேண்டும் என்று, ஜனாதிபதி மஹிந்த ராஜபக்ஷ அவர்கள் பொலிஸ் மா அதிபருக்கு உத்தரவு பிறப்பித்துள்ளார்.
மனித உரிமை மீறல்கள் மற்றும் யுத்தக் குற்றச் செயல்களில் அரசாங் கம் ஈடுபட்டது என்ற ஆதாரமற்ற சர்வதேச ரீதியிலான குற்றச் சாட்டுக்கள் இன்று வலுவிழந்து வருகின்ற வேளையில், அவற்றி ற்கு மீண்டும் உயிரூட்டி, அரசாங்கத்திற்கு சர்வதேச ரீதியில் பிரச்சினைகளை ஏற்படுத்த வேண்டும் என்ற சதித் திட்டத்தின் ஓர் அங்கமாகவே இந்த தமிழ்ப் பத்திரிகையாளர் மீதான தாக்குதல் மேற்கொள்ளப்பட்டிருக்கிறது என்று அரசாங்கம் கருதுகிறது.
மஹிந்த சிந்தனை எண்ணக்கரு ஊடகவியலாளர்களின் சுதந்திரத்தி ற்கு உத்தரவாதம் அளிக்கின்றது. ஊடகவியலாளர்களின் மேம்பாட் டிற்காக அரசாங்கம் எத்தனையோ திட்டங்களை இன்று நடை முறைப்படுத்தி வருகிறது. தகவல் ஊடகத்துறை அமைச்சு, ஊடக வியலாளர்களுக்கு ஊடகத்துறையில் கலாநிதி பட்டம் பெறுவதற்கும், புலமைப் பரிசில்களை வழங்கி, ஊடகத்துறையின் வளர்ச்சிக்கு உறுதுணை புரிந்து வருகிறது.
ஊடகவியலாளர்களுக்கு மடிக்கணனிகளையும், மோட்டார் சைக்கிள் போன்றவற்றை வாங்குவதற்கும் ஊடகத்துறை அமைச்சு கடனுதவி களையும் செய்து வருகின்றது. ஊடகவியலாளர்களுக்கு நாட்டின் நாலாபக்கங்களிலும் பயிற்சிப் பாசறைகளையும் அமைச்சு இப்போது நடத்தியவண்ணம் இருக்கின்றது.
ஆரம்பத்தில் சிங்களத்தில் நடத்தப்பட்ட ஊடகவியலாளர்களுக்கான பயிற்சி பாசறைகள் இப்போது தமிழ் ஊடகவியலாளர்களுக்காக தமிழிலும் நடத்தப்படுகின்றன. கொழும்பில் இதுவரை இரண்டு பயிற்சிப் பாசறைகள் தமிழ் ஊடகவியலாளர்களுக்காக நடத்தப்பட் டன. அரசாங்க மற்றும் தனியார் துறை பத்திரிகையாளர்கள், வானொலி, தொலைக்காட்சி ஊடகவியலாளர்களும் இந்த பயிற்சி பாசறை களில் கலந்துகொண்டு, தங்கள் ஊடகத்துறை அறிவை பெருக்கிக் கொள்வதற்கு அமைச்சு நடவடிக்கை எடுத்து வந்துள்ளது.
இதுவரை காலமும் கொழும்பில் நடத்தப்பட்ட தமிழ் ஊடகவியலாளர் களுக்கான பயிற்சி பாசறைகள் முதல் தடவையாக கடந்த சனிக் கிழமை வடபகுதியின் கொக்காவில் பிரதேசத்தில், ஊடக தகவல் துறை அமைச்சர் கலாநிதி கெஹெலிய ரம்புக்வல தலைமையில் வெற்றிகரமான முறையில் நடத்தப்பட்டது. இந்த பயிற்சிப் பாசறை யில் வவுனியா, கிளிநொச்சி, முல்லைத்தீவு, மன்னார் மாவட்டங்க ளைச் சேர்ந்த ஊடகவியலாளர்கள் கலந்து கொண்டார்கள். இப் பயிற்சி பாசறை நடத்தப்படுவதற்கு முதல் தினம் இந்த ஊடகவிய லாளர் மீது தாக்குதல் நடத்தப்பட்டதை வேண்டுமென்றே மேற்கொள் ளப்பட்ட திட்டமிட்ட ஒரு சதித் திட்டம் என்று நாம் சந்தேகிக் கின்றோம்.
ஊடக, தகவல் துறை அமைச்சின் செயலாளர் டபிள்யூ. பி. கணேகல இந்த பயிற்சி பாசறைகளை நடத்துவதில் முன்னணியில் நின்று உழைத்து வரும் ஒரு சாதனையாளர் ஆவார். இப்பயிற்சி பாசறை களுக்கு வரும் தமிழ் ஊடகவியலாளர்களுக்கு சான்றிதழ்கள் மற்றும் பண அன்பளிப்புக்கள் முதல் இரண்டு பயிற்சி பாசறை களின் போது வழங்கப்பட்டன.
கடந்த சனிக்கிழமை வடபகுதியில் நடைபெற்ற இந்த பயிற்சி பாசறை யில் சான்றிதழ்கள், பண அன்பளிப்புக்களுடன் ஒளிப்பதிவு கருவி களும் கலந்து கொண்ட அனைத்து ஊடகவியலாளர்களுக்கும் அமைச்சினால் அன்பளிப்புச் செய்யப்பட்டன. &#39;உதயன்&#39; பத்திரிகை உட்பட வடபகுதியிலுள்ள சகல பத்திரிகைகள் மற்றும் கொழும் பிலிருந்து வெளிவரும் பத்திரிகைகள், வானொலி, தொலைக்காட்சி சேவைகளின் வடபகுதியில் இருக்கும் நிருபர்கள் மற்றும் பிரதி நிதிகள் இந்த பயிற்சிப் பாசறையில் கலந்துகொண்டு நன்மைய டைந்தார்கள். விரைவில் யாழ்ப்பாணத்தில் வடபகுதி தமிழ் ஊடக வியலாளர்கள் அனைவருக்கும் இன்னுமொரு பயிற்சி பாசறை நடத்தப்படும் என்று கணேகல அறிவித்துள்ளார்.
அரசாங்கம் இவ்விதம் ஊடக சுதந்திரத்திற்கு உத்தரவாதம் அளித்து, ஊடகவியலாளர்களின் நன்மைக்காக நடவடிக்கைகளை எடுத்துக் கொண்டிருக்கும் இவ்வேளையில் சில விஷமிகள் வேண்டுமென்றே அரசாங்கத்தின் மீது போலிக் குற்றச்சாட்டுக்களை சுமத்துவதற்காக இத்தகைய கொடிய தாக்குதல்களை தமிழ் பத்திரிகையாளர் ஒருவர் மீது மேற்கொண்டு இருப்பதை தினகரன் பத்திரிகை வன்மையாகக் கண்டிக்கிறது.
ஜனாதிபதி அவர்கள் ஊடகங்கள், உண்மையை மக்களுக்கு எடுத்து ரைக்க வேண்டும் என்பதை தாம் விரும்புவதாகவும், சில சந்தர்ப் பங்களில் அரசாங்கத்திற்கு எதிரான கடுமையான தாக்குதல்களை மேற்கொள்ளும் ஊடகங்கள் மீது கூட அரசாங்கம் ஆத்திரமடை யவோ, பகைமையுணர்வை வளர்த்துக் கொள்ளவோ மாட்டாது என்று கூறியுள்ளார்.
ஊடக சுதந்திரம் என்பது ஒரு ஊடகவியலாளர் தான் சரி என்று நினைப்பதை தக்க ஆதாரங்களுடன் எடுத்துரைப்பதற்கான ஒரு சுதந்திரமாகும். அத்துடன் எந்த ஒரு ஊடகத்திற்கும் அரசாங்க த்தை தனது ஆசிரியர் தலையங்கங்களில் விமர்சிப்பதற்கு பூரண உரிமையையும் ஊடக சுதந்திரம் உத்தரவாதம் அளிக்கின்றது. இவ்விதம் ஊடக சுதந்திரம் இருக்கின்ற நம் நாட்டில் ஊடகவிய லாளர் அதுவும் தமிழ் ஊடகவியலாளர் ஒருவர் மிலேச்சத்தனமாக சில அடையாளம் காணப்படாத குண்டர்களால் தாக்கப்பட்டிருப்பது மன்னிக்க முடியாத குற்றமாகும்.
இவ்விதம் ஊடகவியலாளர் மீது தாக்குதல்களை மேற்கொண்டு அதற் கான பழியை அரசாங்கத்தின் மீது சுமத்துவதற்கு முயற்சி செய் யும் சமூகவிரோதிகளை ஜனாதிபதியின் ஆணையின் படி கூடிய விரைவில் பொலிஸ் மா அதிபர் விசாரணை செய்து கண்டுபிடி த்து, சட்டபூர்வமான முறையில் அவர்களை தண்டிப்பார் என்று நாம் அசையாத நம்பிக்கை கொண்டுள்ளோம்.

