கோயிலில் பெருந்தொகையான பணம், தங்கநகைகள் திருட்டு


மட்டக்களப்பு சந்திவெளி ஸ்ரீ புதுப்பிள்ளையார் ஆலயத்தில் இரண்டு உண்டியல்கள் இன்று அதிகாலை உடைக்கப்பட்டு பணம் மற்றும் தங்க ஆபரணங்கள் திருடப்பட்டுள்ளன.

ஆலயத்தின் பிரதான வாயிலில் உள்ள உண்டியல் மற்றும் அங்குள்ள முருகன் ஆலய உண்டியல் என்பனவற்றின் பூட்டுக்கள் வெட்டப்பட்டு கொள்ளை கொள்ளையிடப்பட்டுள்ளன.
கேதார கௌரி விரத நாட்களின் பின்னர் இந்த உண்டியல்களில் பெருந்தொகைப் பணம் மற்றும் நேர்த்திக்காக வந்த தங்க ஆபணரங்களும் சேர்ந்திருந்ததாக ஆலய நிர்வாகத்தினர் ஏறாவூர் பொலிஸ் நிலையத்தில் முறையிட்டுள்ளனர்.
ஏறாவூர் பொலிஸார் சம்பவம் தொடர்பாக மேலதிக விசாரணைகளை முன்னெடுத்துள்ளனர்.

