வர்த்தக நிலைய ஊழியருக்கு வாரத்தில் ஒரு நாள் லீவு வழங்க கோரிக்கை


அம்பகமுவ பிரதேச சபைக்கு உட்பட்ட நகர்களில், பணிபுரியும் வர்த்தக நிலைய ஊழியர்களுக்கு வாரத்தில் ஒரு நாள் விடுமுறை வழங்கவேண்டும் என அம்பகமுவ பிரதேச சபை உறுப்பினர் ஏ. கே. இராஜ்குமார் வேண்டுகோள் விடுக்கின்றார்.
கடந்த காலங்களில் மஸ்கெலியா ஐக்கிய நலன்புரி வர்த்தக சங்கம் அவ்வாறான விடுமுறையை சனிக்கிழமை நாட்களில் வழங்கியது குறிப்பிடத்தக்கது.
நாளடைவில் வர்த்தகர்கள் ஒற்றுமை இல்லாத காரணத்தால் அந்த நடைமுறை கைவிடப்பட்டது. அதை மீண்டும் நடைமுறைப்படுத்த வேண்டும் எனவும் கோரப்படுகிறது.
வாரத்தில் ஒரு நாள் பணியாளருக்கு விடுமுறை வழங்க வேண்டியது உரிமையாளர்களின் கடமையாகும். அதை மீண்டும் நடைமுறைப்படுத்தி ஊழியர்களுக்கு விடுமுறை வழங்க முன்வர வேண்டும் என பிரதேச சபை உறுப்பினர் ஏ கே. இராஜ்குமார் வேண்டுகோள் விடுக்கின்றார்.
